
VINCO KRĖVĖS KŪRYBINIS VERŽLUMAS 


TEMATIKOS, ŽANRO IR FORMOS REIKšMĖ JO KŪRYBOJE 


EROR LEA TO S T RA USS K A.S 


Yra rašančių, kurių kūrybą vertinant, ten- kūrybą galima kalbėti. Na, ir skaitytojai apie 


ka beveik vien tik neigiamai atsiliepti. Yra rašy- 
tojų, apie kurių knygas ir skaitytojai, ir net 
šiaipjau palankūs, tačiau sąžiningi kritikai išvis 
beveik nieko negali pasakyti. Yra pagaliau ra- 
šytojų, apie kuriuos galima šį tą tarti. Kartu 
visais trim atvejais tokių rašytojų buvo, yra ir 
bus dauguma. Ne vien tik mūsų literatūroje — 
ir kitur. Šia prasme mūsų literatūra yra nei kiek 
nemenkesnė už kitų, vad. didžiųjų tautų litera- 
tūras. 

Yra tačiau taip pat rašytojų —kūrėjų, kurių 
rašyba yra tarsi literatūros kūnas ir kraujas. Čia 
paskiruose kūriniuose susiduriama su tokiais au- 
toriaus vaisiais, kurie, nori ar nenori, priverčia 
užtektinai literatūrai atvirą skaitytoją susimąs- 
tyti. Knygos kompozicija, charakteriai, autoriaus 
stilius ir mintis (arba kai kurie šių elementų) 
nutveria mūsų mąstymą ir vaizduotę tokia jė- 
ga, jog pajunti, kad turi rankose knygą, bet ne 
šimtą kitą nuogų puslapių ir autoriaus ambici- 
jas. Tokia knyga tavęs taip greita nepaleidžia, 
negali jos, kartą perskaitęs, nukišti lentynon, 
kur vien tik kandys ją “studijuoja"'; esi privers- 
tas laikas nuo laiko prie jos grįžti ir vėl atsi- 
versti jos lapus. Lyg ir keista: skaityti jau per- 
skaitytą knygą. Ir dar keisčiau: juo daugiau 
skaitai, tuo daugiau naujo joje randi, užtinki tai, 
ko anksčiau net visai nebuvai pastebėjęs. Tai 
ir yra knygos, tai ir yra autoriai, apie kurių 


tokias knygas kalba, o kritikai apie jas iš visų 
šonų rašo, nes jos duoda daug medžiagos. Jos 
yra tartum malonios provokatorės, verčiančios 
mus tąja medžiaga pasinerti į idėjinius ir este- 
tinius svarstymus. Tie svarstymai nepalieka to- 
li gražu tik kūrinio įvertinimo bei sausos litera- 
tūros ribose. Anaiptol. Toji medžiaga išveda mus 
nejučiom į kur kas platesnius laukus. Filosofija 
ir estetika, etika ir religija, istorija ir istorioso- 
fija, kultūra ir jos filosofija, psichologija ir kar- 
tais net griežtieji mokslai, — štai sritys (faktiš- 
kai beveik visi žmogaus intelekto per ilgus am- 
žius išbrandinti vaisiai), kuriose tenka kartais 
gerokai pabraidžioti, norint ne tik suprasti kny- 
gą bei jos autorių, bet taip pat ir pajusti kūrinio 
estetinį išgyvenimą. Negana to. Kalbama me- 
džiaga dažnai suteikia duomenų, leidžiančių aiš- 
kintis bendrąją tikrojo rašytojo (ir apskritai kū- 
rėjo) prigimtį ir esmę. (Čia, aišku, reikia tuoj 
pat pastebėti, kad vargiai rasime knygą, kuri 
giliai paliestų visas augščiau minėtas sritis. Šiuo 
atveju. — juk ir didelio kūrėjo talentas yra ri- 
botas, — pilnai užtenka medžiagos, pakankamai 
giliai vedančios į vienos ar kelių sričių svarsty- 
mus). Pagaliau reikia dar paminėti ir tai, kad 
tokia knyga, priešingai eilinei pasiskaitymo kny- 
gai, nesibaigia paskutiniuoju lapu. Eilinės kny- 
sos pasiskaitymas duoda progos vaizduotės al- 
ki pasotinti ir tuo pačiu skaitytoją tam tikra 

prasme patenkina bei nuramina. Tačiau tikroji 
literatūra, priešingai, yra retai raminanti. Ji ke- 
lia skaitytojui dažnai painius ir kartais nemalo- 
nius klausimus, kuriems ji pati dažnai neranda 
arba bent neduoda galutino atsakymo. Ji išreiš- 
kia tiesos jieškojimą, tačiau retai užtikrina, kad 
toji tiesa yra surasta. Tad net ir užvertę tokios 
knygos paskutinį lapą, nekalbant jau apie mi- 
nėtą grįžimą, mes tęsiame tam tikra prasme ios 
skaitymą ir toliau. Kitaip tariant, tikrai gera 
knyga neišsitenka savo viršeliuose. Sukaupia 
medžiaga ji pati mus priverčia pratęsti jos ri- 
bas ir kartu jos meninę egzistenciją. Mes, skai- 
tytojai, nešiodamiesi savyje jos įdiegtus mums 
klausimus bei mintis ir tai svarstydami, “rz2š0- 
me" tą knygą toliau, nebūtinai, aišku, visur ir 
visuomet sutikdami su jos autoriumi. Šiuo bū- 
du tokia knyga lyg ir įeina į romantikų sampra- 
tos amžiną neišbaigtinumą. 


Tad štai kaip reikėtų suprasti galimumo 
daug kalbėti apie knygą sąvoką; taip reikėtų 
atpažinti ir autorių, apie kurio kūrybą ar paski- 
rą knygą galima kalbėti. Tokių rašytojų, aišku, 
yra mažuma, net labai maža mažuma. 

Tai mažai kūrėjų grupei, tam didelės kūry- 
bos lobynui priklauso ir mūsų Krėvė su didele 
savo kūrinių dalimi. Apie jo knygas galima daus 
kalbėti, nes jo kūryba yra neabejotinai pilna 
tos medžiagos, kurią esame tik ką aptarę. Čia 
bus paliesta tik vienas daugialypis Krėvės kūry- 
bos bruožas: jo kūrybinis veržlumas arba, tiks- 
liau tariant, tematikos, žanro ir formos reikšmė 
jo kūryboje. 


Jau 1926 metais, minint Krėvės 20 metų 
literatūrinio darbo sukakti, V. Mykolaiti--Puti- 
nas ta proga štai kaip rašė: “Iš visų mūsų rašy- 
tojų Vinco Krėvės kūryba šiandien. be -hejo, 
yra plačiausiai pasireiškusi kaip tem-tikos. taip 
žanrų ir nuotaikos atžvilgiu" (Literatūros etiu- 
dai, p. 106). Taip teigdamas. reklvdo Putinas 
tada, tinka tie io žodžiai ir šiandie-. nes, nors 
ir praėjo 30 metų, vienok š'o pirmavimo niekas 
nepajėgė iš Krėvės paveržti. Tačiau net ir su- 
tikdami su šiuo teigimu, vien tik nasiterkinti 
juo negalime. Kelios mintys, kurios šiuo klausi- 
mu yra dažnai praleidžiamos arba neužt-ktinai 
pabrėžiamos, skatina kiek plačiau pasisakyti, nes 
Krėvės kūrybos atveiu tematika, žanras ir for- 
ma duoda galimybės kur kas platesniems ir to- 
liau vedantiems svarstymams. Tad žviloterščki- 
me, nors trumpai, i šiuos elementus paskirai. 


Tematika nėra vien tik atsitiktinė, prabė- 
gom nutverta mintis ar idėja. Tiesa, jos pradinė 
užuomazga gali būti ckimirkos ar impulso re- 

zultatas, tačiau vėliau pati tema reikalauja rim- 
to svarstymo, įvertinimo ir subrendimo, o daž- 
nai ir visiško atmetimo. Apskritai — ne tema 
jieško rašytojo, bet rašytojas temos. 


Ks=1bšdami apie Andrė Gide, kritikai papras- 
tai pabrėžia jo kūrybinį smalsumą, kuris esąs, 
girdi, vienas būdingiausių jo kūrybos bruožų. 
Šis smalsumas, didesniam ar mažesniam laips- 
nyje, yra būdingas beveik kiekvienam stambiam 
rašytojui. Ir jis reiškia ne ką kita kaip nuolatinį, 
gyvą rašytojo domėjimąsi vienu ar kitu, kūry- 
biškai jam įdomiu ir reikšmingu, klausimu ar 
problema. Ne vien tiktai, aišku, pačios literatū- 
ros ar kasdieninio žmogaus gyvenimo ribose, ta- 
čiau taip pat ir kur kas didesnėje plotmėje: fi- 
losofijoje, religijoje, estetikoje, istorijoje, kultū- 
ros istorijoje, psichologijoje ir t.t. Tokios ar pa- 
našios apimties nuolatinis idėjinis kūrybinis 
smalsumas stambaus rašytojo kūrybos raidoje 
paprastai atneša tematikos įvairumą. Vadinasi, 
rašytojas, nuolatinio kūrybinio jieškojimo ir ne- 
pasitenkinimo eigoje, neužsidaro vienos ar vie- 
nodos tematikos bei jos variacijų kiaute, nekar- 
toja kitais žodžiais ar situacijomis tos pačios te- 
mos, tačiau nuolat jieško naujos medžiagos, nau- 
jos minties, — žodžiu, naujų temų. Ne tik jieš- 
ko, bet ir pajėgia surasti. 

Tai kaip tik yra būdinga ir Krėvei. Užten- 
ka mesti tik trumpą žvilgsnį į jo kūrybą, kad 
įsitikintume tematikos įvairumu bei platumu. 
Jei vienuose savo kūriniuose jis pasitenkina liau- 
dies kūrybos siužetų ir poetinių priemonių savitu 
interpretavimu, siekdamss atkurti mūsų žilos 
preeities vaizdus ir nuotaikas (“Dainavos šalies 
senų Žmonių padavimai"), o kituose su dideliu 
'isudimu nagrinėja paprastą, primityvų lietuviš- 
kąii charakterį ir pirmojo prieškarinio laikotar- 
pio kasdieniškąją buitį (“Šiaudinėj pastogėj“), 
tai tokiuose veikaluose kaip “Šarūnas", “Skir- 
gaila" ir “Mindaugo mirtis“ autorius atsistoja 
ant proistorinio-legendarinio ir istorinio pagrin- 
do ir sprendžia mūsų tautos praeities painius 
klausimus. Jei “Šiaudinėj pastogėj'" matėme kai- 
mą ir jo žmogų, tai “Miglose" taip pat randame 
mūsų miestą ir miesčionį. Jei pagaliau visur čia 
yra lietuviškos temos, tai, iš kitos pusės, “Dan- 
gaus ir žemės sūnūs" ir “Rytų pasakos“ yra jau 
"svetimos" bei visuotinės tematikos. Žodžiu, 
klausimą suprastinus ir perkėlus į charakterių 
plotme, turime maždaug tokį vaizdą: iš abiejų 
šonų Šarūnas ir Erodas, gi jų viduryje — sker- 
džius Lapinas ir “Silkių" Marcelė. Štai Krėvės 
tematinė apimtis. 

Tačiau vien tik tematinio įvairumo neužten- 
ka, Nučiuožti, kad ir labai įvairių, tačiau negi- 
lių temų paviršiumi nėrą tikrojo kūrėjo savybė. 


V. išn-c a. s 


Minėtas smalsumas turi būti suprastas kaip gi- 
lus kūrybinis smalsumas. Ir vėl turime pripažin- 
ti, kad tai yra taip pat būdingas ir svarbus Krė- 
vės bruožas. Pavyzdžiui, “Šarūnas" ir “Skirgai- 
la' nėra tik šiaip sau istorinės dramos. Labai 
svarbu šiuo atveju, kokio istorinio periodo ir 
kokios problematikos jos yra. “Šarūno" laiko- 
tarpis — istoriškai tamsių, tiesiog legendarinių 
glūdumų gadynė, kurios miglose Krėvė spren- 


Krevė, 
1952 metais švęsdamas savo amžiaus 70 m. sukaktį 


džią painią ir sunkią problemą: paskirų to meto 
Lietuvos dalių susivienijimo bei valstybės užuo- 
mazgos klausimą. “Skirgailoje"? — pagoniškosios 
Lietuvos persilaužimas į krikščioniškąją laiko- 
tarpis ir komplikuota pagonybės ir krikščiony- 
bės aštraus konflikto problema, kurią, taiklia 
Putino nuomone, tik vienas Krėvė pajėgė giliai 
įžvelgti, parodydamas tų dviejų epochų ir kul- 
tūrų klaikų kovos procesą, pakertantį pačias gy- 

vastingąsias būties šaknis (Lit. etiudai, p. 154). 
Tad, kaip matome, savo istoriniams veikalams 
Krėvė semiasi medžiagą iš didelių epochinių is- 
torijos pervartų, bet ne iš šiaip sau kokių nors 
praeityje buvusių pasistumdymų. Tai taip pat 
ryšku ir paskutiniajame jo kūrinyje, “Dangaus 
ir žemės sūnuose", kuris yra ypač turtingas gi- 
lia problematika ir savitu istorinės ir religinės 
medžiagos interpretavimu bei samprata. 


Tačiau šis Krėvės tematikos įvairumas ir 
gilumas nėra vien tik gilaus kūrybinio smalsu- 
mo rezultatas. Par Lagerkvistui gavus Nobelio 
literatūrinę premiją ir išvertus jo knygą “Bara- 
bą" į eilę kalbų, nevienas akylas kritikas, aptar- 
damas “Barabą"' ir apskritai visą Lagerkvisto kū- 
rybą, pastebėjo, jog reikia tiesiog stebėtis jo kū- 
rybine drąsa. Jis, girdi, pasirenka tokias painias 
ir gilias temas, kokių dažnas kitas, net ir stam- 
bus rašytojas, išvis nedrįstų liesti. Tai tiesa, La- 
gerkvistas toks yra. Tad tikram kūrėjui neuž- 
tenka ir gilaus kūrybinio smalsumo, — reikalin- 
ga ir kūrybinė drąsa. Jos nestinga ir Krėvei. 
Šiuo atveju Krėvė tikrai nėra kuklus: nemažos 
dalies jo kūrinių (pvz. “Šarūno", “Skirgailos", 
“Dangaus ir žemės sūnų“) tematika pati apie 
tai kalba. 


Suvedę draugėn visus tris bruožus, kuriuos 
minėjome kalbėdami apie tematiką, t. y. kūry- 
binį smalsumą, gilumą ir drąsą, gauname štai 
kokią formulę: gilus kūrybinis smalsumas pa- 
remtas kūrybine drąsa. Tačiau šioji formulė yra 
bereikšmė, jeigu rašytojas neturi užtektino kū- 
rybinio pajėgumo. Be jo net ir reikšminga bei 
gili tema lieka kūrybinės vertės prasme bergž- 
džia, nes neimanoma jos tinkamai meniškai ap- 
doroti. Tuo labiau, kad gili tema reikalauja ir 
jai verto realizavimo. 


Krėvės kūrybinis pajėgumas mūsuose yra 
užtektinai žinomas. Jo vardas mums yra tiesiog 
tapęs stambaus rašytojo simboliu. Tiesa, reikia 
pripažinti, kad ne visi Krėvės kūriniai yra vie- 
nodai stiprūs. Paliekant jų nurodymą ir nagri- 
nėjimą kitai progai, šį kartą užtenka tik konsta- 
tuoti, kad net ir patys stambiausieji pasaulinės 
literatūros kūrėjai nėra pajėgę išsilaikyti visą 
laiką augščiausiame lygmenyje. Todėl kūrėjas 
lieka gyvas ne visa savo kūryba, bet tik sva- 
riausiąja jos dalimi. Toji Krėvės kūrybos dalis 
yra užtektinai didelė bei svari. Tiek svari, kad 
vargiai rasime mūsų literatūroje jai lygią. 


Jeigu tematika, sakėme, nėra pripuolama, 
nėra visai atsitiktinis ir žanro pasirinkimas. De- 
ja, neužtektinai suprantama, kad žanras yra ga- 
na tampriai surištas su tematika. Žanro ir te- 
mos santyki plačiai apibendrinus, galima net 

teigti, kad paskira tema reikalauja atitinkamo 
žanro. Šio teigimo, aišku, neturime suprasti per 
siaurai ir per griežtai, nes žanro klausimas ir jo 
reikšmė yra gana reliatyvus. Ne visada praeity- 
je literatūra pažino visus mums šiandien žino- 
mus žanrus bei jų formas. Be to, paskirais lai- 
kais vienas ar kitas žanras aiškiai dominavo, nu- 
stūmęs kitus šalin. Pagaliau negalima reikalauti 
iš kiekvieno rašytojo, kad jis reikštųsi įvairiuose 
žanruose. Geriau jau stipriau pasireikšti viena- 
me žanre, kuris yra artimiausias rašytojo kūry- 
binei prigimčiai, negu nevykusiai blaškytis ke- 
liuose. Iš kitos pusės, reikia vis dėlto sutikti, 
kad vieno žanro rašytojas savaime apriboja, iš 
dalies, savo tematiką ir apskritai kūrybinius ga- 
limumus. Todėl kūrėjas, kuris yra vienodai ar 
apyvienodžiai pajėgus keliuose žanruose, turi 
šiuo atveju eventualų pranašumą, atveriantį jam 
platesnes kūrybines perspektyvas. 


Grižę prie Krėvės, matome, kad jis nepasi- 
lieka vieno žanro griežtose ribose. Tai visai na- 
tūralu. Būdamas įvairus tematine prasme, Krė- 
vė, išskiriant romano sritį, savaime yra įvairus 
ir žanru. Šis teigimas reikalauja kiek platesnio 
paaiškinimo. Didžioji skaitytojų dalis, “Dainavos 
padavimų“ ir “Šiaudinės pastogės“ populiaru- 
mo įtakoje, Krėvę dažniausiai supranta kaip be- 
letristą-epiką. Tai nėra tikslus ir pilnas aptari- 
mas. Krėvė yra ir lyrikas, Juk ir savo kūrybinį 
kelią jis yra pradėjęs lyrika, baironiškos dvasios 
eilėraščiais. Vėliau, tiesa, jis lyrikos specialiai 
nekultyvavo, tačiau lyrinis elementas vistiek li- 
ko labai ryškus jo kūrybos bruožas.*) Kas gi yra 
“Dainavos padavimų“ kalba, jei ne poetinė pro- 
za? Tiesa, tai stiliaus klausimas, tačiau juk ir 
šių padavimų dvasia, pats kūrybinis priėjimas ir 
traktavimas esmėje yra lyriškas-poetiškas. Tai 
gana ryšku ir “Šarūneė": ne tik fonas ir kolori- 
tas yra tautosakiški, lyriški, tačiau net ir pati 
veikalo samprata bei vidinė konstrukcija turi 
lyriškų bruožų. Nemaža lyriškumo ir “Šiaudinėj 
pastogėj" — ne vien tik nuotaikoje ir aplinkoje, 
bet net ir charakteriuose (pvz. Lapinas, Vaino- 
rus). Šį Krėvės kūrybinei prigimčiai natūralų 
bruožą V. Mykolaitis-Putinas vadina muzikiniu 
lyrizmu ir net štai ką teigia: “... Jeigu teisinga 
yra, kad mūsų laikų poezija eina po muzikos 
ženklu, tai Vinco Krėvės kūryba tai tikrai pa- 
tvirtina" (Lit. etiudai, p. 113). Tai, aiškų, ne- 
reiškia, kad Krėvė yra lyrikas griežtąja žanro 


*) Įdomu, kad savo kūryboje lyriniam elementui sky- 
ręs daug vietos ir reikšmės, Krėvė šiaipjau buvo nelabai 
palankios pažiūros į poeziją. šio rašinio autoriui jis yra 
klelis kartus išsireiškęs, jog, girdi, kiekvienas jaunas 
rašytojas pradeda eilėraščiais, tačiau vėliau dažniausiai 
pereina prie stambesnių žanrų. 


prasme. Jam lyrika tėra tik viena kūrybinių 
priemonių, bet ne vienintelė priemonė ir tikslas. 


Iš lyrizmo savaime išplaukia ir Krėvės sti- 
liaus poetiškumas. Šalia grynai lyriško bei tauto- 
sakinio elemento, “Šarūno" dialogai yra ne kas- 
dieninė kalba, tačiau supoetintas, pakilus žodis. 
Tai, tiesa, gali būti sietina su laisva bei išplšsta 
"Šarūno" kompozicija, kuri duoda daug laisvės 
poetiniam polėkiui. Tačiau poetine kalba skam- 
ba taip pat ir “Skirgaila", griežtos kompozicijos 
drama. Tad šia prasme Krėvę galima iš dalies 
laikyti pastaruoju metu Vakarų literatūroje mė- 
ginamos atgaivinti poetinės dramos atstovu. Pa- 
galiau visiškai naujas mūsų literatūroje yra 
“Rytų pasakų“ ir “Dangaus ir žemės sūnų" kal- 
bos poetiškumas: pirmuoju atveju orientalinis, 
antruoju — biblinis. 

Dramos žanras Krėvės kūryboje, priešingai 
lyrikai, egzistuoja visiškai savarankiai. Krėvė 
yra dramaturgas. Tačiau, nežiūrint šio, atrodo, 
savaime aiškaus fakto, kaip dramos kūrėjas jis 
vis dar nėra užtektinai išryškintas. Kaip jau kar- 
tą minėta, Krėvė daugeliui yra tik “Dainavos 
padavimų“ ir “Šiaudinės pastogės'' autorius. Pa- 
przsčiausia šios paviršutinės pažiūros priežastis 
yra ta, kad dramas retai kas skaito, o pamatyti 
sce20je dažnai nebuvo ir nėra galimybės. Be to, 
palyginus su kitais žanrais, draminės kūrybos li- 
teratūrinis įvertinimas esti paprastai lėtesnis, 
pasitenkinąs ilgą laiką tik spektaklių aptarimais. 
Bent dvi Krėvės dramos (“Šarūnas"' ir “Skirgai- 
la") yra, tiesa, gana plačiai įvairiomis progomis 
aptartos. Tačiau visa jo dramatinė kūryba dar 
nėra piln=i bei išsamiai įvertinta, o kai kuriais 
ctve'ais yra ret netiksliai suprasta. Štai keli pa- 
vyzdžiai. Yra balsų, teigiančių, kad “Šarūnas" 
kompoziciniu požiūriu esanti palaida drama ar- 
ba, ko gero, išvis ne drama. Taip teigiant, su- 
painiojama dvi dramos rūšys: skaitytinė (vad. 
Lesedrama) ir scenai skirtoji drama. “Šarūnas" 
vyra skaitytinė, epinė drama ir kaip tokia, o ne 
kitokia ji turi būti suprantama ir vertinama. 
Tada ir ištęsta, kartais laisvoka kompozicija igy- 
ja kitokią reikšmę, negu scenos dramos atvežu. 
Kitas pavyzdys. Paprastai beveik tylomis praei- 
nama pro “Mindaugo mirtį“ — pasitenkinama 
tik konstatavimu, kad ir tokią dramą Krėvė yra 
parašęs. Tuo tarpu “Mindaugo mirtis'' yra įdo- 
maus, originalaus ir gilaus Mindaugo charakterio 
supratimo ir jo veiksmų analizavimo drama. Šis 
tamprios kompozicijos ir stiprios dramatinės 
įtampos veikalas neabejotinai yra vertas kur kas 
didesnio dėmesio, negu iki šiol yra susilaukęs. 
Kiek daugiau, tačiau taip pat neužtektinai dė- 
mesio atkreipta ir i “Žentą", kuris, tarp kitko, 
parodo Krėvės kūrybinę dramos žanro apimtį: 


nuo istorinių, gilios problematikos ir koinplikuo- 
tų charakterių “Šarūno", “Skirgailos? ir “Min- 
daugo mirties“ dramų iki pilko kaimo žmogaus 
ir jo buities “Žento". Reikia taip pat išskirti ir 
Erodo dramą, sudarančią nemažą “Dangaus ir 
žemės sū ų" pirmosios knygos dalį. Tai yra iš- 
baigta, savarankiška drama ir kaip tokia ji gali 
būti priskirta prie to žanro kūrinių. Negana to. 
Savo problematika, Erodo charakterio bei žydų 
tautos interpretavimu ir apskritai meniniu po- 
lėkiu ji užima ryškią vietą Krėvės draminių kū- 
rinių tarpe. Tad, turint galvoje visas Krėvės 
dremas ir jų lygį, šio žanro kūryba neturėtų 
būti užtemdyta jo kitų, populiaresnių, skaitan- 
čiajai visuomenei labiau prieinamų kūrinių. Kas 
gi pagaliau yra davę stambiausius mūsų dramos 
veikalus, jeigu ne Krėvė ir Sruoga?* 

Belieka padaryti kelias bendras išvadas. 
Tam tikslui pasinaudosim paskutiniuoju, neuž- 
baigtu Krėvės kūriniu — “Dangaus ir žemės 
sūnumis". Šiame veikale, gilaus kūrybinio smal- 
sumo vedamas, jis išbrandino didžią universalią 
temą. Turėdamas užtektinai kūrybinės drąsos jai 
realizuoti ir tikėdamas, jog tai ne vienam ku- 
riam žanrui bei formai aprėpti tema, Krėvė su- 
jungė visus, taip skirtingus vienas nuo kito žan- 
rus — lyriką, epą ir dramą — į darnų vienetą. 
Meniškai suderinti kelis žanrus tame pačiame 
kūrinyje yra sunkus uždavinys. Tačiau Krėvei 
pavyko sėkmingai jį išspręsti savo kūrybinio pa- 
jėgumo dėka. Šio veikalo ir apskritai didelės 
Krėvės kūrinių dalies užuomazgos ir kūrybinio 
proceso pagrinde kaip tik ir glūdi stambaus kū- 
rėjo paslaptis, kuri yra ne kas kita kaip visų 
tik ką minėtų trijų elementų suma ir kurią ga- 
lima dar štai kaip išreikšti: kūrybos dvasinis 
gajumas ir veržlumas. Tokiu būdu Krėvė supra- 
to ir tikrąją vad. “savęs jieškojimo“ prasmę. 

Somerset Maugham, kalbėdamas apie savo 
kūrybinius sugebėjimus, yra štai kaip pasisakęs: 
“Dauguma žmonių visiškai nieko nema:o (nepa- 
stebi); aš gi savo nosies akiratyje matau ypatin- 
gu ryškumu. Tačiau didžiausieji rašytojai mato 
ir pro mūro sieną. Mano regėjimas nėra toksai 
įžvalgus" (A Writer's Notebook, p. 154). W. H. 
Auden šį S. Maughamo pasisakymą įdomiai ko- 
mentuoja. Ir didžiausi rašytojai, girdi, nieko ne- 


mato pro mūro sieną, tačiau, priešingai kitiems, 


*) Šia proga reikia pastebėti, kad, kiek teko patirti 
iš privačių pasikalbėjimų, Krėvė buvo linkęs laikyti dra- 
ma pačiu reikšmingiausiu žanru. Tad drama nebuvo jam 
tik šiaip sau pripuolamas žanras, Įdomu ir tai, kad me- 
tus kitus prieš mirtį jis yra kel's kartus pasisakęs, jog 
packutinis (turint galvoje amžių ir sveikatą) jo kūrybi- 
nis noras, šalia užbaigimo “Dangaus ir žemės sūnų“, yra 
užsimojimas parašyti dramą “Vytautas Didysis", kurią, 
girdi, jis jau yra gerai apgalvojęs. 

eiliniams ir menkiesiems, jie neapsitveria savęs 
tokia siena (The New York Times Book Review, 
1949, nr. 43, p. 1). Šią mintį praplėtus, galima 
teigti, kad rašytojai, kuriems trūksta tikro kū- 
rėjo charakterio, kartą “save suradę“, tokiais pa- 
tenkinti ir pasilieka. Gi tada, anksčiau ar vėliau, 
užklumpa viena didžiausių labai dažno rašytojo 
nelaimių: kūrybinis pasikartojimas bei išsisėmi- 
mas ir pagaliau kūrybinė mirtis. 

Grįžus prie Krėvės, prie jo kūrybos dvasi- 
nio gajumo ir veržlumo, prie tikrosios “savęs 
jieškojimo" prasmės, tenka štai ką pasakyti. Jei- 
gu jis būtų priklausęs tam dideliam mažų rašy- 
tojų skaičiui, nejučiom jis būtų pasilikęs “Dai- 
navos padavimų“ arba “Šiaudinės pastogės“ te- 
matikos ir stiliaus ribose. Juk būta tokios stip- 
rios pagundos: abi knygos ne tik populiarios, bet 
ir augšto meninio lygio, jos autorių į mūsų lite- 
ratūros klasikus įvedusios. Ar tai nėra didelis 
rašytojo laimėjimas? Argi tai ne “savęs suradi- 
mas"? Ne Krėvei. Ne kartą jis buvo “save su- 
radęs", tačiau vis tebejieškojo. Jo kūrybinis verž- 
lumas bei dvasinis gajumas jam niekad neleido 
nurimti, vienoje vietoje ilgiau sustoti. Tiesa, vė- 
lyvaisiais gyvenimo metais atsirado nuovargio 
žymių, kūrybinis polėkis ir našumas jau nebe- 
buvo toks gajus, kaip literatūrinio darbo pra- 
džioje ar pusiaukelyje... Senatvė palenkia ir 
tvirtuosius. Tačiau Krėvės ji vis dėlto visai ne- 


palaužė. Tai aiškiai liudija “Dangaus ir žemės 
sūnūs". Būdamas įvairus bei gilus savo tematika 
ir idėjomis, žanrais ir stiliumi visame savo ilga- 
me kūrybiniame kelyje, Krėvė iki mirties su- 
prato tą didįjį, kiekvienam kūrėjui būtiną reika- 
lavimą: Nestovėk vietoje. Ne tik suprato, bet ir 
pajėgė jį sekmingai įgyvendinti, Tokiu būdu jis 
laimingai išsprendė visuotinio kūrėjo esmės di- 
lemą: per savą tautinį kūrybinį charakterį jis 
išėjo į bendrąją universalinę plotmę. Čia ir glūdi 
pati didžioji Vinco Krėvės — kūrėjo esmė ir 
galia. 


Post scriptum. Paprastai sakoma, kad norint rašyto- 
jo kūrybą gerai suprasti, ją tinkamai įvertinti bent even- 
tualią jos vietą ir reikšmę literatūros raidoje, reikalin- 
ga užtektina laiko perspektyva. Tai tiesa. Tačiau kartais, 
ypač mažesnių tautų literatūrų atveju, toks įvertinimas 
yra galimas ir anksčiau. Taip yra ir su Krėvės kūryba. 
Jis literatūroje reiškėsi ne kokį dešimtmetį, bet ištisus 
50 metų. Tad jau vien tik tai sudaro bent dalinę per- 
spektyvą. Be to, Krėvės kūryba mūsų literatūros ribose 
jau dabar yra t ek ryški, kad vargiai jai reikalinga di- 
desnė perspektyva. Todėl jau laikas duoti, kiek sąlygos 
lcidžia, kuo daugiau platesnių straipsnių bei studijų apie 
jo kūrybą ir apie patį autorių. 

Šiuo metu yra leidžamas Krėvės. raštų rinkinys. 
Būtų labai gera, jeigu leidėjas duotų papildomuoju to 
rinkinio tomu atskirą knygą, kurioje eilė autorių pa- 
skiruose straipsniuose sistemat'ngai ir išsamiai išnagri- 
nėtų ir įvertintų visą Krėvės kūrybą. Tokiu būdu mes ne 
tik geriau suprastume jo kūrybinį palikimą, bet taip pat 
išryškintume ir visos mūsų literatūros vertę bei reikšmę. 


Vinco Krėvės tėviškė Subartonyse 

VINCO KREVĖS KORYBA LIETUVISKOSE SCENOSE 


ĮZŽANGINĖS IR ASMENIšKOS MINTYS APIE VINCĄ KRĖVE, 
MUSŲ DRAMATURGIJOS PRADŽIĄ IR APIE TAUTINIO 
TEATRO GIMIMĄ 


S LSAS 145. PI ULLK A 


Klasikai tėra tik primityvi literatūra. 
Jie priskiriami tai pačiai klasifikacijai, 
kaip primityvus mechanizmas, primityvi 
muzika bei primityvi medicina. 


Stephen Leacock 


Vincas Krėvė — savaimingas, galingas ir iš- 
skirtinas lietuvių literatūros žmogus. Vardas, 
kurio garsą aidai šimtaskambiai neša į ateities 
tolius. 

Vienodas bangavimas kėlė šį rašytoją dra- 
minės išraiškos ir poetinio epo sūkuriuose, supo 
istorinių Dainavos šalies svajojimų padebesiais, 
panerė naujon dainon ir dar nesakyton pasakon, 
čiurleno jam Dzūkijos šiaudinėse pastogėse gyvų- 
jų sielų lyrika, įsakė grimzti į filosofinį išsprendi- 
mą. Didelis talentas turi milžinišką apimtį, o dy- 
džio jis siekia neeiliniu matu. Todėl tampa net 
bauginąs. Ir jo nepalyginsi kitų asmenų pavyz- 
džiais. 

Atnešęs jaunučiukėn mūsų literatūron di- 
dingus veidus, galingus vaizdus, neeilines min- 
tis ir nelauktos poezijos svaiginantį žavesį, Vin- 
cas Krėvė vadovėliuose buvo apšauktas klasiku. 
Ir ne ta tik prasme, kad taptų pagerbtas kaip pa- 
vyzdinis, pasižymėjęs ir pripažintas rašytojas, 
bet greičiau, kaip savo žodį jau prataręs, kla- 
sicizmo mene atstovas. Vadovėlių sudarytojai 
buvo nelakios vaizduotės vyrai. Tartumei, ro- 
mantiškoji Šarūno drąsa ir dvasia mūsiškės raš- 
liavos daigų tarpe atrodė kaip savąjį amžių at- 
gyvenęs priimtyvas — siaubingai iškilnus, bet 
naujam laikotarpiui jau nebeturįs gyvo atskam- 
bio. Bet kritikai ir vadovėlių sudarytojai retai 
tenumato ateitį. 

Bėgo metai. Rašytojas Vincas Krėvė, ati- 
trūkdamas nuo profesoriavimo ir dekano parei- 
gų, nuo vidaus (ir ne vidaus) politikos, nuo pub- 
licistikos ir mokslinių darbų, nuo redagavimo ir 
korektūrų tikrinimo, dovanojo Lietuvai naujus 
kūrinius. Ir parodė, kad išaugo tokiu kūrėjo 
ūgiu, kuris artinosi prie genijaus sąvokos. De- 
ja, — iki genialaus žmogaus, kuris savęs pilnai 
neatskleidė. k | ko 

Rašytojas Krėvė slėpė savo viduje neįkai- 
nojamą turtą: draminio intensyvumo, veiksmin- 


go rašymo galią. Teatrui specialiai mažai ką te- 
davęs, jis visada bus reikalingas scenai (— ir 
filmui). Ir gal ne vien lietuviškiems tų metų 
plasnojimams. 

Pasąmonėje kyla keista analogija: Vincas 
Krėvė ir... Victor Hugo. Žmogiškomis savybė- 
mis ir kūryba tiek skirtingi, jiedu turi artimų 
bruožų: abu — mintytojai, romantikai - realis- 
tai, mažųjų žmonių bičiuliai, mėgėjai—politikai, 
nepalaužiami patriotai ir emigrantai. Tik pran- 
cūzui V. Hugo nusišypsojo laimė mirti savoje 
tėvynėje... 

Nors ir Vincas Krėvė, manau, pakartotų 
Victor Hugo žodžius: “Duoti pirmenybę partijos 
disciplinai prieš sąžinės balsą? Ne!“ 

* 

Lietuviškoji dramaturgija pradiniais ir ne- 
drąsiais ropojimais stiebėsi į du tikslus: į trage- 
dijos (psichikai artimesnes) viršūnės ir į savo- 
sios būties scenoje pavaizdavimus. Istorinės per- 
spektyvos fone atgimdavo Margio, Živilės kar- 
žygiškumo ir pasiaukojimo legendos. Buities 
nuotaikose — ponų ir mužikų socialinis santy- 
kiavimas ar Blindos pasaulio lyginimas susiėjo 
su Amerikos pirty aktualia tematika ir nukryp- 
davo į tautinio gyvenimo negerovių retorinį pa- 
šiepimą. Romantika ir atsargus realizmas buvo 
anos pradinės mūsų dramaturgijos gairės ir pa- 
matų stulpai. Bet jau netrukus Vincas Krėvė, 
nors ir rusų kalba, rašys tragediją Skirgaillo, 
pradės draminėmis priemonėmis sekti ilgą senų 
laikų pasaką apie Šarūną, Dainavos valdovą. Ir 
Krėvė atiduos duoklę romantikai, bet atskleis- 
damas, išmokslinimu paremtą, vaizduotės laku- 
mu ir gaivalingu kūrybos temperamentu kursto- 
mą, retą rašytojo talentą. Ir tuo būdu mūsų raš- 
tija žengs tikresnius žingsnius į draminės litera- 
tūros akiračius. 

* 

Tautinis teatras, kaip ir gimstanti drama- 
turgija, negavo pergyventi kitoms tautoms bū- 
dingų evoliucijos etapų. Lietuviškos scenos gi- 
mimas pasireiškė pervartos, revoliuciniu, spon- 
tanišku būdu. Istorijos bėgyje esame turėję Lie- 
tuvoje italų baleto bei operos teatrus, rimtos 
studijos yra parašytos apie lenkų teatrą mūsų 

žemėje, daug dešimtmečių Vilniuje tvėrė rusų 
teatras. Daug dar kas buvo, tik ne savo, bet 
svetimo. 

Meninis lietuvių teatras Lietuvoje, lygiai 
kaip ir mėgėjų, pradėjo gyventi staiga, nepasi- 
rengus, tik palankaus atsitiktinumo ir pasiryži- 
mo dėka. Tai buvo improvizacinis veiksmas, lai- 
mingų aplinkybių ir entuziazmo atmosferoje da- 
vęs gerų vaisių. 

Kiekvienas Europos istorijos šimtmetis į 
teatrą atnešdavo naujoviškos dramaturgijos rūšį 
ir skirtingus interpretacijos stilius. Savame teat- 
re šios palaimos ir pamokų lietuvių tauta nėra 
pergyvenusi. Babelio bokšto nuotaikose, savuo- 
ju kultūros kraičiu menkai besidžiaugiant, atsi- 
tiktinumo skoliniais besiremiant, pradėjo veik- 
ti Lietuvos meninis teatras. Evoliucijos gžry- 
bių pas save neužtinkant, net ir mūsų mėgėjų 
scenos atsiekimai pasirodė nedaug naudos bene- 
šą: prieškarinis repertuaras naujo žiūrovo ne- 
tenkino, savanoriai — scenos mėgėjai pastoviam 
darbui scenoje nebuvo pasiruošę, jo pabūgo, (na, 
ir netiko), trumpa buvo su vaidint'nais veika- 
lzis, teatrui stigo 1ššų ... Smulkmenų neprime- 
nant, belieka teigti: meninį teatrą Lietuvoje ku- 
riant (kalbu apie Dramą) ivyko savaimingas, be 
jokios paveldėjimo reakcijos, procesas. 


Netolimos praeities ir emigracinės dabzr- 
ties teatrologai ir savosios scenos istorijos ški- 
cuotojai visada lyg užmiršta vieną svarbųjį kiek- 
vieno teatro elementą — žiūrovą. Lietuvos kai- 
mų ir miestų, lygiai ir lietuviškų oazių svetimo- 
se šalyse, priešnepriklausomybinių laikų žiūrovas 
buvo veikiamas tautinio atbudimo. Ji svaigino 
išsilaisvinti bandžiusi gimtoji kalba, stimul'avo 
praeities heroika. Stebuklui ivykus ir Lietuvos 
valstybei atsikūrus, naujieji miestiečiai buvo 
veikiami jau kitokių psichologinių motyvų. Ta- 
sai naujasis žiūrovas (labai negausus!) nusisuko 
nuo patriotinės (jam jau pažistamos) tr-gedijų 
tematikos, kiek suvirpęs nuo romantinės dramos 
svajingo jausmingumo, pasirodė šaltss rusiško 
prieškarinio gyvenimo scenoie pavaizdavimui, 
liko abejingas vakarų Europos dramaturgijai. 
Buržuazinio gyvenimo lopšeliuose visos tautos 
vyra linkusios melodramos kutuliams, kritikuojan- 
čiam tikrovės kreivam veidrodžiui. virškinimą 
palengvinančiam juokui. Tuo gali būti iš dalies 
aiškinamas ir Vilkolakio satyrų pasisekimas 
(kiek ios lietė politines ir visuomenines nau'ie- 
nas). Dėl to buvo vaidinamos prancūziškos leng- 
vos komedijos (farsų publika nenorėjo!). Vėliau 
žiūrovus traukė (beveik dėl tos pačios priežas- 
ties) Petro Vaičiūno, miesčioniškumui reveran- 
sais lydimi, aštresnėmis aktualijomis perpinti, 
talentingi scenos fejerverkai. 

Ak'ualumas, tematikos aiškumas, neįparei- 
gojąs mąstyti repertuaras — toks buvo pirmųjų 
(gal ir vėlesniųjų) žiūrovų savajam teatrui dik- 
tatas.  Publiką sujaudino Maironis “Kęstučio 
mirtimi", Čiurlionienė — “Aušros sūnumis“. Ir 
tuo metu į Kauno teatrus atėjo Vincas Krėvė. 
Tame pačiame 1923-24 m. sezone Tautos Teat- 
ras pastatė savąją Šarūno versiją, o Krėvė Vals- 
tybės Teatrui įteikė l'etuvišką Skirgailos origi- 
nalą. 

I Lietuvos sceną įžengė du veikalai, kuriuo- 
se emocijos buvo iškeltos anapus tikrovės, kur 
griaudė—žaibavo bauginančių aistrų audros. Po 
Putino “Valdovo sūnaus" žiūrovas scenoje pir- 
mą sykį pergyveno savosios prasmingos drami- 
nės literatūros kūrinius. 

Bet publika liko vistik menkai patraukta 
Tautos Teatre sekama “Šarūno"' pasaka. O “Skir- 
gailos" vaidinimuose Valstybės Teatre jieškojo 
aktualijai smaiglių. Tokiomis aplinkybėmis ir 


tokio'e atmosferoje didysis rašytojas Vincas 
Krėvė susigiminiavo su jaurąja lietuviškąja 
scena. 


“Skirgailos? pastatymas valstYvbės teatre 


Tik viename taške (nors dėl skirtingų 
priežasčių) buržuazija ir intelektualai su- 
taria: jie nenori scenoje matyti klasikinės 
tragedijos. 

Theophile Gauthier 


Kai Vinco Krėvės — net du kūriniai pirmą 
syki ir beveik tuo pačiu mėtu tapo inscenizuoti 
Kauno scenose, Lietuva te'urėjo vien saujelę in- 
telektualų, o lietuviškoji buržuazija Car lopše- 
lyie tesispardė. 

Tenka priminti, jog >nuo metu buvo ypatin- 
gai iškilusios dvi rašytojų asmenybės: Maironis 


ir Vincas Krėvė. Pirmas — vainikavęs patrict'- 
nių siekimų emocijas, buvo iškėlęs tautiškumo 
vėliavą, gi antras — šalia patriotinės romanti- 


kos, pasidarė visuomenės akyse liberalinių ten- 
dencijų vėliavnešys. Ir kai scenoje “Kestučio 
mirtimi" debiutavo Maironis, tų pačių 1924 m. 
spalio 12 d. tame pačiame Kauno Vastvbės Dr-- 
mos teatre įvyko Vinco Kršvės “Sk'rgailos" 
premjera. Maironio tragedijos kiek filminio po- 
biūdžio spektaklis, su didžiais kunigaikščiais bei 
kitokia pompastika (su gyvais arkliais sceno'e 
imtinai) publikos buvo sutiktas, kaip patriotinių 
nuotaikų manifestas. O tuo tarpu “Skirgailos" 
pirmame vaidinime dalis žiūrovų buvo rusitci- 
kę ivykdyti prieš viešpataujančią partiją ... opo- 
zicijos demostraciją. Vilkolakis karo komendan- 
tų jau buvo atpratintas liesti politines temas, o 
publika dar tebetroško jų “aktualijomis" pasi- 
smaginti. Ta pati žiūrovų dalis jieškojo netgi 


Vincas Krėvė 


Lietuvos Universiteto Humani- 
tarinių mokslų fakulteto 1925- 


1928 m. laidoje (centre šviesiu 
drabužiu). 


Vincas Krėvė 


“Jaunųjų Teatro" grupėje 1930 
m. (sėdi penktas iš kairės). 


progų viešai įrodyti savo partijai ištikimybę bei 
jos obalsiams pritarimą. Tuo, mano galvojimu, 
gali būti aiškinama diametraliai priešinga Mairo- 
nio ir Krėvės scenoje reakcija. Atoveikis tikrai 
buvo skirtingas: po “Kęstučio mirties" spektak- 
lio žiūrovai iš teatro į namus keliaudavo paki- 
lusioje ir giedrioje nuotaikoje (nepaisant, kad 
akivaizdžiai įsitikino, jog kunigaikštis Kęstutis 
tapo niekšiškai pasmaugtas), gi po Skirgailos" 
vaidinimo pilietis buvo lyg ir verčiamas mąsty- 
ti, todėl kelionėje į savo pastogę neturėjo pro- 
gos ypatingo smagumo rodyti. “Skirgailoje" bu- 


vo tragedijos didybė. O didybė žmones kaikada 
baugina (nuo jos nori pabėgti ne vien buržuazas 
ir intelektualas). 

Statistika rodo, jog Maironio “Keętučio mir- 
tis" susilaukė visų lietuvių autorių veikalų vaidi- 
nimais pralenkiantį rekordą ir buvo Kaune ir iš- 
vykose vaidinta per keletą metų, o “Skirgaila" 
pirmame pastatyme teturėjo tik 15 spektaklių. 
(Vaizdui paryškinti, gal reikia priminti, jog irgi 
B. Dauguviečio režisuota ir tais pačiais 1924 m. 
vaidinta Šekspyro tragedija “Otello? išlaikė vos 
8 spektaklius, o to paties autoriaus 1933 metais 

M. Čechovo įvykdytas “Hamleto" dekoratyviai 
puošnus pastatymas publikos galėjo sutraukti tik 
14-ai vaidinimų). Pagal aną metą, turint prieš 
akis dar negausius žiūrovus, publikos susidomė- 
jimo ir kasos pajamų požiūriais “Skirgaila" pa- 
sirodė itin sėkmingas scenos veikalas. O meninė 
šios tragedijos vertė, neabejoju, dar iškils, nes 
į ją dar per mažai buvo nukreiptas dėmesys. (Pa- 
minėtinas nelauktai mirusio Algirdo Jakševičiaus 
“Skirgaila" susidomėjimas ir, deja, neįvykdytas 
veikalo antrasis pastatymas). 

Kauno Valstybės Dramos teatras, laikotar- 
piu matuojant, nors ir turėjo išskirtiną ir prana- 
šesnį sąstatą, bet trupė buvo dar nedidelė. Pil- 
nu tekstu jau dėl šios aplinkybės “Skirgaila" ne- 
galėjo būti vaidinamas, nes vaidmenims būtų ne- 
užtekę interpretatorių. Todėl veikalas buvo su- 
trumpintas ir (ne vien sceniniais sumetimais) 
gerokai subraukytas. Be to, (tai mano asmeniška 
nuomonė!) buvo sumelodramintas ir todėl trage- 
dijos savumų nustojęs. Stabmeldystės ir krikš- 
čioniškos psichologijos konfliktas dėl aplinkybių 
buvo sušvelnintas. Pirmaujančiu intrygos stū- 
mekliu labiau pasidarė režisoriaus pamėgta “tri- 
kampio' tema (Skirgaila, jo žmona Duonutė ir 
jaunas kryžiuotis Kelleris). Vokiečių ir lenkų 
politiniai pasiuntiniai buvo sumenkinti, šios 
antraeilės intrygos siūlai bemaž nukirpti ir jųjų 
scenos, kaip teatre sakoma, “suvestos" iki mini- 
mumo. Savaime išnyko ir anų delegacijų piktos 
bei geros intrygai intencijos. Ir net triukšmą su- 
kėlęs kunigo Skarbeko vaidmuo scenoje teturėjo 
visiškai nedaug teksto. 

Baigiant apie pastatymą, drįstu manyti, jog 
“Skirgaila" Kauno Valstybės teatre tebuvo su- 
dauguvietintas Vinco Krėvės veikalas. Tragedija 
buvo sumenkinta (dėl ko, aišku, k>lta ir bendro- 
ji mūsų pažanga ir anąsyk dar menkoki meni- 
niai bei medžiaginiai ištekliai). Kitoje vietoje 
bandau papasakoti*) apie Vinco Kržvš5s teatro 
atžvilgiu toleranciją. Ir “Skirgailos" atžvilesiu V. 
Krėvė labiau negu kuris kitas mūsų rašytojas vi- 
siškai pasidavė teatrinės virtuvės ret kėtumams 
ir scenos dažnai nenumatomiems reikalavim-ms, 
režisoriaus nepalenkiamai dikta'ūrai ir politinių 
vėjų pūstelėjimams. 

Šešiolika “Skirgailos? vaizdų buvo, berods, 
suspausti i keturis veiksmus ir porą paveikslų. 
Praeiti vien “iš atminties" atgaivinti neįmano- 
ma, o dokumentaciios niekur užtikti nepavyko. 

Tragedijai vaidinti reikalingi specifiniai ak- 
toriai, vadovaujamuose vaidmenyse gal net au- 
toriui kongenialūs. Gistrioniškais pakaitalais 
Vinco Krėvės, kaip ir kiekvieno didelio meistro, 


*) Teatro Almanachas. Pirmas toma-. Stasys Pilka. Vin- 
cas Krėvė. 

neatskleisi. Tai jau įrodė šio autoriaus kitų vei- 
kalų pastatymai ar ištraukų iš jų sceninės inter- 
pretacijos. 

Petras Kubertavičius, Skirgailą vaidindamas, 
davė labai ryškų, atmintiną vaizdą. Mano su- 
pratimu, jis sukūrė retą vaizdo formą. Bet re- 
žisoraus buvo atimtos progos parodyti Skirgai- 
loje žmogų. Imkim nors ir apsvaigusio ir vis te- 
begeriančio kunigaikščio tokią būtiną sceną. Ku- 
bertavičiaus Skirgaila, atstovaudamas valstybin- 
gumui ir pagonybes sentimentui, tegalėjo ro- 
dytis tik kaip žiaurus ir pavydus valdovas. To- 
kių žiaurių ar žiaurumui bei klastai linkusių per- 
sonažų tam pačiam Kubertavičiui per ketvertą 
metų teko suvaidinti net keletą. (“Valdovo sū- 
nus", “Jiolė" ir t.t.) Nenustabu, kad, negavęs 
turinio, aktorius tegali tenkintis tik forma. Jei 
atminsime, jog repeticijoms buvo skiriama tik 
porą savaičių laiko, Kubertavičiaus vaidmeny 
laimėjimas buvo tikras. 

Spektaklio programos ar bent spaudoje ap- 
žvalgos neturėdamas, visų dalyvių išvardinti ne- 
galėsiu. Tikrai žinau, kad Duonutę vaidino Ona 
Rymaitė (prieš tai jau suvaidinusi daug pana- 
šių rolių). Lydos nelaimingos kunigaikštytės 
vaidmens interpretavimas buvo lygus, nemenkos 
draminės įtampos, bet iš kitų Rymaitės rolių gal 
neišskirtinas. Riterį kryžiuotį Kellerį (autoriaus 
remarka: jaunas, gražus) sukūrė Borisas Daugu- 
vietis, parodęs imponuojantį ūgį ir gražią figū- 
rą. Jis buvo vyriškas, temperamentingas, bet ne 
tas Kelleris, kuris išeina iš “Skirgailos pusla- 
pių ir kuriam pavaizduoti reikėtų gal ilgus metus 
aktoriaus jieškoti. B. Dauguvietis buvo jau gerą 
dešimtmetį svetimose scenose dirbęs, matė gerų 
pavyzdžių, turėjo provincijos rusų teatruose įgy- 
to patyrimo ir buvo akims patrauklus. Nors jo, 
Marijos garbei tarnaująs riteris, pasirodė perne- 
lyg “žemiškas", neįdvasintas (Veikalą režisucda- 
mas, jisai vaidmenį sau ir “pritaikė"). Nors šiaip 
B. Dauguvietis buvo pakankamai įspūdingas. 

Butrimą, berods, vaidino Juozas Laucius, 
Oligą — Tėfa Vaičiūnienė(?), o dvi mažažodes 
merginas Nelė Vosyliūtė ir, rodos, Alė Žalinke- 
vičaitė. 

Tyčia į galą nustūmiau personažą, kuris su- 
kėlė “audrą" ir dėl kurio ir man asmeniškai te- 
ko turėti sielvarto. Tai kunigo Skarbeko, lenko 
dvasininko vaidmuo, kurį premjeroje vaidino 
Jurgis Petrauskas. Pastarasis žiūrovuose jau buvo 
įgavęs 100“ komiko reputaciją ir publika jautė 
pareigą juoktis dėl kiekvienos jo tartos replikos. 
Ir tikrai, ištroškusi linksmybių teatro auditori- 
jos dalis, garsiu juoku lydėjo J. Petrausko žo- 
džius, o kita, politinei pramogai linkusi, publikos 
dalelytė garsiai plojo. P. Kubertavičiaus pago- 


niškoms mintims. Viena tų pavojingų replikų 
pasirodė Skirgailos frazė: “Tu visur kaip juo- 
das kranklys pastoji man kelią. Kur tu, ten 
nepasisekimas. Tuoj išginsiu iš čia jus visus, 
svetimą lizdą pamėgusius". Tai ir porai kitų rep- 
likų nepasigailėjo katučių partiniai opozicionie- 
riai. O J. Petrauskas juo labiau stengėsi būti iš- 
kilmingesnis ir rimtesnis, savųjų žiūrovų akyse 
darėsi vis juokingesnis. Rytojaus dieną prabilo 
spaudos partiniai organai. Laikrašty protestavo 
autorius, grasindamas išimti “Skirgailą iš re- 
pertuaro, savo pasipiktinimą spaudoje pareiškė 
ir Balys Sruoga. Ir čia... ištiko mane nesmagu- 
mas: Teatro direktorius Liudas Gira įsakė eks- 
promtu suvaidinti krikščioniškos psichologijos 
kėlėją kunigą Skarbeką. Netgi be repeticijos! 
Per porą metų jau buvau suvaidinęs net kelis 
dvasiškius, įvairių išpažinimų, įvairaus amžiaus, 
įvairios socialinės padėties! Be pasiruošimo pa- 
sirodyti tokiame “pavojingame" vaidmeny atro- 
dė tikras siaubas! Isteriškai išsiderėjau, kad te- 
vaidinsiu tik du spektaklius, kol bus paruoštas 
kitas aktorius. Gira turėjo sutikti, nes pagra- 
sinau baigti su visais teatrais ir su visais jų di- 
rektoriais. Atėjo vaidinimo valanda. Ir, besigri- 
muojant, mane ištiko tikra isterika (vienintelė 
visoje karjeroje!). Išėjau scenon, Skarbeko lū- 
pomis paguodžiau nelaimingąją Oną Duonutę. 
Publika jokių priešiškų veiksmų nerodė. Scenon 
atėjo Kubertavičius ir prasidėjo krikščioniškojo 
įsitikinimo ir pagoniško nusistatymo susidūri- 
mas. Žiūrovai nedemonstruoja, sėdi sau ramūs, 
klausosi (susikaupę ar iš nuobodumo, kas juos 
supras?). Vėliau, kai kunigo Skarbeko vaidme- 
ny pasirodė Ipolitas Tvirbutas, publika, kurioje 
jau nebebuvo kurstytojų ir fanatikų, Skirgailos 
ir Skarbeko žodines dvikovas sekė taip pat be 
entuziazmo ir be demostracijų. Išvada: kiekvie- 
nam vaidmeniui reikia jieškoti tinkamesnio ak- 
toriaus. 


“Skirgailos"" apipavidalinimu (dekoracijų ir 
kostiumų eskizai) Kauno scenoje debiutavo ar- 
chitektas Vladas Dubeneckis, reto skonio ir ta- 
lento žmogus. Kaip žinoma, “Skirgailos" veiks- 
mas vyksta Vilniaus Augštojoje pilyje ir Šven- 
taragio klony (vienas paveikslas). Autorius su- 
gestijoja 10 scenovaizdžių. Kauno pastatyme jų 
tik gal tebuvo keturi. Visi jie buvo efektyvūs, 
tik gal techniškai mažiau tobulai atlikti. Kostiu- 
mams pagal eskizus pagaminti stigo lėšų, buvo 
pasiūti tik moterims, vyrams — iš senų pritai- 
kyti. (Puikūs eskizai paslaptingai 1š V. Teatro 
archyvų vėliau dingo!) 2 

Norėtųsi pasiūlyti pagalvoti "apie laiką ir 
sąlygas, kada V. Krėvė draminiai veikalai pirmą 
sykį pasirodė mūsų meninėje (ar tokia būti jau 


pasiryžusia) scenoje. Lietuvoje teatras ir anuo- 
met ir vėliau nebuvo skiriamas siauroras kultū- 
ringų žiūrovų grupėms, bet turėjo aptarnauti ir 
skoniu ir dvasiniais reikalavimais įvairiaspalvę 
auditoriją. Šalia retų bei pretenzingų intelek- 
tualų (:eretai svetimomis mintimis spaudoje ro- 
džiusių vos užgimusiam savajam teatrui kelius 
ir klystkelius), parterio kedėse sėdėjo vos išsi- 
kepę buržuazai, iš kaimų atslinkęs jaunimas, sve- 
timų meno dievų garbintojai ir... savo amate 
mažai dar nusimaną, bet tulžingi vertintojai. 
Masė nedidelė, tačiau jautri, ambicinga ir ben- 
drumoje jaunatviškai paviršutiniška. 


Tie lietuviškojo teatro neofitai lėmė reper- 
tuarą, nuversdavo nuo augštųjų pjedestalų me- 
niniu požiūrių vertingesnes premjeras, reikala- 
vo — vieni grynojo, europinių tradicijų ar rusiš- 
ko madingo modernizmo meno, kiti scenoje lau- 
kė pramogos, dar kiti jų patriotinių išgyvenimų 
pakutenimo, vėl dar kiti virpėjo ilgesiu dar ne- 
gimusiai savajai dramaturgijai (kurioje nestig- 
tų gyvenimiškų aktualumų, būtų pliekiama ne- 
teisybė, o gal prasišmugeliuotų ir vilkolakiškai 
drąsi satyra). 


Tokia žiūrovų ir teatro bendrame kubile— 
fermentacija kitose tautose truko šimtmečiais, 
gi lietuvių tauta ją panorėjo įgyvendinti per 
dešimtmetį. Šią aplinkybę gal dar ryškiai pa- 
brėžia trumpokos lietuviškos sceninės praeities 
apžvalgininkai ar mūsų teatro tariamieji istori- 
kai-mėgėjai. 

Dvidešimtasis šimtmetis kur kas energin- 
giau, negu kiti istorijos laikotarpiai neša ne tik 
gyvenime, bet ir mene neįsivaizduotinus per- 
versmus. Jei anksčiau dešimtmečiai meno prin- 
cipuose pagimdydavo svyravimus, tai mūsų epo- 
choje sukrėtimus jau sukelia penkmečiai. O kiek- 
vienas praėjęs dešimtmetis yra ne vien iš ma- 
dos išnykęs, bet daugeliu atžvilgių atrodo ar- 
chaiškas. Vis ateina naujo turinio, naujų for- 
mų, intepretacijai pagilinti technikos. priemonių 
palaima. 

Kiek mūsiškių dramaturgų šiandien savo kū- 
ryba yra jau atgyvenę?! Jie nebeidomūs nei kaip 
literatūra, nei kaip sceniniam veiksmui žaliava. 
Bet ar Vinco Krėvės kūryba nebus stipri ir ak- 
tuali ir ateity? Todėl, kad joje yra gyvenimo 
teisybės gilus pavaizdavimas, prasmingesnė es- 
tetinė išraiška, išskirtino protavimo ir stipraus 
talento prasiveržimas. Tuos kūrinius mums ati- 
davė išminties bičiulis, turėjęs valstybininko 
smegenis ir karštą patrioto širdį — žmogus, -pa- 
sižymėjes ypatybėmis, kuriomis išsiskiria didie- 
ji pasaulio rašytojai. 


(Bus daugiau) | 

VINCAS KRĖVĖ 


JUOZUPO NAMUOSE 


Iš “DANGAUS IR ŽEMĖS SŪNŲ“ ANTROSIOS DALIES SKYRIAUS 
B A R ABAP JiIOIN ALT ARENOS CN LS 


VI 


Buvo vėlyva popietė. Saulė slinko žemyn, ir 
oras ėmė atvėsti, kai senas dailidė Juozupas, ku- 
ris ilsėjosi paunksnėje, prabudo. Pabudęs atsi- 
kėlė, malda padėkojo Amžinajam atoilsio Teikė- 
jui ir, nusiprausęs rankas, ėmė žadinti sūnų, 
kalbėdamas: 

— Kelkis, sūneli! Oras jau atvėso; turim pa- 
skubėti baigti darbą, kurį gerasis reb Jochimas 
yra užsakęs, ir kurį esu jam pažadėjęs baigti, ar- 
timiausio sabato išvakariui dar neužėjus. 

Ješua, Juozupo sūnus, tėvo žodžių paža- 
dintas, skubiai atsikėlė ir nuėjo, tėvą pasekda- 
mas, nusiprausti rankų ir sukaitusio veido. 

Taip pasiruošęs, ėmėsi darbo, kurį abu buvo 
dirbusiu nuo ankstyvaus ryto iki vidudienio, ka- 
da saulės kaitra verčia kiekvieną jieškoti vėsios 
paunksnės atoilsiui. 

Senas Juozupas mėgo įvairinti darbo va- 
landas, pasakodamas sūnui apie savo gyvenimo 
nuotykius, apie tolimus kraštus, kuriuos teko 
matyti, ir apie žmones, su kuriais teko susitikti 
ir su jais gyventi. 

Jo kalba, vienodu balsu sakoma, čiurleno, 
kaip šaltinio srovės vienodas niurnėjimas. kai 
smėliuotu taku veržiasi žemyn per akmenis ir 
mažus akmenėlius. 

Ješua ramiai klausė tėvo pasakojimų, ku- 
riuos ne vieną kartą jau buvo girdėjęs, ir be- 
klausydamas šypsojosi šypsena, kuri visuomet 
džiugino Juozupo širdį. 

Ir dar ėmė Juozupas pasakoti apie dievotą 
reb Jochimą, suteikusį jam uždarbį, kuris ilgoms 
dienoms aprūpina šeimą ir pašalina sunkaus ne- 
dateklio pavojų. 

Kalbėjo apie tai, kaip Amžinasis yra reb 
Jochimui palankus už gerą širdį ir diena iš die- 
nos didina jo turtus. 

Pasakojo Juozupas, ir jo žodžiuose nebuvo 
pavydo dėl dangaus Viešpaties malonių, kurios 
atitenka kitiems. 

Ir dabar jo žodžiai buvo ramūs, švelnūs ir 
be pavydo, vienodu balsu tariami, kaip karoliai, 
įgudusia ranka ant siūlo neriami. 

Ješua ir dabar, kaip visuomet, ramiai klau- 
sė, laikas nuo laiko į tėvą pažvelgdamas ir jam 
nusišypsodamas. 

Kai jiedu taip dirbo, atvyko, greta asilo lė- 
tai eidamas, žvejys Simonas, Jonos sūnus, kuris 
dažnai lankydavo šiuos namus ir dovanomis 
džiugindavo seno dailidės širdį. 

Sustabdęs asilą, nukėlė nuo jo nugaros sun- 
kią venturę ir, padėjęs ją šalia slenksčio, tarė: 

— Tesie palaimintos tavo ir tavo šeimos die- 
nos Viešpaties malone, Juozupe, Jokūbo sūnau. 

— Tesie palaimintos ir tavo dienos, Simone, 
Jonos sūnau, — tarė jam atsakydamas, Juozu- 
pas, darbo nenutraukdamas ir įrankių į šalį ne- 
atidėdamas. — Tavo širdis visuomet mums pa- 
lanki, kaip tikro draugo širdis. Kuris reikalas 
atvedė tave prie mano namų slenksčio? 

— Dangaus Viešpats gausiai laimino mano 
tinklus, kad pasidalyčiau su tavim ir tavo šeima 
lobiu, kuriuo apdovanojo mane mūsų jurų van- 
denys. 

Tai sakydamas atvožė Simonas venturę, si- 
dabru spindėžusių žuvų kupiną. 

Juozupas atidėjo darbą į šalį ir, sunėręs ran- 
kas ant krūtinės, gėrėjosi, sužavėtas, Simono do- 
vana. 

— Mirjam, Mirjam, eik čion ir pasigėrėk 
gausia dovana, kurią parūpino mums dangaus 
Viešpats, kad sabato dieną sutiktume su džiaugs- 
mu, — šaukia Juozupas žmoną. — Kuo atsily- 
ginsiu tau, gerasis Simone, už tavo palankią man 
ir mano šeimai širdį, kuri neužmiršta seno dai- 
lidės skurdo, — tarė jis Simonui susijaudinęs. 

— Nesijaudink, pagarbusis Juozupai, Jokū- 
bo sūnau, kuo atsilyginsi. Kai ateis dienos to, 
kuri esi pagimdęs, ir bus išganyti visi Izraelio 
sūnūs, būsiu atlygintas tada su kaupu dangaus 
Viešpaties malone, — tarė irgi susijaudinęs sa- 
vo žodžiais Simonas. 

Tuo metu, kai Simonas kalbėjo šiuos žo- 
džius, iš namų išėjo Mirjam, juos girdėjo ir sa- 
vo širdin dėjosi. 

— Ach, gerasis Simone, prašau tave, nekal- 
bėk žodžių, kurie, manau, nėra malonūs Viešpa: 
ties ausim, — jaudinasi Juozupas, kaip jaudino- 


si kiekvieną kartą, kada panašią kalbą girdėda- 
vo iš Simono lūpų. — Mano mažasis Ješua bū- 
siąs geras dailidė, kaip jo tėvas. Ar ne tiesą sa- 
kau, sūneli? — kreipiasi į sūnų, meilės žvilgs- 
niu į ji pažvelgdamas. 

Ješua pasižiūrėjo į tėvą ir tylia šypsena jam 
nusišypsojo, kaip visuomet, nuo darbo rankų ne- 
atitraukdamas. 

— Aš sakau, kuo tikiu ir tikėti nesiliausiu, 
nes Mano akys matė įvykius, kurie dėjosi tavo 
sūnaus gimimo dienoje, — tarė, jam atsakyda- 
mas, Simonas žvejys. — Ir širdis man sako, kad 
aš ne veltui tikiu. Amžinojo Dvasia globoja ta- 
vo sūnaus sielą... 

— Simone, Simone, Amžinojo Dvasia kalba 
tavo lūpomis, — tarė Mirjam, namų duryse sto- 
vedama. — Dievo angelas yra man pareiškęs, 
kad aš būsiu visų motinų palaiminta, ir išgar- 
sintas bus mano vardas. Kuo aš, silpna mote- 
ris, galėčiau išgarsėti, jei ne sūnelio darbais... 

— Mieloji Mirjam, mano senatvės rūpinto- 
jėle, — paimk geriau žuvį, kuria mus apdova- 
nojo gerasis Simonas, ir pasistenk, kad skaniu 
valgiu pasigėrėtume sabato vakarą. 


— Užteks jų ir sabato ir šios dienos v:ka- 


rui, pagarbusis Juozupe, — tarė linksmai Simo- 
nas. — Tepasidžiaugia tavo siela dar šį vakarą 
Dievo dovana. 

— Padėk man, sūneli, — tarė Mirjam. — 


Pati viena nesugebu pakelti venturės. 

Žvejys Simonas, žodžio netardamas, pakėlė 
venturę ir nunešė į vidų, o Mirjam, jį pasekda- 
ma, kalbėjo: 

— Kokis esi geras mums, 
sūnau!... 

— Saulė slenka žemyn ir vakaras artėja, — 
tarė Juozupas, kai Simonas ir Mirjam išnyko 
duryse. — Pasiskubinkime, sūneli, kad reb Jo- 
chimas nepakaltintų mus tinginiavimu. 

Sūnus vėl pažvelgė į tėvą ir nusišypsojo. 
Nieko tiek nemėgo senas Juozupas, kaip šią sū- 
naus tylią šypseną! Jam atrodė, kad ji ramina 
sielą ir gimdo jo rankų stiprumą. 

— Tesie palaimintas Amžinojo vardas, kad 
suteikė mano senatvės dienoms tokį tylų ir pa- 
klusnų sūnų, — galvojo Juozupas. — Tebūna jo 
dienos, kaip ši vasaros diena, giedri ir rami! Te- 
saugo Amžinasis jo žingsnius, kad nepaklystų, 
kai pasiliks vienas, be mano globos, ir eitų ke- 
liu, kuriuo eiti paskyrei jam, Viešpatie, gimimo 
dienoje, — atsiduso Juozupas. 

Bedirbdami pastebėjo keleivį, kuris lėtais 
žingsniais priėjo ir, jų Dievo žodžiais nepasvei- 
kinęs, atsisėdo ant slenksčio, tardamas: 

—. Ar neatstumsite, geri žmonės, pavargu- 
sio, kuris reikalingas valgio ir prieglaudos? 


Simone, Jonos 


— Viešpatie, — tarė Juozupas, atitraukda- 
mas rankas nuo darbo ir atsigręždamas veidu į 
keleivį: — ar ne žydai esame, kad dristume at- 
stumti nuo slenksčio pavargusį! Būk svečias ma- 
no namuose, ir telaimina Amžinasis tavo dienas 
mano pastogėje! 

— Neskubėk, gerasis žmogau, laiminti, kol 
nesužinojai, kas esu, — tarė keleivis, ant slenks- 
čia sėdėdamas. 

— Nežinau ir man nesvarbu, kas esi, — ta- 
rė Juozupas, patenkintas, kad yra žmogus, su 
kuriuo gali pasikalbėti. — Kiekvienas, kuris prie- 
glaudos prašo, yra svečias mano namuose; kiek- 
vienas pavargęs ir nuilsęs yra mano brolis, su 
kuriuo turiu pasidalinti duona ir druska. Ar ne 
taip liepia žydui elgtis gėrybių Viešpats? 

— Taip, žmogus žmogui turėtų būti brolis, 
bet iki šiol vienas antram yra tik vilkas, — tarė 
keleivis, pasmakrę rankom parėmęs. — Esu vie- 
nas tų, kurių veiksmus šventikai ir žemės galin- 
gieji pasmerkė Amžinojo vardu. Ar ir dabar 
neatstumsi manęs nuo slenksčio? 

— Jie yra tik žmonės ir gali paklysti, kaip 
kiekvienas Žmogus, — tarė švelnusis Juozupas, 
vėl imdamas į rankas darbo įrankius. — Tesie 
tavo širdis giedri, kaip dangus virš tavo galvos 
— nesu teisėjas nei tau, nei kitiems. Jei atėjai 
į mano namus, matyti, yra Amžinojo noras, kad 
mano svečias būtum... 

Ješua tyliu žingsniu nuėjo į namų vidų ir 
tuojau grižo, rankšluosčiu ir vandens ąsočiu ne- 
šinas. 

— Atvėsink veidą ir pavargusias kojas, ge- 
rasis žmogau, ir būk mano namams palankus, — 
paragino svečią Juozupas ir malonės žvilgsniu 
pažvelgė į sūnų, kuris neliepiamas atspėjo tėvo 
mintį. 

Kada keleivis atsistojęs ir į šalį slenksčio 
nužengęs, Ješuos padedamas, šaltu vandeniu vė- 
sino sukaitusį veidą, iš namų išėjo Simonas, Mir- 
jam lydimas. 

— Matai, Mirjam, Dievas mums pasiuntė 
svečią, ir kad turėtume kuo jį pavaišinti, davė 
ir maisto per geraširdžio Simono rankas. 

Nors Simonas nebuvo pastabus, bet pažvel- 
gęs i keleivį, pagalvojo: 

— Ar neapsirinkuų, manydamas, kad šio vy- 
ro veidas buvo mano matytas? Kas jis yra, ne- 
klausinėsiu, jei Viešpats įkvėpė man šiandien 
norą pasidalyti lobiu su Juozupo šeima, kad tu- 
rėtų kuo šį žmogų pavaišinti. 

— Gerasis Simonas tikrai pasirūpino, kad 
ir svečiui užtektų iš to, ką gavome, — palankiai 
pažvelgė Mirjam į keleivį, pavargusiam užuojau- 
tos šypsena nusišypsojusi. 


397 


Vincas Krėvė 


Nepriklausomybės laikais (kairėje) 
ir tremtyje (dešinėje) 1947 m. 


Vincas Krėvė 


Glasenbacho tremtinių stovykloje 
1946 m. 

Vincas Krėvė 


Glasenbacho tremtinių sto- 
vykloje Austrijoje 1946 m. 
su studentais, 


Kuklusis Simonas, sumišęs dėl pagyrimo 
žodžių, palinkėjo Juozupui ramaus atoilsio po 
dienos darbo ir išsiskubino namo. 

— Matai, gerasis keleivi, kaip Viešpaties 
ranka mus visus globoja! — tarė Juozupas. — 
Jis atvedė tave į mano skurdžius namus, bet pa- 
rūpino maisto, kuriuo su tavimi pasidalysime. 
Mirjam, — kreipiasi į žmoną, — svečias mūsų 
išalkęs ir atoilsio reikalingas. Neužtruk su val- 
Bit, 

— Neužtruksiu, gerasis Juozupai, neužtruk- 


siu. Matau, kad ir tu ir svečias — abu esate 
išalkusiu, — pažadėjo Mirjam, į namus įžengda- 
ma. 


Keleivis atsisedo ant suolo, pasienyje įtaisy- 
to, pasilenkė kūnu ir, rankom pasmakrę parė- 
męs, tarė, letai žodžius sakydamas: 

— Gerasis žmogau, aš tau sakau ir tu žinok, 
kad Dievas nesirūpina tuo, kas dedasi ant žemės 
paviršiaus. Nei tavimi, nei manimi niekas nesi- 
domi danguje... 

— Būk geras ir nekalbėk tokių žodžių, kol 
esi Mano namuose, — nusigando Juozupas ir 
nusigandęs liovėsi dirbęs. — Aš gerbiu Amžiną- 
jį, Jo globa visuomet pasitikėdavau ir dabar pa- 
sitikiu... 

— Jei mano žodžiai tau nemalonūs, atleisk 
man — aš tylėsiu ir nekalbėsiu. Nedera prieš- 
tarauti žmogui, kuris sutiko priglausti mane sa- 
vo namuose. 

— Atleisk ir tu man, jei mano kalba tave 
užgavo, — atlyžo Juozupas. — Aš bijau žodžių, 
kurie dangaus Viešpačiui būtų nemalonūs. Kai 
mano siela pavargsta, aš malda Jam nusiskun- 


dziu, ir visuomet mano širdį nuramina ramybės 
Teikėjas.... 

Ješua, sugrįžęs, vienas ėmėsi darbo ir be- 
dirbdamas atidžiai klausė tėvo su keleiviu pasi- 
kalbėjimo. 

— Nusivylusi šiandien yra mano širdis, ir 
nėrą maldos mano lūpose, — tarė keleivis, į to- 
lumą akis įbedęs. 

— Nereikia nusivilti, keleivi, tik todėl, kad 
nepasiseka kartais, — tarė Juozupas, šalia ant 
suolelio atsisėsdamas ir jo sielą paguodos žodžiu 
ramindamas. — Žmogus nesupranta ir suprasti 
negali, kuriais keliais dangaus Viešpats jį veda 
į laimę. 

— Visa atidaviau artimui — ir sielą ir tur- 
tą, ir ramų gyvenimą tėvų namuose jam paau- 
koju, ir štai, šiandien, to artimo ujamas, neturiu 
kur galvą priglausčiau ir atoilsį surasčiau ... 

— Matau, keleivi, kad esi skaudžiai žmonių 
apviltas, — užjaučia jam geraširdis Juozupas, 
Jokūbo sūnus. — Žmonės nepastovūs savo jaus- 
muose. Tokia jų prigimtis... 


—- Tavo žodžiai nesuranda kelio į mano pro- 
tą ir širdį, gerasis žmogau, ir surasti negali, kai 
vakarykšti draugai, kurių siela pasitikėdavau la- 
biau, negu savąja, tapo šiandien priešais ir de- 
dasi su tais, kurie mano gyvybės jieško. 

— Žmogaus siela visuomet priešingumų kupi- 
na, ir šiandien ji nežino, ko rytoj panorės, gera- 
sis mano svečias. Tokią jau pagimdė ją Amžina- 
sis, be kurio valios nieko neįvyksta pasaulyje,— 
švelniai paliesdamas jo petį, tarė Juozupas, Jo- 
kūbo sūnus. — Bet nesisielok, keleivi, ir nusira- 
mink. Vienam dangaus Viešpats suteikia šio pa- 
saulio gėrybes, ir jo žingsnius lydi pasisekimas, 
kitą Amžinasis veda vargo ir nepasisekimo ke- 
liu, kad vėliau jam atlygintų dangaus gėrybė- 
mis ir suteiktų amžiną atoilsį ant Abraomo ke- 
k 
— Žmogus nėra amžino gyvenimo vertas ir 
nežinotų, ką su juo darytų, — tarė keleivis, niau- 
ru žvilgsniu į Juozupą pažvelgdamas — Jam 
duotos trumpos dienos ir kelias nurodytas aiš- 
kus: — Būkite ramūs, kaip ramus dangus virš 
jūsų galvų, gyvenkite, kaip broliai, vienas ant- 
rą mylėdami, kad būtumėt laimingi ir džiaugs- 
mo kupini! Bet žmonės tapo ne broliai, tik vil- 
kai, ir dar piktesnis vienas antram, negu vilkas 
vilkui būna. Žinau, pasakysi, gerasis senas žmo- 
gau, yra Dievo Amžinojo valia, kad jie tokie bū- 
Ll 

— Kartūs tavo žodžiai, ir žmogaus lūpom jie 
nedera, — tarė atsikeldamas didžiai susijaudinęs 
Juozupas. 


Tuo metu Simonas, Jonos sūnus, skubiai grį- 
žo atgal į Juozupo namus. Jis buvo susijaudinęs, 
nusigandęs ir uždusęs, kaip žmogus, kuris sku- 
bėjo. 

— Kas atsitiko? — klausia pastabus Juo- 
zupas neramiu balsu. — Ar nelaimė yra tave iš- 
tikusi pakeliuje? 

— Į jūsų miestelį įsibrovė iš Judėjos atvy- 
kęs ginkluotų vyrų būrys. Jie skriaudžia vyrus 
ir moteris. 

— Ko jiems čia prireikė? — susirūpino se- 
nas dailidė. — Amžinasis Viešpatie Dieve, kada 
gi pagaliau susilauksime dienų, kuriomis ramiai 
galėsime gyventi. Skriaudžia šiandien taikų 
žmogų visi — savi ir svetimi... 

— Jieško Jehudos iš Mahalos, krėsdami 
kiekvieną namą. Bekrėsdami ima, kas jiems pa- 
tinka, — tarė Simonas. — Mačiau tavo namuose 
šį keleivį ir pamaniau, ar negresia jam pavojus 
ir tavo šeimai nemalonumai? Todėl skubėjau ... 

— Taip, aš esu Jehuda iš Mahalos, kurio 
jieško, — tarė keleivis, pakildamas. — Gerasis 
Viešpats pašykštėjo man ramaus atoilsio tavo 
namuose, gerasis dailide. 

Nusigando senas Juozupas, šiuos žodžius iš- 
girdęs, suplojo rankomis per strėnas ir tarė su- 
sirūpinęs: 

— Kur aš tave parslšpsiu, kad nesurastų! 
Ach, Viešpatie mano, kada gi įsigalės žmonių 
širdyse artimo meilė ir ramybė šiame pasaulyje! 

— Nesisielok, senas žmogau: jie nesuras 
manes tavo namuose. Išeisiu anksčiau, negu čion 
atvyks, kurie jieško mano gyvybės. 

Taręs tai, pasirengė Jehuda iš Mahalos tuo- 
jau išeiti iš namų, kurie pastogę ir atoilsi buvo 
jam, pavargusiam, žadėję... 

— Pasilik, kur esi, ir įsitikink, kad Amžina- 
sis mūsų tėvas danguje rūpinasi kiekvienu savo 


vaiku, pavojun patekusių, — tarė iki šiol tylė- 
jęs Juozupo sūnus. — Ne tsu šiandien grecia 
pavojus, bet tiems, kurie jieško tavęs... 

Taręs tai Ješua, Juozupo sūnus. ramiu 


žvilgsniu pažvelgė į susirūvinusius, ir tie paju- 
to, kad ramybė grįžo į ių širdis. 

— Patikėk šiais žodžiais! — sušuko Simonas 
žvejys. — Dievas kalba io lūpomis! ... 

— Tikrai, kur eisi, relsiminsasis: sučiups 
tave atviram lauke, — pasigailėjo siela nurimę: 
Juozupas dailidė. — Eiva, aš surasiu sausų kam- 
pelį, kur pasislėpsi nuo priešų. 

— Dabar aš prisiminiau, kas esi, — kreipia- 
si Jehuda iš Mahalos į Simoną. — Esi vienas žve- 
jų nuo Genesaretho ežero. Ar ne šis yra tasai vai- 
kas, apie kurį anuo metu mums pasakojai? 


— Taip, taip, šis yra, apie kurio gimimo 


valandas anuo metu pasakojau! — džiaugiasi Si- 
monas. — Aš tikiu, kad jis išgelbės šiandien ta- 
vo dienas... 

VII 


Nebuvo dailidės namuose vietos, kuri būtų 
apsaugojusi Jehudą iš Mahalos, bet tasai ir ne- 
norėjo saugotis. 

Kai Juozupas pasiūlė pasislėpti už suverstų 
kampe senų ir jau nebetinkančių darbui įran- 
kių, tarė Jehuda, sakydamas: . 


— Nesislėpsiu nuo priešų, kaip baili mote- 
ris. Jei man lemta šiandien čia žūti, žūsiu, kaip 
vyras, kuris mirti nebijo. 

Taręs tai, atsisėdo ant suolo, kuris buvo pa- 
sienyje, tarp durų ir lango, ir pasiliko ten sėdėti. 

— Aš čia paliksiu ir sėdėsiu, iki pavojus 
privers mane atsikelti, — tarė Jehuda, — Var- 
gas tam, kuris pirmas sudrums mano ramybę!. .. 

— Vargas mano sielai, kad neapdairiai pa- 
sielgiau, sulaikydamas, kai jis norėjo apleisti 
mano namus! — galvoja susirūpinęs Juozupas 
ir nenumanydamas, kaip galėtų paveikti Jehu- 
dą, kad būtų atsargesnis ir palenktų savo pui- 
kybę protui. — Viešpatie, gelbėk mano šeimą 
nuo pavojaus!... 

Mirjam, kuri čia triūsė, vakarienę gaminda- 
ma, tarė Juozupui, jo susirūpinimą atjausdama: 

— Gyvenimas ir mirtis dangaus Galybių 
Viešpaties rankoje. Pasitikėkime Juo, kad bū- 
tume išgelbėti. 

— Taip, taip, — pakartojo ir Juozupas: — 
gyvenimas ir mirtis Viešpaties rankoje... 

Taręs tai, grižo į darbą ir, tylėdamas, dirbo 
jį atidžiai, lyg niekas jam nebūtų daugiau rū- 
pėję, vien tik greičiau jį baigti. Bet jo rankos 
vis dar drebėjo iš susijaudinimo ir baimės, kurią 
veltui stengėsi nugalėti seno dailidės širdis. 

Žvejys Simonas, irgi neramumo pagautas, 
sedėjo tylus ir nerasdavo žodžių Juozupą prakal- 
binti. Sėdėdamas galvojo: 

— Ar man negeriau būtų atsikelti ir vykti 
namo, kol dar čion neatvyko pikti sikeriai?... 
Kodėl turiu nekaltai nukentėti??... Ar kad pasi- 
gailėjau Dievui nusikaltusio ir Juozupo šeimos, 
juos perspėdamas? 

Kai jis taip galvojo, baimė augo Simono 
širdyje, bet vis dėlto nesiryžo atsikelti ir tarti 
Juozupui atsisveikinimo žodžių. 

Tik vienas Ješua, Juozupo sūnus, buvo nesu- 
sirūpinęs ir ramus, kaip visuomet. Matydamas 
tėvą baimės pagautą ir siela sumišusį Simoną, 
tarė, į juos ramiom akimis pažvelgdamas: 

— Teišnyksta baimė iš jūsų širdžių. Dan- 
gaus Galybių Viešpats su mumis. 

— Jis kalba, kaip tasai, kuris turi galią taip 
kalbėti, — pagalvojo Simonas žvejys ir, pagal- 
vojęs, susigėdino, kad baimė buvo pagavusi jo 
širdį. 

— Kodėl nusigandau, bailus? Juk esu tarpe 
tų, kuriuos Amžinojo Dievo malonė globoja, — 
nuramino šiais žodžiais savo sielą Simonas Žžve- 

S. 
sa Tuo metu ėjo keliu ginkluotų vyrų nedidelis 
būrys; vienas ėjo priešakyje kitų ir su juo Na- 
zareto maldos namų šamės. Šamėso lydimi jie 


tiesiai ėjo į dailidės kiemą; Juozapas dar ati- 
džiau ir su dar didesniu atsidėjimu dirbo savo 
darbą, nuduodamas, kad nemato ir nesidomi tais, 
kurie artinosi. 

— Tai šis vyras, apie kurį tau sakė žmonės, 
kad jo m: muose yra matę nusikaltėlį, kurio tu 
jieškai, — garsiai kalbėjo šamės, į Juozupą nu- 
rodydamas. 

Juozupas nudavė, kad negirdįs šamėso žo- 
džių ir su dar didesniu susikaupimu dirbo savo 
darbą, net į sūnų nepažvelgdamas. 


— Ar tik nebus šis vyras žiaurusis Barra- 
ba, žmonių žudytoju vadinamas, — pakuždomis 
kalbėjo Juozupui Simonas žvejys. Jis jau gailė- 
josi, kodėl neišvyko iš čia, kaip norėjęs. 

Juozapas nuojauta buvo jau atspėjęs, kad 
artėjęs vyras yra Barraba, apie kurio žiaurumą 
gandai buvo pasiekę net ramų Galilėjos kraštą. 
Jis su išgąsčiu pažvelgė į sūnų, ką darydavo vi- 
suomet, kai būdavo susijaudinęs ir neramus. 

Ramia šypsena atsakė sūnus į tėvo žvilgsnį, 
ir staiga pajuto Juozupas, kad baimė atslūgo šir- 
dyje ir jo siela nurimo. 

— Tu esi dailidė Juozupas, Jokūbo sūnus? 
— klausia Barraba, piktu įtarimo žvilgsniu ap- 
žvelgdamas visus čia esamus. 

Jis buvo dabar tikras, kad Jehuda neiš- 
spruks šiandien iš jo rankų, ir širdis iš anksto 
sprogo džiaugsmu, kad pasotins pagaliau savo 
kerštingos sielos alkį. 

Išgirdęs jo žodžius, Juozupas atidėjo darbo 
įrankius į šalį ir, sudėjęs rankas ant krūtinės, 
pažvelgė į Barrabos akis ramiu savo žvilgsniu. 

— Taip, esu dailidė, — tarė jisai. — Dailidė 
buvo mano tėvas, dailidė ir mano sūnus, ku- 
ris jau šiandien sugeba greičiau ir geriau atlikti 
kiekvieną darbą, negu senos jo tevo ir pavargu- 
sios rankos. 

Žvilgterėjęs į Ješuą ir susitikęs su jo žvilgs- 
niu, tarė savo širdyje sužavėtas Barraba: — Ko- 
kis gražus jaunuolis šis dailidės sūnus! Norėčiau, 
kad mano sūnus, jei Amžinasis lėmė jį turėti, 
būtų panašus į jį... 

Nuolat ir nuolat pažvelgdavo Barraba į Je- 
šuos veidą, susitikdamas su jo giliu, kaip ramios 
dangaus mėlynos erdvės, žvilgsniu, kuris gun- 
dydavo sielą ramybe ir vėsindavo karštus kerš- 
tingos širdies jausmus. 

— Kas yra šis vyras, kuris, sėdėdamas, lai- 
ko asilo pavadžias rankoje, kaip pasiruošęs, bet 
nesuspėjęs pasprukti? — šiurkščiu balsu klau- 
sia Barraba, įtariamai į Simoną pažvelgdamas. 
— Jo veidas kažkur yra mano matytas, — pa- 
galvojo, dar kartą pasižiūrėdamas į Simoną. 

— Tai žvejys Simonas, Jonos sūnus, iš Ka- 
pernaumo, mano viešpatie, — tarė Juozupas. — 

Jis kartais pasigaili seno dailidės ir pasidalina 
lobiu, kurį Amžinasis pasiunčia jo tinklams. 
Šiandien kaip tik, mano laimei, gausybių Teikė- 
jas palaimino jo tinklus. 

Šiuos žodžius išgirdęs, prisiminė dabar Bar- 
raba, kur jis buvo matęs Simoną žvejį: pas Ge- 
nesaretho ežerą, kai jis pasakojo apie nuosta- 
bius apsireiškimus gimimo metu kūdikio, kurį 
skelbė būsimu išganytoju, Amžinojo pažadėtu 
žydų tautai... 

— Ar ne apie šį dailidės sūnų kalbėjo tada 
žvejys, — pamanė Barraba ir atidžiau pažvelgė 
į Ješuą. Jo žvilgsnis susitiko su Ješuos žvilgs- 
niu, kuris jam nusišypsojo šypsena, kokia šyp- 
sosi tik draugas draugui... 

Pajuto Barraba, kad atslūgsta širdis ir gied- 
rėja siela; žiaurūs, kerštingi jausmai ėmė blėsti 
ir nykti, kaip rytinė migla, saulei patekėjus. 

Vos trumpa praslinko valandėlė, kai susi- 
gėdijo Barraba dėl savo nuotaikos, kuri bandė 
apgaubti jo sielą. 

— Kaip lengvabūdė moteris susižavėjau šio 
vaikino ne vyrišku grožiu, — vėl pyko savimi 
nepatenkintas Barraba. — Kas jis, kad jaudintų 
mano sielą? Paprastas dailidės vaikas, kuriam 
likimas lėmė gimti ir mirti dailidė — negi gali 
kas gero ateiti iš Galilėjos... 

Veltui stengiasi Barraba atgauti žiaurų pa- 
sitenkinimą bausti kiekvieną, kuris veiksmu ar 
prieštaravimu buvo nusidėjęs jo akyse — išny- 
ko ir nebegrįžo pikti jausmai. 

— Tavo namas prie viešo kelio, ir kiemas, 
kuriame dirbi, neatitvertas. Turėjai matyti vy- 
rą, kurio jieškome, — tarė Barraba Juozupui. 
— Vargas tau ir tavo šeimai, jei sumeluosi. 

Nors tarė tai rūsčiu balsu, bet rūstumo ne- 
buvo Barrabos širdyje... 

— Keliu nuolatos eina žmonės, viešpatie 
mano, — tarė, jam atsakydamas, Juozupas ir nu- 
sistebėjo, kad Barrabos žodžiai nepagimdė bai- 
mės jo širdyje. — Bet mano akys nesidomi ke- 
leiviais — jos atkreiptos tik i darbą, kurį mano 
rankos dirba. 

— Klausyk, dailide Juozupai, Jokūbo sūnau! 
Ar nesame anuo metu, kai tu sugrįžai nežinia iš 
kur, nukentėję, kada melecho kareiviai jieškojo 
tavęs ir tavo šeimos! ... Nežinom, kuo buvai nu- 
sidėjęs, nes išnykai ir tavęs nesurado, o mes tu- 
rėjom nukentėti! ... Ar dabar vėl turime nuken- 
teti dėl tavo užsispyrimo? ... Sakyk, kur esi pa- 
slėpęs vyrą, kurį matė tavo kieme? ... — dide- 
liu balsu šaukė Šamės. — Liepk apjieškoti jo na- 
mus, ir surasi, kurio jieškai, — kreipiasi jis į 
Barrabą. 

— Kodėl, persekiodamas brolius, susitepei 

vyrų krauju ir moterų ašaromis — staiga prabi- 
lo ramiu balsu Ješua. — Ar Amžinasis Tėvas an- 
gelo lūpomis paragino tave bausti Jo vaikus? ... 

Nusigando dabar Juozupas, sumišo gerasis 
Simonas, išgirdęs drąsius žodžius, kurių nelaukė 
iš nuolat tylaus Ješuos lūpų. Mirjam, stovėdama 
duryse, buvo pasiryžusi kūnu pridengti sūnų, jei 
pamatytų, kad jam gresia mirties pavojus iš žiau- 
rios Barrabos rankos. 

Sumišęs tapo ir Barraba. Nesigriebė, kaip 
buvo įpratęs, kalavijo juo numalšinti užgavusį jį 
žodžiu. 


— Kas tave įgalino klausti manęs? — pa- 
šaipa padengdamas sielos sumišimą, tarė Bar- 
raba. — Per drąsiai kalbi, dailidės sūnau... 


— Mano drąsa iš dangiško Tėvo širdies, — 
tarė jaunasis Ješua, tyliai nusišypsojęs Barra- 
bai. — Kas pagimdė tavo piktus troškulius?... 

— Kurie nusikalto man ir mano draugams, 
— niūriai pažvelgdamas į Ješuą, tarė Barraba. 
— Akis už akį, dantis; UZ danti 72 

— "Tu nekeršysi ir nelaikysi neapykantos 
savo širdyje tavo broliui, kalbėjo dangiškas Tė- 
vas. Ir dar Jis pasakė: netrokštu nusikaltšlio 
mirties, bet kad gyventų ir atgailautų, — kal- 
bėjo Ješua tyliu balsu, nuolat pažvelgdavo į 
Barrabą, ramiai besišypsojąs. — Būk atlaidus, 
kad ir tau būtų atlaidus dangiškas Tėvas... 

— Atželdink pirmiau sau barzdą, tada davi- 
nėsi patarimus suaugusiems, kurie panorės jų 
klausyti, — pašiepė jį Barraba, nepatenkintas 
savimi, kodėl leidžiasi į kalbas su jaunuoliu. 

— Ko tu klausai, Barraba, šio pakvaišusio! 
— tarė vienas jo palydų, ištraukdamas kalavi- 
ją iš makštų. — Aš jį tuoj nutildysiu! 

Bet Barraba pamojo jam, kad įdėtų kalavi- 
ją atgal į makštis, ir pagalvojo: — Neskriausiu 
neprityrusio jaunuolio tik dėl to, kad jo širdis 
gera ir kalba drąsi... 

Jehuda iš Mahalos, šias kalbas girdėdamas, 
tarė savo širdyje: — Kodėl į pavojų dedu šio 
nekalto jaunuolio gyvybę ir leidžiu, kad jis ban- 
dytų Barrabos kantrybę? Nudės jį Barraba dėl 
jo drąsių žodžių! Ar jo mirtimi atsilyginsiu su 
jautriais žmonėmis, kurie manęs pasigailėjo? 
Jei esu Amžinojo pasmerktas žūti, žūsiu, kad iš- 
gelbėčiau nekaltus... 

Taip pagalvojęs, atsikėlė ir išėjo iš Juozu- 
po namų. Atsistojęs ant slenksčio tarė: 

— Štai aš čia esu, Barraba. Palik ramybėje 
šiuos gerus Žmones... 

Barraba nesigriebė kalavijo, pamatęs vyrą, 
kuriam kerštu taip ilgai degė jo širdis, ir neda- 
r ženklo palydams, kad jį pultų su ginklu ran- 

ose. 


DIDYSIS 


ŽIUPSNIS ATSIMINIMŲ APIE 


KE ZiŪ 


Su profesorium V. Krėve-Mickevičium ilgą 
laiką buvome tik kepurinėje pažintyje. Suartė- 
jome abiejų apokalipsinių žvėrių siautėjimo me- 
tu ir pasidarėme artimi iki mūsų pasitraukimo 
iš Lietuvos. 

Mūsų artimesnė pažintis prasidėjo 1940 m. 
liepos, o gal net rugpjūčio mėn. pradžioje prie 
keistų aplinkybių. Buvo taip. Mudu su žmona 
A. Panemunėje išėjome palydėti buvusio pas mus 
kažkokio svečio. Prie mūsų kaimyno inž. Mo- 
šinskio buto privažiavo liuksusinis užs. reikalų 
ministerijos automobilis, iš kurio išlipo šventiš- 
kai apsirengęs V. Krėvė-Mickevičius ir įnešė tor- 
tą. Nustebome: kokia gi čia gali būti iškilmė? 

Grįžtant i namus, mus pasitiko inž. Mošins- 
kis su kažkokia panele, ar jauna ponia. 

— Labas, kaimynai! Leiskite supažindinti: 
jau Mošinskienė. Prašome dabar pas mus vestu- 
vinio torto paragauti. 


Aš buvau basas, žmona irgi ne vestuvėms 
apsirengusi. Abu jaunavedžiai beveik per prie- 
vartą norėjo Mus pas save tuojau paimti, bet vis 
dėlto nuėjome į namus, kiek padoriau apsiren- 
geme ir tuojau nuvykome vestuvinio torto ragau- 
ti. Čia ir susipažinome su Vincu Krėve. 


Kitą dieną dalyvavome vestuvinėje puotoje. 
Buvo 30-35 svečiai: abu Pozdniakovai, Gedvilos, 
Giros, ginklavimo vald. politrukas Valius ir inž. 
Mošinskio viršininkai. Pats Krėvė per tą iškil- 
mingą puotą buvo nelabai kalbus ir man atrodė 
kažkoks lyg prislėgtas. Vėliau jis man sakė, 
kad kaip tik tuo laiku galvojo, kaip jam iš pri- 
mestų nemalonių pareigų pasitraukti. 

Pasitraukęs iš vyriausybės, V. Krėvė su 
žmona išvažiavo i Vilnių, steigti Mokslo Akace- 

Kai jis, sumišęs, stovėjo, žodžio dar netar- 
damas, tik iš paniūrų į priešą pažvelgdamas, at- 
bėgo jo draugai, uždusę skubėdami, ir iš tolo 
dar šaukdami: , 

—  Gelbčkis, Barraba! Staiga atsiradę čia 
edomitų kariai žudo mūsų Žmones! ... 


DZŪKAS 


VINCĄ KRĖVE-MICKEVIČIŲ 
K A S 


mijos, bet dažnai atvažiuodavo į A. Panemur/ę 
pas savo vienturtę dukterį. Čia mudu su juo su- 
sitikdavome, nes jų namai nuo mūsų tieciai par 
bendrus vartelius buvo kokia 30 žingsnių. 

Jau tuo metu V. Krėvė su marim nuošir- 
džiai kalbėjo. Jis man plačiai paszkojo, kaip 
kartą buvo pakviestas pas tuometinį užs. reik. 
ministerį St. Lozoraitį, kuris jį prikal:ėjo “pro 
bono publico“ įsirašyti į Lietuvos-Sovietų susi- 
artinimo (ar kultūrinio susipažinimo) draug'ją, 
kurios pirmininku buvo prof. Mykolas Birž ska. 
Pasakojo, kaip keli tos draugijos nariai ir jis 
jų tarpe važiavo į Sovietų Rusiją. Pasakojo, kaip 
vėliau, bolševikų perversmui įvykus, jis buvo 
gudriai morališkai išprievartautas ir turėjo su- 
tikti įeiti į jų vyriausybę. Pasidarėme su profe- 
sorium gana artimi žmonės. 

Prieš pat vokiečių-bolševikų karo pradžią 
V. Krėvė gana ilgai gyveno pas dukrą, ir čia 
mudu su juo beveik kasdien susitikdavome. Čia 
mes spręsdavome įvairiausias politines proble- 
mas. Buvo aiškiai jaučiamas didžiosios audros 
artėjimas. Nagrinėjome visokias galimybes, kaip 
Lietuvai atgauti savo pilną nepriklausomybę. 
Abu nė kiek neabejojome, kad laisva Lietuva 
turi būti tik demokratiškai tvarkoma. 


Karui tarp vokiečių ir bolševikų prasidėjus 
ir esant pavojaus gyvybei nuo bombardavimo ar 
šaudymo, V. Krėvė ir visa jo šeima daugiausia 
laiko praleisdavo mūsų namuose, nes mes turė- 
jome gana saugų rūsį. Tai mus dar daugiau su- 
artino. 

Negaliu pamiršti, kaip bolševikų bėgimo 
metu buvo mums didelis pavojus nuo besibas- 
tančių bolševikų-plėšikų. Dvi naktis iš eilės sa- 
vo šeimas gynė jų galvos: profesorius ir aš, abu 
seniai. Turėjome po karišką šautuvą ir abu... 
7 šovinius, bet buvome tvirtai pasiryžę į savo 
namus bolševikų neįsileisti. Mūsų laimei, gink- 
lo vartoti neteko. 

Praužė karo banga. V. Krėvė su žmona iš- 
važiavo į Vilnių. Ir štai vieną dieną atbėgo pas 


“mus abu Mošinskiai su liūdna žinia: profeso- 


rius ir jo žmona Vilniuje areštuoti ir yra Ges- 
tapo žinioje. Reikia gelbėti. 

Merkinė— Merkio 


Inž. Mošinskis surinko eilę pareiškimų iš 
patikimų asmenų su garantija už V. Krėvę ir 
prašymu iš arešto jį paleisti. Tokį prašymą pa- 
daviau ir aš. Keliom dienom praėjus, V. Krėvė 
su žmona buvo iš Gestapo paleisti ir tuojau at- 
važiavo pas savo dukrą į A. Panemunę. 


Bet kaip prie bolševikų, taip ir prie vokie- 
čių niekam negarantuotas rytojus: šiandieną pa- 
leistas, ryt vėl galėjo būti suimtas. Buvo aiš- 
ku, kad V. Krėvei reik saugotis nuo kito areš- 
to. Reikia slapstytis. 

Padarėme kaimyninį pasitarimą su abiem 
Mošinskiais ir Krėvėmis. Nutarėme, kad profe- 
sorius turi kuo mažiausiai rodytis, kuo mažiau- 
siai būti savo namuose, o nakvoti tik ne pas 
save. Patogiausia bus jam apsigyventi pas mus: 
arti savųjų, bet ne pas save. 


Užleidau V. Krėvei savo darbo kambarį. 
Tenai jis pasistatė lovą, atsinešė rašomąją ma- 
šinėlę ir dirbo niekeno nekliudomas ištisomis 
dienomis. Valgyti ėjo pas savuosius beveik vi- 
sai nepastebimas, nes tarp mūsų ir jų namų bu- 
vo krūmai ir tankūs vyšnių medeliai. Apie tą 
jo konsperatyvų butą žinojo tik viena mūsų ar- 
timiausių kaimynų šeima. 

Taip V. Krėvė gyveno 3 metus, tik su ke- 
liomis pertraukomis. Tos pertraukos buvo ne 

ir Nemuno santaka (V. Augustino nuotr.) 


laisvanoriškos. Būdavo, ateina panelė M. arba 
koks kitas asmuo ir praneša, kad V. Krėvė iš 
Panemunės tuojau turi pranykti, nes gautomis 
slaptomis žiniomis Gestapo vėl nori jį suimti. 
Čia pat pranešėjas nurodydavo, kuomet, kaip ir 
kur jis turi važiuoti. Kartą, atsimenu, jis buvo 
paslaptingu būdu išgabentas ir ilgesniam laikui 
apgyvendintas pas kažkokį policininką Molėtų 
rajone. 


Viršum mano buto gyveno su žmona augš- 
tas vokiečių pareigūnas, visos Lietuvos Arbeits- 
diensto viršininkas, nacių pulkininkas Piening, 
labai malonus žmogus. Jis žinojo, kad profeso- 
rius pas mane gyvena, bet, turbūt, buvo užtik- 
rintas, kad tas dirba ir kuria mano kambaryje 
ramumo sumetimais. Dažnai jis užeidavo į V. 
Krėvės užimtą kambarį, pasisveikindavo, atsi- 
prašydavo ir eidavo prie telefono. 


Čia pat prie V. Krėvės lovos stovėjo mano 
radijo aparatas, ir mudu kelis kartus per dieną 
klausydavome anglų BBC—-radijo lenkų kalba. 
Kadangi mano namai buvo mediniai ir gerai 
rezonavo garsą, tai radiją paleisdavome tyliai- 
tyliai, o patys savo ausis priglausdavome prie 
pat aparato. 


1944 h. pradžioje turėjome tokį tragikomiš- 
ką nuotykį. 12 v. 15 m. pasukome Londoną ir 


drąsiai klausėmės, susiglaudę galvomis. Žinojo- 
me, kad pulk. Piening atvažiuoja po 12 v. 30 m. 
ir su laikrodžio tikslumu ateina 12 v. 45 m. į 
bendrą mūsų prausyklą. Ne anksčiau ir ne vė- 
liau. 

Ir štai — siaubas mus apėmė! Staiga, visai 
netikėtu laiku, atsidaro mūsų kambario durys, 
skubiai įlekia prie telefono pulk. Piening ir aiš- 
kiai mato mudu keistoje pozoje beklausančius 
uždrausto radijo. 


Tenka pripažinti jam garbę, kad viena ran- 
ka jis paėmė telefono ragelį, o kita parodė mums 
aiškų ženklą: “Tęskite, tęskite, jūs man nekliu- 
dote, ir aš nieko nematau... Šaltas prakaitas 
mudu išpylė, bet radijo nesustabdėme. Iš to jo- 
kių pasekmių nebuvo. Vėliau aš įsitikinau, kad 
ir pats pulk. Piening klausėsi BBC radijo. 


Kadangi vokiečių Gestapo, kaip ir bolševi- 
kų NKVD suėmimus darė beveik išimtinai nak- 
timis, tai V. Krėvė nakvynės ateidavo prieš 9 
val., ypač žiemą. Jam atėjus, kuone kasdien tas 
pat kartodavosi: 

— Vakar mes ilgai kalbėjome, tai šiandien 
aš jau pusę dešimtos būsiu lovoje, tik prisėsiu 
čia pasišildyti. Čia toks malonus kampelis. 


Pas mane prie krosnies stovėjo kariškas la- 
gaminas. Tai buvo V. Krėvės mylimiausia sėdė- 
jimo vieta. Būdavo, atsisėda, kojas turkiškai pa- 
sikiša po savim ir... pradedame kalbėti. 

— Dievulėli tu mano! Jau antra valanda. 
O man atrodo, lyg dabar pradėjome kalbėti. 


Taip! V. Krėvė buvo ypatingai įdomus ben- 
drakalbis. Mudviem su žmona reikėjo tik laikas 
nuo laiko replikuoti, o jam kalba plaukė, lyg 


Vinco Krėvės 
teviškės, Merkinės, 
bažnyčia. 


malonus upeliūkštis čiurleno. Ir kalbėjo visuo- 
met švelniai, maloniai, be mažiausio pykčio, be 
pagiežos. 

Kartą, pagal savo būdą, per griežtai atsi- 
liepiau, dabar neatsimenu apie kažkokį jauną 
žmogų. 

— Neteiskime, tamista, jo taip smarkiai. 
Jaunas žmogus, klaidą padarė. Aš pats, jaunas 
būdamas ir net dabar, jau pasenęs, daug klaidų 
dariau. Manau, kad ir tamista, kaip nors, gal 
ir nenorom, vieną kitą klaidelę padarei. 


Nusinklavo mane, 


Daug kartų teko su V. Krėve kalbėti apie 
tautininkus ir jų valdymo būdą nuo 1926 m. 
gruodžio 17 d. Jo nuomonė apie tai buvo aiš- 
kiai neigiama. Jis pasakojo, kad tautininkų par- 
tijos iniciatoriai ir steigėjai buvo jiedu su ku- 
nigu Tumu. Tik vėliau į ją įstojo A. Smetona, 
prof. A. Voldemaras ir kiti buvę pažangiečiai. 
Po gruodžio 17 perversmo jiedu abu, pamatę, 
kad tautininkai aiškiai nukrypo į diktatūrinį ke- 
Tą, iš partijos pasitraukė. 


— Ne tokius tautininkus mes vaizdavomės. 
Tautininkai — tai savo tautos mylėtojai, bet ne 
jos engėjai ir savanaudžiai, — kalbėjo jis. 

Tautininkų  bekontrolinį  šeimininkavimą, 
nesiskaitymą su bet kokia kita nuomone jis lai- 
kė neleistinu dalykų krašto valdytojams. Ypa- 
tingai V. Krėvė smerkė tą faktą, kad preziden- 
tas A. Smetona per ūkininkų riaušes Suvalkijo- 
je atsisakė duoti audienciją abiems buvusiems 
prezidentams ir visiems ministerių pirminin- 
kams, kurie norėjo jam susidariusią padėtį nu- 
šviesti. 

— Galėjo jis su jų nuomone nesutikti, prie 
savo nusistatymo pasilikti, bet visai jų nepriim- 
ti 

Prieš pat mūsų bėgimą iš Lietuvos V. Krėvė, 
dėkodamas mums už prieglaudą, pasakė, kad 
slapstydamasis pas mus bute, jis parašė kelis 
didelius veikalus. Tas laikotarpis buvo jo gyve- 
nime pats našiausias. Rankraščius jis palieka 
Lietuvoje visai patikimose rankose. Jei grįšime, 
jie bus išspausdinti, jei grįžti nebus lemta, tai 
kada nors po mirties jie vis dėlto išvys pasaulį. 

Bene 1944 m. birželio mėn. buvo išspausdin- 
tas Lietuvoje paskutinis V. Krėvės veikalas. Tai 
buvo jo romano “Miglose" I-sis tomas. Perskai- 
čiau. Dėl to veikalo turėjau su profesorium ne- 
malonų pasikalbėjimą. 

— Išklausykite, profesoriau, mano nuošir- 
džios nuomonės: jei aš ant knygos nematyčiau 
autoriaus pavardės, tai pasakyčiau: “Stilius pui- 
kus, visai krėviškas, bet turinys kažkoks ne- 
sveikas"! 

— Profesoriau, — tęsiau aš, — o kokią tei- 
sę tamsta turėjai savo šitame veikale parodyti 
vien neigiamus tipus? Juk tą knygą perskaičius 
susidaro įspūdis, kad visa Lietuva savo nepri- 
klausomo gyvenimo laikais susidėjo tik iš kaž- 
kokių niekšų. 


— Palauk, tamista, antroje dalyje dar bus 
blogiau — pasakė V. Krėvė. 

— Profesoriau, kol dar neišspausdintas ant- 
ras tomas, paimkite rankraštį ir pirmojo tomo 
kelis personažus kaip nors numarinkite, kitus 
pasodinkite visai nupelnytai į kalėjimą, o jų vie- 
toje įveskite šviesius, teigiamus tipus. Tas tams- 
tai taip lengvai duosis. 

— Kad aš per tą laiką nė vieno teigiamo 
tipo nesu pastebėjęs. 

— Nesąmonę, profesoriau, kalbi! — įsikarš- 
čiavęs pasakiau aš. — O profesorių, studentų, 
liaudies mokytojų tarpe argi nepastebėjote idea- 
listų? O kunigų tarpe ar nebuvo Tumų ir Lip- 
niūnų? O panelių Maryčių ar nėra ir daugiau? 
Pagaliau dar tebėra gyvas didžiausias idealis- 
tas — profesorius Vincas Krėvė-Mickevičius, tai 
tamsta ir jo nepastebėjai? Netinka, profesoriau! 
Palikite savo švelnų, malonų ir atlaidų stilių iki 
savo mirties. Negadinkite jo, 

Pamačiau, kad tokia mano aštri kritika pro- 
fesoriui nelabai patiko. Kitą dieną jis man pa- 
sakė: 

— Žinai, tamista, esi teisus. Reikės ne tik 
antrąjį tomą, bet ir kitus ištaisyti. Perdaug jau 
juodos ir apskritai tamsių spalvų vartojau. Tai 
buvo dabartinio niūraus gyvenimo atgarsis. 

EIEN:C-ASS LK RE VE 


HAGAROS KAIMO VYRESNIOJO PAMOKYMAI 
JEHUDAI IS MAHALOS 


(Iš “Dangaus ir žemės sūnų“ antrosios dalies) 


Jei tu nori eiti išganymo keliu, kuri nurodė mums Pirmagimis Vieš- 
paties sunus, sėdįs Jo dešinėje, privalai labiausiai mylėti Viešpatį davusį 
tau gyvybę, ir kiekvieną artimą, vistiek, žydą ar eliną ar edomitą, my- 
lėti, kaip patsai save. Todėl neskriausk artimo, nes jis yra tavo brolis, 
nei žodžiu, nei darbu, nes dangiškas Tėvas nepakenčia skriaudos ir prie- 
vartos. 


Jei tavo paklydęs brolis skriaudžia tave, atleisk jam ir melskis už 
jį, kad praregėtų ir suprastų, jog einąs vikto keliu, kuris veda į mirtį be 
prisikėlimo ir mirusių vilties. 

Kuris būtų tavo nuopelnas Tėvo akyse ir tavo sielai nauda, jei my- 


lėtum tik tuos, kurie myli tave? Argi nesielgia taip ir veidmainiai, einą 
amžinos mirties keliu. 


Stenkis mylėti, kurie tavęs neaokenčia, ir neturėsi priešų, nes jie 
taps tavo draugais, kai geriau tave pažins ir pažinę gailėsis, kad skriaudė 
tave. 


Nenaudok prievartos prieš prievartą, kad apsigintum nuo skriaudos. 
Tikrai sakau tau, jei kuris tau suduos per dešinį veidą, atkreipk jam ir 
kairįjį, kad išlietų visą savo pykčio tulžį ir nusiramintų, o nusiraminęs 
susigėdintų savo pasielgimo, kuriuo yra tave nuskriaudęs. 


Būk geras, mano sūnau, visiems, jei nori, kad dangiškas Tėvas tau 
būtų geras ir visuomet malonia akim į tave žiūrėtų. Kas prašo pas ta- 
ve marškinių, duok jam ir apsiaustą neprašomas; kas prašo, kad jį paly- 
dėtum varsnas, lydėk ji dešimt ir dvidešimt varsnų, kol pagaliau pasa- 
kys: — Ačiū tau, prieteliau! Toliau eisiu vienas. 


Jeigu tavo artimas vrašo paskolinti dešimt šekelių, paskolink jam 
visą talentą ir nereikalauk, kad grąžintų, jei patsai savo norų tau skolos 
negrąžina — reikalaudamas, vistiek skolos neatgausi, tik aršų priešą įsi- 
gysi. 

Aplamai nebūk šykštus ir dalinkis su neturtingų broliu tuo, kas tau 
šiandien nebūtina, nes Viešpats todėl davė tau daugiau, kad sušelptum 
savo atsarga, kuris nūnai pašalpos reikalingas. Neužmiršk, kad vargs- 
tančio ir skurstančio malda yra galinga Viešpaties akyse, ir jo nusiskun- 
dimas ar padėkos žodžiai visuomet pasiekia dangiško Tėvo ausį... 


Jei šiuo keliu eisi, tavo pasielgimas, mano sūnau, bus maloniausias 
Viešpačiui atnašavimas, ir kitų aukų Jo garbei Jis iš tavęs nepareikalaus. 

“šarūnas'"' Tautos Teatre (dekoracijos V. Bičiūno) 


VINCO KREVĖS 


ISTORINES DRAMOS 


12 GAR-IZNBI-U-5 


1. V. Krėvės kūrybos pobūdis 


Vincas Krėvė-Mickevičius Lietuvai žinomas 
įvairiais atžvilgiais. Jis — ir politikas, ir moks- 
lininkas-profesorius, ir tautosakininkas, ir rašy- 
tojas. Tačiau jis labiausiai žinomas šiuo pasta- 
ruoju atžvilgiu. 


Kaip rašytojas, V. Krėvė pradėjo reikštis 
netrukus po spaudos atgavimo "Vilties" laikraš- 
ty. Galutinai rašytojo vardą jis nusipelnė “Dai- 
navos šalies senų žmonių padavimais“ ir “Šarū- 
nu". Po jų ėjo “Šiaudinės pastogės" apysakos, 
“Skirgailos? drama, “Likimo kelių“ misterija, 
“Žento" ir “Mindaugo mirties" dramos, “Raga- 
niaus" apysaka, “Dangaus ir žemės sūnų" pusiau 
epinis, pusiau draminis kūrinys ir kiti. 

Nors sakoma, kad V. Krėvės kūryba einanti 
dviem kryptim, — realistine ir romantine, — ta- 
čiau, giliau pažiūrėję, lengvai galime įsitikinti, 
kad tematikoj jis yra romantikas, tęsėjas V. Kų- 
dirkos šūkio “iš praeities tavo sūnūs te stiprybę 
semia", tik vaizdavimo būdu jis dažnai yra rea- 
listas. Krėvė romantikas, nes jį žavi praeitis, 
bet ne dabartis. Jį domina Rytai (Rytų pasakos 
ir “Dangaus ir žemės sūnūs"), jį žavi herojiškoji 
Lietuvos praeitis (“Šarūnas", “Skirgaila", “Min- 
daugo mirtis), jį žavi ir toji lietuvių praeitis, ku- 
ri tebėra nenumirusi, tradicijų perduota dainose 
bei pasakose (“Dainavos padavimai") ir žmonių 
papročiuose, ypač kaimo žmonių papročiuose 
(“Šiaudinėj pastogėj", “Raganius"'). Romantikas 
Krėvė ir tuo, kad jis mėgsta vaizduoti žmones 


individualistus, maištininkus, netelpančius savo 
aplinkoj, kovoje su ta aplinka palūžtančius ir 
net joj žūstančius. Net tie Krėvės veikėjai, ku- 
rie atrodo tokie etnografiški —tautosakiški, kaip 
Lapinas ar Raganius, tie senųjų tradicijų žmo- 
nės rašytojo taip pat yra piešiami individualis- 
tais, labai ryškiai išsiskiriančius iš savo aplinkos, 
su kuria jie negali ir nemėgina sutapti. 

„ Iš vienos pusės, V. Krėvės meilė praeičiai, 
kuri dar nėra visai mirusi, nes tebėra gyva tra- 
dicijose (dainose, pasakose, patarlėse ir papro- 
čiuose), o iš kitos pusės dėmesio sutelkimas į la- 
bai ryškius charakterius, į individualistus hero- 
jus koniliktuose su aplinka, kuri vienur yra su- 
stingusi, o kitur judri ir veikėjų tradicinius po- 
linkius pralenkusi — yra pats ryškiausias bruo- 
žas V. Krėvės kūryboj. Todėl tradicijų ir indi- 
vidualizmo susikirtimų rasime kiekviename žy- 
mesniame V. Krėvės kūriny, vistiek ar jis būtų 
Arama, ar apysaka. 

Tradicijų ir individualizmo meile V. Krėvė 
pasirodė naujas mūsų literatūroj. Tradicijų pa- 
meėgimas jį skatino atkurti pasakas, padavimus, 
dainas, vaizduoti papročius, išlikusius senuose re- 
tuose žmonių egzemplioriuose, o stiprus palinki- 
mas į individualistų kovą su aplinka įtaigojo V. 
Krėvę kurti dramas ir praeities dramatinius he- 
rojus. Kaip tradicijų mėgėjas, kuris dainų, pasa- 
kų ir padavimų motyvus bei formas sąmoningai 
taikė individualinei kūrybai, V. Krėvė (šalia L. 
Giros) buvo naujovininkas, nes anksčiau tos tra- 
dicinės lietuviškos kūrybos formos bei bruožai 
mūsų literatūroj tebūdavo atsitiktiniai ir daž- 
niausiai nesąmoningi. Savo dramomis iš Lietu- 
vos praeities V. Krėvė sugrįžo į tą herojinį ro- 
mantizmą, kurį apdainavo Maironis ir kurį po- 
puliarino V. Kudirka svetimųjų autorių dramų 
vertimais, nors jo individualizmas, kaipo toks, 
lietuvių literatūroj buvo naujas. Kaip jis pasi- 
reiškė jo dramose, pamatysime vėliau. Tuo tar- 
pu svarbu čia pažymėti, kad draminė forma in- 
dividualisto V. Krėvės yra mėgstama, nes dau- 
guma jo didžiųjų kūrinių yra parašyti dialogais. 
Nekalbėsime čia nei apie “Žentą", nei apie “Li- 
kimo kelius“, nei apie “Dangaus ir žemės sū- 
nus", kurie dar tebėra ištisai neišspausdinti. Il- 
gėliau sustosime tik prie “Šarūno", “Skirgailos" 
ir “Mindaugo mirties" dramų, kurios tarp savęs 
turi kai kurių bendrų bruožų ir gali pakankamai 
atskleisti V. Krėvę, kaip dramų autorių. 


2. Dramų tema, intryga, veiksmas 


Nors V. Krėvės istorines dramas vieną nuo 
kitos skiria daugiau kaip dvidešimties metų tar- 
pas (“Šarūnas" 1911, “Skirgaila" rusiškai 19227, 
o “Mindaugo mirtis" 1935), tačiau jos tarp sa- 


vęs artimai giminingos. Pirmiausia jų temos — 
dvilypės: politinės ir asmeninės. Iš vienos pu- 
ses per jas eina kova dėl Lietuvos vienybės, „o 
iš kitos pusės — gretimai vyksta centrinių hero- 
jų kova dėl savo asmeninės, ypač šeimyninės, 
laimės. Tačiau politinė tema (kova dėl Lietuvos 
vienybės) nevisose dramose tėra glaudžiai susie- 
ta su kova dėl asmeninės laimės. Geriausiai tos 
dvi temos suaugusios “Skirgailoj"". 


Šios dramos centrinis herojus, kunigaikštis 
Skirgaila, laiko nelaisvėj Lydos kunigaikštytę 
Oną Duonutę ir veda ją per prievartą, nes ne- 
nori, kad ši, ištekėdama už Mozūrų kunigaikš- 
čio, atplėštų dalį Lietuvos žemių. Tačiau prie- 
varta laimės neatneša. Kad ir netekusi Mozūrų 
kunigaikščiui, Ona Duonutė įsimyli riterį Kellerį, 
taip pat Lietuvos žemių gruobikų (kryžiuočių) 
atstovą. Ir kai Skirgailai pavyksta Kellerį gyvą 
palaidoti, tuo pačiu esti palaidota paties kuni- 
gaikščio asmeninė laimė, kurios jis vylėsi iš 
Duonutės. Taigi “Skirgailoj" dvi temos yra taip 
susipynusios, kad politinė tema (mums tolima 
ir beveik svetima) yra gaivinama antrosios (mei- 
lės, žmogiškos užuojautos, pasitikėjimo žmogu- 
mi) temos. 

Ne taip glaudžiai tarp savęs susijusios tos 
dvi temos “Mindaugo mirty"'. Kai pradžioj dra- 
mos sužinome, kad po savo žmonos, karalienės 
Mortos, mirties Mindaugas yra sulaikęs pas sa- 
ve jos jauniausiąją seserį Aldoną, Daumanto 
žmoną, jaučiame, kad tai apsunkina Mindaugo 
darbą, Lietuvą bevienijant politiškai. Ir iš tik- 
ro, dramos pabaigoj tai aiškiai matyti. Pasilik- 
damas Aldoną savo pilyje, o jos vyrą siųsdamas 
į karą prieš gudus, Mindaugas išprovokuoja Dau- 
mantą. Šio durklo smūgis Mindaugui drauge yra 
smūgis visai didžiojo kunigaikščio politikai — 
įvykdyti lietuvių žemių sujungimą. 

Mažiau tarpusavy susietos politinė ir asme- 
ninė temos yra “Šarūne". Vesdamas Voverę, Ša- 
rūnas nestoja skersai kelio jokiam didikui, ku- 
ris galėtų rimtai kenkti jo politikai. Ir per Vo- 
verę jis nesitiki sparčiau pažengti į savo tikslus 
— nei išgarsėti pasauly, nei priartėti prie savo 
politinio tikslo (viena saulė danguj, vienas val- 
dovas Dainavoj), nes Voverė nėra nei ypatingai 
turtuolė, nei didelių žemių įpėdinė, o tik papras- 
to Šarūno bajoro daili dukrelė. Ir Šarūnas pasi- 
ryžta vesti Voverę kažin kaip neapgalvotai. Vie- 
na, kaimynai ir jo paties motina Viltė jam sa- 
ko “vesk". Antra vertus, jis vienu momentu pa- 
siduoda iliuzijai, kad jį moteris taip pat gali pa- 
milti. Kartą pasidavęs iliuzijai ir nutaręs, Ša- 
rūnas veda Voverę per prievartą, nepaisydamas, 
kad ji net gabijon buvo nuo jo pasislėpusi. Ta- 
čiau šita santuoka tiesioginių politinių pasėkų 

neturi. Arba, teisingiau, ji teturi tik netiesiogi- 
nės įtakos — per pačias vestuves pamatęs savo 
klaidą, Šarūnas dar labiau tolsta nuo įprastų 
žmogui jausmų ir dar labiau ima švaistytis kar- 
du, kovodamas su kaimynais ir rodydamas savo 
nirią, nežabotą galybę. Ir kai Šarūnas sužino, 
kad Voverė myli Tautvilą, kai jį pasiekia Žžmo- 
nių apkalbos, kad Voverė jam neištikima, tai vėl 
neturi jokios įtakos ano primityvaus kunigaikš- 
čio politiniams siekimams. Nedaugiau politinės 
reikšmės teturi ir Voverės mirtis nuo Šarūno ran- 
kos, nes jo uošvis Džiangis ir jo svainis Alūnas 
tėra nežymūs eiliniai bajorai, kurie nepajėgia 
keršyti ir nekeršija. 


Šitų dviejų temų — politinės ir asmeninės 
— silpnesnis susiejimas “Šarūneė" (ir net “Min- 
daugo mirty“) neigiamai atsiliepia ne tik dra- 
mų intrygai, bet ir dramatiniam veiksmui. Dėl 
to jose intryga vystosi gana palaidai, o veiksmo 
vienos scenos yra grynai politinės (politiniai 
samprotavimai, politiniai ginčai), antros — re- 
tesnės ir trumpesnės — asmeninių, šeimyninių 
rūpesčių scenos su žŽmogiškais visiems supranta- 
mais jausmais, pirmųjų dažniausiai nesušildo. 


Intryga yra silpna tiek “Mindaugo mirty“', 
tiek “Šarūne" dar ir dėl to, kad prieš centri- 
nius herojus neatsistoja partneriai, kurie bent 
iš tolo prilygtų savo priešingais užsimojimais. 
Antai, aplink Šarūną tėra tik nežymūs satelitai, 
kurių, tiesa, ne vienas prieštarauja Šarūnui. Ta- 
čiau tie visi jų prieštaravimai pasibaigia žodžiais, 
liežuvio malimu, o neišvirsta į tikrą veiksmą 
kovoj. Pavyzdžiui, Perlis būtų galėjęs būti rim- 
tu Šarūno varžovu politinėj srity, tačiau į sceną 
jis teišvedamas tik trumpam momentui, nors 
šiaip apie jį kiti daug kalba. Tautvilas, kuri myli 
Voverėe ir kuris ją myli, būtų galėjęs būti Šarū- 
no varžovu jo šeimyninėj sferoj, tačiau autorius 
Tautvilą išlaiko ilgai gudų nelaisvėje. Jo ilgisi 
Voverė, apie jį kalba kiti, tačiau jis pats tepa- 
sirodo tik I-jo tomo gale ir dėl Voverės nekovo- 
ja, pasitenkindamas tik garsiais keršto grasini- 
mais kunigaikščiui ir jo uošviui. Todėl Tautvilis 
nė iš tolo netampa Šarūno draminiu konkurentu 
ir veiksmo taip pat neįtempia. 


Kažinkas panašaus matyti ir “Mindaugo 
mirty"'. Nors pirmasis Lietuvos karalius jau pir- 
mose scenose yra pasiryžęs paveržti Daumanto 
žmoną Aldoną (“paimsiu tave per žmoną“, sako 
jis), tačiau Daumantas šitų jo intencijų nežino. 
Jis gyvena toli savo pily ir net Mindaugo neita- 
ria, nes daugiau kaip per pusę dramos jis rodo- 
mas ištikimu Mindaugo draugu ir jo politikos rė- 
mėju Kai jam paaiškėja senojo karaliaus kės- 
lai, veiksmas, tiesa, labiau įsitempia, tačiau jis 

netrukus jau eina prie galo. Taigi ir šitoj dramoj 
centrinis herojas neturi jam verto atsvaros vyro, 
kuris žymiai prisidėtų priešveiksmiais prie intry- 
gos įtempimo ir dramos veiksmo stūmimo pir- 
myn. Daumantas ten tėra tik vienas veikėjas, 
vargu reikšmingesnis už Trainotą, Tautvilą, Ai- 
džių ar Skirmuntą. 

Ir “Skirgailoj"" Jogailos brolis skendėtų zirz- 
lių uodų spiečiuje, kaip Šarūnas ir net Mindau- 
gas, jei V. Krėvė nebūtų prieš Skirgailą pasta- 
tęs tikro partnerio — riterio Kellerio. Kol šis 
tėra tik kryžiuočių pasiuntinys, jis prieš Skir- 
gailą testovi kaip zirzianti muselė, kaip antras 
kryžiuotis Vartenbergas, kaip lenkų vyskupas 
Henrikas Mazovietis, kaip vienuolis Skarbekas 
arba kiti lenkų pasiuntiniai. Bet kai Kelleris 
pasiryžta pasimatyti su Ona Duonute per jos 
tarnaitę Oligę, intryga įgauna gyvybės, dramos 
veiksmas įsitempia ir jau eina logiškai iki ato- 
mazgos, čia varomas Kellerio, čia Skirgailos. To- 
dėl kai kurie kritikai be reikalo prikiša, kad Kel- 
lerio vaidmens išryškinimu Krėvė dramos veiks- 
mą pasuka kita kryptimi, negu jis ėjo iš pra- 
džios. Taip, jei kas nori, gali sakyti, kad Kelle- 
rio vaidmenį ir asmenį išryškindamas, V. Krė- 
vė perveda dramos svorį iš politinės į asmeninę 
sferą. Su riterio pasiryžimu veikti drama eina 
asmeninių šeimyninių veiksmų ir interesų per- 
svaroje. Bet ten nėra išjungti nė politiniai mo- 
tyvai. Susipynę su žmogiškais šeimyniniais jaus- 
mais, jie nustoja šaltumo ir sausumo, kurio ne- 
išvengia net mums gerai pažįstami politiniai 
įvykiai. Kitaip sakant, duodamas daugiau reikš- 
mės asmeniniams žmogiškiems jausmams “Skir- 
gailoj", Krėvė kaip tik teisingai suprato, kas yra 
draminis menas. 


3. Veikėjų dramatiškumas 


Kaip sakyta, “Mindaugo mirtis“, ypač “Ša- 
rūnas“ savo konstrukcija nėra stipriai drama- 
tiški kūriniai. Tačiau to negalima pasakyti apie 
jų svarbiuosius personažus. Jie dramatiški, nes 
jų krūtinėje kovoja priešingi jausmai. 

Šitokius Krėvės dramų prototipus randame 
jo didžiausiame kūriny, “Šarūneė". Jo centrinio 
herojaus, Balyno ir Dainavos kunigaikščio, kai 
kurie bruožai pasikartoja ir Skirgailoj ir Min- 
dauge. Bendra jiems — kova dėl krašto vieny- 
bės, karingumas, autokratija ir despotizmas, Jie 
su savo valdiniais ir kaimynais elgiasi taip, kaip 
jiems patinka. “Jūs turit daryti, ko aš noriu. 
Nepanorėsit, kardu priversiu", sako Šarūnas. 
“Čia nėra kitos valios, jei aš savo pasakiau", pa- 
brėžia Skirgaila, o vėliausiai sukurtas Krėvės 
herojus Mindaugas tai patvirtina, sakydamas Al- 
donai: “Viskas gali būti, ko aš noriu“. Tačiau 


Vincas Krėvė 
su žmona Marija 


Jungtinėse Valstybėse 


tas jų despotizmas nėra diktuojamas vien tik 
jėgos ir garbės geismui patenkinti. Jie myli 
savo gimtąjį kraštą ir nori jam gero. Net besi- 
blaškančio ir garbės žygiais apsvaigusio Šarū- 
no sąmonėj sublyksi meilė savo šaliai, jau ne- 
kalbant apie Mindaugą, kuris skundžiasi savo 
sūnui Vaišvilkui karžygiais, kad “visa Lietuva 
niekam jų nerūpi". Todėl Mindaugo ir Vaiš- 
vilko esanti “pareiga krašto likimu rūpintis". O 
Skirgaila iš meilės Lietuvai sutiktų net valdžią 
atiduoti Jogailai ar Kęstučio sūnui, jei žinotų, 
“kad jie geriau sugebės jos garbę išlaikyti". 


Tačiau šitas despotizmas, kurį Krėvės he- 
rojams diktuoja aplinkybės ir garbės bei jėgos 
geismas, kenkia jų tėvynės žmonėms ir jiems pa- 
tiems. Ypač despotizmo taikymas šeimos santy- 
kiuose herojus arba tiek sužlugdo, kad jie nebe- 
tenka žmogiškų jausmų, arba žūsta. Antai, nors 
Mindaugo despotizmas yra apgalvotas ir ne toks 
žiaurus, kaip Šarūno ar Skirgailos, tačiau kai jis 
despotines priemones pritaiko šeimos problemo- 
se, pasilaikydamas Daumanto žmoną Aldoną pas 
save, o jos vyrą siųsdamas į karą su gudais, Min- 
daugas žūsta nuo savo ankstesnio ištikimo rė- 
mėjo rankos. Tiesa, nuo savo despotizmo pasė- 
kų Šarūnas su Skirgaila fiziškai nežūsta, tačiau 
abu į dramų pabaigą jau yra morališki lavonai. 
Juk argi begalima laikyti žmogumi Šarūną t3- 


da, kai jis nužudo savo niekuo nekaltą Vove- 
rę tik už atvirą jausmų išliejimą ir savo kai- 
mynę Vilkę, paleidusią apkalbas prieš Voverę? 
Tuo atžvilgiu panašus į Šarūną ir Skirgaila. Kai 
jis pakasdina gyvą Kellerį pilies kieme ir ant 
jo kapo ištraukia durklą alpstančiai Onai Duo- 
nutei, tada Skirgaila yra save morališkai su- 
triuškinęs. Nuo jo tada galutinai nusigręžia ne 
tik skaitytojas, kuris anksčiau jau buvo linkęs 
užjausti Kellerį, bet ir ištikimiausias kunigaikš- 
čio žmogus Daugaila. 


Šitas V. Krėvės istoriškųjų dramų pagrin- 
dinių herojų moralinis ar fizinis žlugimas dėl 
jų pačių despotizmo padaro juos dramatiškus. 
Jis taip pat atskleidžia jų psichologinę bei mora- 
linę vienatvę, kurioj jie gyvena. Iš tikro tie V. 
Krėvės herojai neturi artimo žmogaus, kuris 
juos suprastų ir nesuinteresuotai juos pamiltų, 
kaip žmones. Tie herojai ir patys nori savo vie- 
natvę nugalėti ir suartėti su žmonėmis, ypač su 
jiems patikusiomis moterimis, bet visi nuo jų 
traukiasi (Nuo Šarūno, pvz. bėga net jaunimas, 
kai kunigaikštis artinas į besilinksminančių bū- 
rį). Todėl Šarūnas ir skundžiasi: “Gal yra kur 
toji meilė auksinė, bet kur už marių, ne pas 
mus". Ir kitoj vietoj šis Dainavos autokratas 
vėl panašiai nusiskundžia: “Aš nežinau, kas ši- 
toji auksinė meilė... aš jos nemačiau, nors jieš- 

kojau". Net žmonos jiems palieka svetimos ir 
dvasiškai priešingos. Antai, momentą pasidavęs 
meilės iliuzijai, Šarūnas vedė Voverę prievarta, 
tačiau ši nepasidavė jo valiai iki mirties, nors 
kaip žmona formaliai jam pasiliko ištikima. 
Nors vyriškasis jaunimas sekė Šarūną jo karo 
žygiuose, bet sekė ne iš meilės kunigaikščiui, o 
tik garbės ir nuotykių jieškodamas. Net dainiai, 
jų tarpe Rainys, kurių Šarūnas retkarčiais pa- 
klauso, nėra tikri jo draugai. Jie greičiau mo- 
kytojai ir kurstytojai, kurie Šarūnė mato prie- 
monę savo politiniams ir poetiniams tikslams. 
Todėl Šarūnas ir netiki jų draugiškumu (II, 22 
psl.). Didžioji dainaviečių dalis savo kunigaikš- 
čio bijo, jo neapkenčia, jį kolioja, jam priešina- 
si ir net prieš jį kovoja, o jam nusilenkia dėl 
baimės ar interesų vedami (pvz., Džiangis). Tik 
po Šarūno mirties žmonės pradeda jį lyg su- 
prasti, bet jam, kaip žmogui, tai nebeturi reikš- 
mės. Kol gyvas buvo, jis pasiliko vienišas ir 


nesuprastas. Šitas egzistencinis bruožas — vie- 
natvė — suteikia Šarūnui žmogiškumo ir dra- 
matizmo. 


Ne toks audringas yra Šarūno dvasios bro- 
lis Skirgaila, bet ir jo vienatvė taip pat tragiš- 
ka. Draugų jis neturi, nes apie save sako: “Aš 
vienas, ir nėra man draugų“. Moterų jis never- 
tina, tačiau vis dėlto su Ona Duonute, kurią 
jis yra pasigrobęs ir vedęs prievarta, norėtų pa- 
sidalyti savo vienatvės abejonėmis. Deja, kaip 
Voverė Šarūno, taip Duonutė nekenčia Skirgai- 
los. Ji nueina net toliau negu Voverė. Ji pa- 
milsta riterį Kellerį, kuriame Skirgaila įžiūri 
savęs vertą vyrą, bet šis kryžiuotis tampa jo 
politinių ir šeimyninių ambicijų stipriausiu prie- 
šu, nes pasiryžta išlaisvinti Oną Duonutę. 


Tragiškas savo vienatvėj ir Mindaugas. Jis 
visą savo amžių yra kovojęs kardu, klasta, dip- 
lomatija ir net religija dėl Lietuvos sujungimo 
ir jos žemių praplėtimo. Tačiau, gilios senat- 
vės sulaukęs ir daug žemių sujungęs, jis pasi- 
junta vienišas, neturįs kam perduoti savo dar- 
bą tęsti. Pirmosios žmonos sūnus Vaišvilkas, 
kuriam įpėdinystės teises buvo atėmęs Mindau- 
gas, kad jas atiduotų antrosios žmonos, Mortos, 
vyriausiam sūnui, nenori Lietuvos valdyti. Vaiš- 
vilkas vienuolyno gyvenime mato daugiau pras- 
mės negu valstybės rūpesčiuose, o Mortos sūnūs 
tebėra maži: jie dar tik žaidimuose teimituoja 
tevo klastas. Norėtų Mindaugas paguodos se- 
natvėje rasti jauniausioj Mortos sesery, Aldo- 
noj Daumantienėj, tačiau apie tai Aldona nė gir- 
dėti nenori. Dėl šitų Mindaugo pastangų vie- 
nuolis sūnus tik piktinasi, nes reikia “ne apie 
skaisčius veidelius, bet apie mirtį pagalvoti". 

Šalia despotizmo ir vienatvės, moters ir jos 
meilės ilgesys yra vienas pagrindinių bruožų 
svarbiųjų herojų-valdovų psichoj. Jautrumas 
moters meilei yra tasai Achilo kulnis, kuris pa- 
daro juos labiausiai sužeidžiamus, o drauge tuos 
despotus šiek tiek sušvelnina. Tiesa, šitie V. Krė- 
vės atšiaurūs herojai apie meilę daug nekalba, 
nes jie gražių žodžių nemoka. Tačiau skaityto- 
jas jaučia, kad jie apie ją galvoja savo vienat- 
vėje. Savo meilės ilgesį aiškiausiai pasako Ša- 
rūnas, nors jis iš anksto nujaučia, kad laimės ten 
neras. Tik namiškių įkalbamas jis vesti tepasi- 
ryžta. Tačiau jo silpnybė moterims labai ryški. 
Antai, jau vedęs Voverę, Šarūnas pamato į ne- 
laisvę paimtą Perlę. Jos grožis ir ašaros greit 
nugali Šarūno griežtumą savo priešo dukrai, ir 
jis liepia jai atrišti rankas. Paskui dėl šito sa- 
vo atlaidumo pats iš savęs tyčiojasi: “Pamačiau 
mergą ir praskydau“. Šitaip atvirai savo silpny- 
bės Mindaugas neprisipažįsta, nes jis — diplo- 
matas, giliai į senatvę įžengęs. Tačiau, žiūrėda- 
mas į Aldoną Daumantienę, Krėvės Mindaugas 
prabyla: “Kaip tu panaši į savo seserį Mortą! 
Tokia ji man buvo prieš dvidešimt. metų, skais- 
ti, jaunutė!'' Iš šitų žodžių skaitytojas supranta, 
kur Krėvė mato Mindaugo silpnybę. Tuo pačiu 
bruožu yra pažymėtas ir Skirgaila. Ir jis, apsi- 
vylęs politika, paguodos norėtų rasti motery, 
Onoj Duonutėj. 


Šarūno, Mindaugo ir Skirgailos jautrumas 
moterims gal nebūtų tragiškas, jei jie žiūrėtų į 
moterį, kaip į sau lygią būtybę. Bet iš tikrųjų 
jie laiko ją žemesniu žmogum ir elgiasi su jo- 
mis, lyg su priešais. Pasiimdami nužiūrėtą mo- 
terį, jie tikisi laimėti meilės. Deja, meilė jėga 
nelaimima. Kai pasirinktų moterų meilė pasiro- 
do nukrypusi į patrauklesnius vyrus, V. Krė- 
vės despotai šėlsta ir kerštauja. Šituo atžvilgiu 
išimtį sudaro Mindaugas. Sužinojęs, kad Aldo- 
na vis dėlto pas jį nepasiliks, jis nešėlsta, nes, 
turbūt, dar tikisi ją prisijaukinti, toli į karo 
žygi išsiuntęs Daumantą. Toliausiai savo prieš- 
taravimuose ir paniekoj moterims nueina Šarū- 
nas. Pastebėjęs Perlės dailumą, jis drožia jai į 
akis: “Nieko neišgausi savo gražumu... Aš jus 
visas žinau... Paleistuvės jūs visos, ir juo dai- 
lesnės, juo didesnės". Tiesa, šituos žodžius jis 
pasako jau apsivylęs Vovere, kuri, vesta prie- 
varta, jo vistiek nemyli. 


"Šarūnė", “Skirgailoj" ir “Mindaugo mirty" 
V. Krėvė šalia centrinių vyriškių dramatiškas 
taip pat parodo ir svarbiausias moteris — Vo- 
verę, Oną Duonutę ir Aldoną. Jos neturi jokių 
politinių intencijų ir ambicijų, nors Ona Duonu- 
tė ir patenka į politinių interesų susikirtimo ug- 
nį. Minimų V. Krėvės dramų pagrindinės hero- 


jės yra tik moterys, kurios tenori gyventi savo 
širdies gyvenimu, pasilikti ištikimos savo išrink- 
tiesiems, bet taip pat nekenkti nemylimiems Vy- 
rams, kurių valdžion yra patekusios. Iš vienos 
pusės, ištikimybė savo širdies balsui, o iš ant- 
ros pusės — jų patekimas despotų valdžion plė- 
šo jų sielą pusiau ir šitaip atskleidžia jų drama- 
tizmą. 


Antai, Džiangio duktė Voverė myli Tautvi- 
lą ir tenori tik už jo tekėti. Bet Tautvilas yra 
dingęs kare. Vieni mano, kad jis žuvęs, antri — 
kad jis nelaisvėje. Voverė vistiek Tautvilo lau- 
kia, nepaisydama, kad kiti jaunikaičiai jai reiš- 
kia savo širdies palankumą. Atkreipusi Šarūno 
dėmesį ir tevų verčiama už jo tekėti, Voverė pa- 
sislepia gabijon. Iš ten kunigaikščio prievarta 
paimta ir vesta, ji lieka ištikima savo širdies 
berneliui, bet ir savo vyro renori palikti. Kai 
grįžta iš nelaisvės Tautvilas ir Voverę ragina 
mesti Šarūną, ji pasisako mylinti Tautvilą ir my- 
lesianti, bet Šarūno taip pat nemesianti. “Die- 
vai skyrė, dievai lėmė — tegul taip ir būna", at 
sako ji Tautvilui. Šituo atžvilgiu Voverė pasi- 
rodo, kaip tradicinė lietuviškų dainų mergelė, 
kuriai tevų, Dievo ir vyro valia tokia pat svarbi, 
kaip ir pačios širdies balsas. Ji nori eiti dar to- 
liau ir žmonos pareigas atlikti sąžiningai. Ji 
gundančiam Tautvilui sako: “Ne, berneli, kad aš 
jo net labiausiai neapkęstau, vis tada neapleis- 
tau... Nors aš viena jo pasigailėtau ... kai jis 
bus nuvargęs, kai liks vienu vienas prieš visus". 
Voverė ir lieka tokia iki galui. Todėl prieš 
Tautvilo paleistas apkalbas dainius Rainys Ša- 
rūnui gali drąsiai pasakyti: “Tu Voverės veltui 
nepeik ... Ji dora moteriškė". Šita Voverės dvi- 
lypė būsena atrodo tragiška, turint galvoj Šarū- 
no žiaurumą ir įtaringumą. Šitokią būseną at- 
skleidžia šie Voverės žodžiai Šarūnui: “Kai per- 
žengiau tavo slenkstį, aš gero žodžio iš tavęs ne- 
girdėjau. Ar pažiūrėjai tu kada nors gražiai į 
mane, kaip žmogus į žmogų žiūro... Keltava 
aš tau buvau, šuo, kurį galėjai koja paspirti... 
Aš tylėjau, aš kenčiau, bet pritrūko kantrybės. 
Nebetylėsiu"'. 


Į Voverę savo vidaus dramatizmu yra pana- 
ši Ona Duonutė. Skirtumas tik tas, kad dramos 
pradžioj ji myli savo sužadėtinį Mozūrų kuni- 
gaikštį, o paskui palinksta į riterį Kellerį, kai 
sužadėtinis ją užmiršta ir palieka ją Skirgailos 
nelaisvėj. Nors panašus į pirmųjų dviejų, bet 
ne toks ryškus yra Aldonos Daumantienės dra- 
matizmas. Joj tik labiau pabrėžta ištikimybė 
savo vyrui ir sušvelnintas Mindaugo elgesys su 
ja. Taip yra todėl, kad ji dar nėra Mindaugo 


žmona. 
“Šarūne" ta Voverės stovi Eglė, o “Skir- 
Šarūnė" greta a 


gailos" dramoj šalia Onos Duonutės — jos tar- 
naitė Oligė. Nors šitie moteriški personažai ne- 
turi didelės reikšmės pagrindinių herojų likimui, 
tačiau juodu V. Krėvė yra sukūręs taip pat dra- 
matiškus, kaip Voverę ir Duonutę. Tik jų dra- 
matizmo pagrindas yra kitoks. Voverė ir Ona 
Duonutė patenka į tragišką padėtį dėl ištikimy- 
bės savo širdies balsui ir formalioms žmonos 
pareigoms. Šias dvi ištikimybes, nors ir protes- 
tuodamos prieš prievartą, jos stengiasi suderin- 
ti. Tuo tarpu Eglė ir Oligė neturi stipraus skais- 
tybės jausmo ir nėra morališkai tokios stiprios, 
kaip Voverė ir Ona Duonutė. Būdamos mora- 
liškai silpnos, jos lengvai pasiduoda instinkto 
diktuojamam širdies balsui ir tampa aukomis 
neištikimų vyriškių, kurie jas pameta ir nueina 
su kitomis. 

Reikia taip pat žvilgterėti į V. Krėvės isto- 
rinių Čramų vyriškus antraeilius personažus. 
“Šarūne" juo turėtų būti Tautvilas, kuris, iš ne- 
laisvės grįžęs, randa mylimąją mergelę ištekė- 
jusią už kito. Bet šis iš esmės dėkingas drama- 
tiškai personažas V. Krėvei išėjo nedramatiškas. 
Tautvilis nepajėgia nei nelaimingos Voverės at- 
siimti, nei jos pavergėjui Šarūnui atkeršyti. Tie- 
sa, jis daug kalba apie kerštą, kviečia vyrus 
jam padėti, tačiau iš tų visų ketinimų nieko 
neišeina. Šiek tiek dramatiškesnis už Tautvilį 
yra Mindaugo konkurentas Daumantas (“Min- 
daugo mirtyje“). Iš pradžios jis yra ištikimas 
karaliaus politikos rėmėjas ir klusnus patikėti- 
nis. Patyręs Mindaugo pastangas paveržti jo 
žmoną, Meta paklusnumą ir nuduria aną valdo- 
vą, kai šis įsako jį suimti. Šitie dramatiniai Dau- 
manto apmatai autoriaus nėra išvystyti. 


To negalima pasakyti apie antraeilį veikė- 
ją “Skirgailoj", būtent, Kellerį. Jis ryškiai išsi- 
skiria iš daugelio istorinių V. Krėvės dramų vei- 
kėjų tuo, kad jis yra dinamiškiausias. Daugu- 
mas svarbesniųjų ir pagrindinių personažų V. 
Krėvės istorinėse dramose beveik niekuo nepa- 
kinta. Jie iki galo lieka tokie, kokius autorius 
buvo užbrėžęs, tik užbrėžti būdo bruožai į pa- 
baigą labiau išryškėja. Sakysim, jokie nepasi- 
sekimai ir nelaimės neišbloškia Šarūno iš to ke- 
lio, kuriuo jis buvo pradėjęs eiti. Net nužudęs 
dvi moteris, savo žmoną Voverę ir kaimynę Brie- 
dienę, Šarūnas nepasimeta ir toliau savo politi- 
nių tikslų tebesiekia. Maždaug tą patį būtų ga- 
lima pasakyti apie Skirgailą, Mindaugą, Voverę, 
Oną Duonutę. 


Kelleris nuo jų visų skiriasi tuo, kad savo 
gyvenimą sugeba pasukti kita linkme, negu bu- 
vo ėjęs, dėl to neatsisakydamas esminių savo bū- 
do bruožų. “Skirgailos pradžioje V. Krėvė pa- 
rodo Kellerį, kaip narsų, nuotykius mėgstantį 

mergišių. . Tik pasikeitęs keletu žodžių su Oli- 
ge, šis riteris tuoj pradeda prieš ją ataką, siū- 
lydamas Oligei žiedą su sąlyga: “Tu jį gausi — 
sako jis—tik ateik mano kambarin, kai užges 
pily visos ugnys". Oligė dėl to paraudusi išbėga, 
o Kelleris kalba savo bendrui Vartenbergui: 
“Tu pastebėjai, kokios stambios jos krūtys. A? 
O lūpos, lūpos! Ach, išbučiuosiu jas! Savo už- 
mačias su Olige patenkinęs, Kelleris dar įsigei- 

džia sau Onos Duonutės, kai sužino, kad ji lai- 
koma pily, kaip Skirgailos belaisvė. Planuoda- 
mas savo naują avantiūrą, jis prisipažįsta: “Aš 
moku veidmainiauti tik su moterimis ir vien 
meilės dalykuose“. Tačiau Onos Duonutės gro- 
žis ir asmens kilnumas greit sugriauna ir jo tak- 
tiką. Pirmas susitikimas su ja žaibiškai pavei- 
kia Kellerį, kuris jai prisipažįsta: “Daugel nuo- 
dėmių slegia mano sąžinę... Bet dabar mano 
siela praregėjo... Ėjau pas tave su nedorais 
tikslais, bet dabar štai stoviu čia, kaip prieš Die- 
vą“. Savo dvasinį persilaužimą Kelleris Duonutei 
šitaip nusako: “Dangišku savo grožiu privertei 
mano sielą pakitėti, mano širdį suliepsnoti tyra, 
kaip dangaus rasa, meile. Ji nepanaši į tą, ku- 
rią iki šiol buvau jutęs kitoms mergelėms. Aš 
galiu tave tik gerbti, kaip gerbiu pasauliui Iš- 
ganymą Pagimdžiusią. Aš mirsiu dėl tavęs, bet 
ir mintimi tavęs nepaliesiu, nepanorėsiu tavęs. 
Nuo šios valandos aš ėmiau neapkęsti visų tų 
moterų, kurios kada nors mano buvo". Ir, pri- 
spaudęs prie savo krūtinės ranką, Kelleris dės- 
to jai savo naujus tikslus: “Tikėk manim, aš no- 
riu būti vien tavo draugas ir brolis. Visa atlik- 
siu, ką liepsi, net jei panorėsi, kad aš nugaben- 
tau tave tam, kurį tu myli". 


Šitaip iš veidmainingo mergišiaus Kelleris 
per pažintį su Duonute tampa pasiaukojančios 
meilės karžygiu. Prisiekęs švento Jurgio jie- 
tim ir savo sielos išganymu ir šitą priesaiką be- 
vykdydamas, jis pasidaro tragiškai kilnia as- 
menybe, nes į didelį pavojų pastato ir savo lais- 
vę ir savo gyvybę. Išduotas Oligės, Kelleris kar- 
tą kardu apsigina nuo Skirgailos ir pabėga. Bet 
antrą kartą slaptai grįžęs į Vilniaus pilį, jis pa- 
tenka labai pavojingon padėtin. "Tiesa, jis pa- 
simato su Ona Duonute, tačiau nei jos išlaisvin- 
ti, nei pačiam pabėgti jam nebepasiseka. (Gel- 
bėdamas kunigaikštytės garbę, kad Skirgaila jo 
neužtiktų jos kambary, Kelleris pasislepia kop- 
lyčioj, išmeta pro langą Stardo lavoną iš karsto 
ir pats atsigula jo vieton. Kai Skirgaila įspėja, 
kur Kelleris yra pasislėpęs, ir liepia kareiviams 
užkalti karstą, riteris priima sprendimą ir ne- 
bešoka gintis. Nebeišgelbsti Kellerio nuo mirties 
net Daugaila, kuris taip pat buvo atspėjęs pa- 
slaptį. Taigi, per meilę ir Onos Duonutės pa- 
sitikėjimą riterio žodžiu, Kelleris tampa tikru 
riteriu ir moraliniu laimėtoju mirty šalia aist- 
rų blaškomo ir smunkančio Skirgailos. Šituo at- 
sivertimu ir moraliniu iškilimų Kelleris yra vie- 
nas įdomiausių ir dramatiškiausių herojų ne tik 
V. Krėvės kūryboj, bet gal apskritai Vakarų 
Europos literatūroj. Bent man kitas toks rel- 
jefingas ir į Kellerį panašus riteris nėra žino- 
mas. Jis tuo įdomesnis, kad Kellerio kelias į 


mirtį eina moralinio kilimo kryptimi, nors daž- 
niausiai literatūros herojai žūsta, morališkai 


smukdami (pvz., Shakespeare'o didžiosiose dra- 
mose). 


4. Psichologija ir religija 


Savo herojų dramatiškumą V. Krėvė grin- 
džia psichologiškai. Kad jų elgesys atrodytų įti- 
kinamesnis, rašytojas psichologiją kartais susie- 
ja su fiziologija. Kad ryškiau iškiltų Mindaugo 
vienatvė ir jo nepasisekimas suartėti su Aldo- 
na, V. Krėvė pirmąjį Lietuvos karalių vaizduoja 
susenusį ir pavargusį. Kad geriau suprastų jau- 
nojo Šarūno karčią mizantropiją ir žmonių, ypač 
moterų, nusigręžimą nuo jo, rašytojas primena, 
kad Šarūnas yra kuprotas, žemo ūgio ir ilgų ran- 
kų. Dėl šitų fizinių trūkumų net jo tėvai nemy- 
lėjo ir nuskriaudė, atiduodami kitam sūnui val- 
džią. Tėvų meilės stoka užsklendė jį vienatvėj 
ir vidaus maište. Kai Šarūnas suaugo, supran- 
tama, kad šis maištas prasiveržė veiksmais, nu- 
kreiptais prieš aplinką. Dabar ne tik skriauda, 
bet ir skriaudos šešėlis įžiebia jame kerštą, ne- 
apykantą ir panieką žmonėms. Suprantama taip 
pat, kad savo fizinius trūkumus, patirtas skriau- 
das ir izoliaciją Šarūnas stengiasi kompensuoti 
narsu, garbe ir valdžia, t. y. taip augštai pakil- 
ti, kad dievai ir žmonės jam pavydėtų. Į šį tiks- 
lą jam geros visos priemonės, nes jam, vieni- 
šam ir Žmonių nemėgstamam, beveik nėra mas- 
to atskirti gėriui nuo blogio. Tiesa, yra tradici- 
jos ir papročiai. Bet jie juk palaikomi neken- 
čiamų žmonių, tų zirzlių senių, kurie prieštarau- 
ja jo tikslams. Ir vaidilų-dainių patarimais ne- 
galima pasikliauti. Jie ir suklysta, ir savo tar- 
pe nevisada sutaria ir net savanaudiškai pata- 
ria, kad atsirastų medžiagos dainoms apie nar- 
sius žygius. Dainiaus Rainio posakis, kad “ge- 
riau trejus metus tau aru pasauly paskraidyti, 
ne trisdešimtį dūlėti" neišreiškia jokių dorovi- 
nių normų, o tik žadina Šarūno ambiciją ir jo 
individualizmą. Todėl suprantama, kodėl Šarū- 
nas siautėja ir gali sviesti baisų individualisto 
šūkį: “Kas man tėvynė! Visas pasaulis man — 
išmirę tyrai, jei aš jame negaliu vykdyti savo 
norų". 

Taigi V. Krėvė nuosekliai pagrindė Šarūno 
individualizmą; tačiau negalima būtų pasakyti, 
kad jo kai kurios apraiškos nekeltų abejonių. 
Sakysim, individualistas mizantropas normaliai 
vengia kontaktų su žmonėmis ir nesileidžia su 
jais į ilgas diskusijas. Tuo tarpu Sarūnas nors 
ir nekantraudamas dėl kitų, ypač senių, kalbų, 
plepa ir ugningais. posakiais svaidosi nemažiau 
už kitus veikėjus. Dar didesnių abejonių kyla 
dėl Šarūno santuokos su Vovere. Antai, į mo- 


tinos patarimą vesti, jis atsikerta: “Man nerei- 
kia nei paguodos, nei meilės, nei žmonos“. Dė- 
dei Geloviniui jis taip pat atsako: “Tu nori, 
kad vestau? Kad prisilaimėjusi su bernais, kai 
sunku man buvo, dėvėtų dabar kunigiene?... 
Ne, kad dangus sakytų man, vistiek ne!' Ir 
štai po šitokių griežtų pareiškimų netrukus, ta- 
me pačiame pokalby su artimaisiais, Šarūnas 
motinai pasako: “Man vistiek, nors seną varną 
vesti. Man vistiek, bet tik žmona". Koks moty- 
vas šitą apsisprendimą nulemia? Visuomeniškai 
tradicinis: “kad neverktų prosenolių vėlės". Bet 
tai nesiderina nei su ankstybesniais pareiški- 


Vincas Krėvė su Saliais 
(Iš kairės V. Krėvė, Salienė, Krėvienė ir dr. A. Salys) 


Vincas Krėvė ir dr. V. Maciūnas 
(1954 m. sausio mėn.) 


415 


mais, nei su individualisto-maištininko psicholo- 
gija — juo labiau, kad V. Krėvė ligi tol nebu- 
vo parodęs Šarūno silpnybės moterims ir tebu- 
vo leidęs dėstyti, kad jam “auksinės meilės pa- 
sauly nėra ir nebus". 

Greta meniškai nepateisintų nenuoseklumų 
Šarūno veiksmuose yra neįtikimų perdėjimų. 
Pirmiausia tokiu nemenišku perdėjimu yra Vo- 
verės ir Briedžio žmonos Vilkės nužudymas. Su- 
prantama, kad staigusis ir kerštingasis Šarūnas 
dėl nemalonių gandų apie jo žmoną Voverę ga- 
li labai susijaudinti. Kad jo žmonos žodžiai: 
“Užmušk mane... Aš Tautvilą myliu ir mylė- 
siu'' suerzina Šarūną iki augščiausio laipsnio, 
taip pat suprantama. Bet kad po Voverės nu- 
žudymo čia pat jis nudurtų kerštingų gandų 
skleidėją, savo ištikimo rėmėjo Briedžio žmoną 
Vilkę, atrodo neįtikimu perdėjimu, juo labiau, 
kad autorius nė karto anksčiau nebuvo parodęs 
Šarūną nužudant kokį nors priešą vyriškį. Be 
šito skaitytojo paruošimo moterų skerdynės at- 
rodo žvėriškos ir meniškai neįtikimos po to, kai 
per du tomu skaitytojas jo nė karto iš arti ne- 
matė kruvinai susikaunant su priešais, nors jis 
ir buvo žadėjęs jiems būti perkūno žaibu. Gal 
šitokių moterų skerdynių galėjo pasitaikyti pri- 
mityvioj visuomenėj, anais priešistoriniais lai- 
kais, kurie vaizduojami “Šarūne", tačiau šitoks 
individualisto nusmukimas iki žvėries psicholo- 
giškai meniniu atžvilgiu nėra pagrįstas. 


Šarūno erzlumą ir jo niūrų individualizmą 
bei mizantropiją V. Krėvė pagrindė, kaip saky- 
ta, fiziniais trūkumais. Nuosekliai galvojant, ga- 
lima laukti, kad ir kitų veikėjų charakteriai bū- 
tų pagrįsti šitokia natūralistinio pobūdžio prie- 
mone — kūno sudėtimi, fiziologinėmis ypatybė- 
mis. Tačiau kitų “Šarūno? veikėjų psichikai 
paaiškinti V. Krėvė šitokiomis priemonėmis ne- 
bepasinaudoja. 

Šiek tiek fiziologiškai nuspalvintas yra ir 
Skirgailos charakteris, nes šį Lietuvos kuni- 
gaikštį V. Krėvė pavaizdavo girtuoklį, kas su- 
stiprina jo staigumą bei niūrumą. "Tačiau ap- 
skritai “Skirgailos? dramoj labiau matyti dvasi- 
nių interesų reikšmė veikėjams negu fiziologinių. 
Dvasinių vertybių reikšmė, tiesa, taip pat pa- 
stebima ir “Mindaugo mirty", pirmoj eilėį Vaiš- 
vilko personaže, tačiau “Skirgailoje" ji ryškiau- 
siai iškyla. Kalbant apie Kellerio dramatizmą, 
jau buvo nurodyta, kokį perversmą jame pada- 
ro skaisti meilė. Ji nesulaužo jo asmens, kaip 
fiziologiškai psichinis smūgis sulaužo Eglę, nes 
Kelleris po susitikimo su Ona Duonute pasilie- 
ka toks pat drąsus avantiūristas, koks jis buvo 
anksčiau. Tik šis jo būdo bruožas Duonutės 
įtakoje įgauna naują prasmę ir naują linkmę, 

būtent, senasis moterų suvedžiotojas tampa pa- 
siaukojančiu meilės ir garbės riteriu. Kaip ši- 
tie atgimę idealai nuveda riterį iki mirties, V. 
Krėvė mums įtikinamai parodė. 

Dvasinių vertybių reikšmę V. Krėvė at- 
skleidė ir Skirgailos personažą kurdamas. Nors 
šio kunigaikščio pagrindinės temperamento ypa- 
tybės yra panašios į Šarūno, tačiau Skirgaila 
nėra toks didelis individualistas, kaip Dainavos 
herojus. Skirgailos sąmonėj jau yra sušvitę ob- 
jektyvaus gėrio spinduliai, kurių Šarūnas nepa- 
žinojo. Objektyviam gėriui Skirgaila ir nori pa- 
siduoti ir jį gyvenime vykdyti. Tik jis nežino, 
kaip tai padaryti. Todėl Duonutės apkaltintas 
jis skundžiasi: “Tu tiesą sakai, aš nevertas esu 
pagarbos... Aš visuomet noriu gero, bet nemo- 
ku jo pasiekti. Ką aš manau, kad gera yra, vi- 
suomet pasirodo, kaip pikta, ir todėl nusimini- 
mas mane graužia, ir todėl aš geriu... Aš no- 
rėtau panaikinti visa, kas yra pikta, ir nežinau 
kaip". Šitas susirūpinimas gėriu ir susigraužimas 
dėl blogio Skirgailos personažą praturtina ir 
protarpiais sulaiko nuo gaivalingų siautėjimų, 
tokių būdingų jo vyresniam broliui Šarūnui. 


Su objektyviu gėriu V. Krėvės Skirgaila 
taip pat pripažįsta Dievą. Taigi jis jau 
— religinis žmogus. Tik jo religija dar gana pri- 
mityvi ir pragmatinė. Nors Skirgaila yra pa- 
krikštytas, tačiau jo religija tebėra pagoniška ir 
jis pats — pagonis. Todėl jam Dievas yra ne 
tik gėris, bet ir nauda, kuri turi tarnauti ir jo 
kraštui ir jam pačiam. Krikščionių Dievo Skir- 
gaila dar nesupranta ir Jo neskiria nuo jo iš- 
pažinėjų. Kadangi krikščionių Dievo garbinto- 
jai, lenkai ir vokiečių kryžiuočiai, užpuldinėja 
Lietuvą, žudo jos žmones ir kėsinasi suplėšyti 
jo vastybę, Skirgailai krikščionių Dievas atrodo 
blogas ir nepriimtinas. Jam taip pat nesupran- 
tami konfesiniai skirtumai tarp katalikų ir “sta- 
čiatikių" gudų. Todėl V. Krėvės Skirgaila savo 
dvasioje dar tebesilaiko senųjų pagoniškųjų lie- 
tuvių dievaičių. Tačiau ir šis jo tikėjimas nėra 
labai tvirtas. Jis pirmiausia paremtas vaidilos 
dainiaus Stardo autoritetu. Skirgaila tiki Star- 
do išpažistamais dievais, nes Stardas yra geras 
žmogus. Tačiau kai senieji dievai nepadeda lai- 
mėti mūšio prieš Vytautą ir jo talkininkus kry- 
žiuočius, o Stardo autoritetas griūva su tariamu 
jo krikštu prieš mirtį. Skirgaila pasijunta atsi- 
dūręs tamsoje. Jis pats tai pasako prie Stardo 
lavono: “Ech, Starde, Starde! Tik dėl tavęs aš 
tikėjau žmonėmis ir kai kuriuos dar gerbiau... 
Visa pasmaugei tu mano sieloj dabar", 


Taigi, V. Krėvė teisingai parodo, koks tra- 
pus yra tikėjimas, kai iis tėra atremtas žmogiš- 
ku autoritetu, nors vis dėlto yra dvasine jėga. 


Jo netekęs, jis dar paramos mėgina rasti Onoj 
Duonutėj, tačiau, ja nusivylęs (ji pasisakė mylin- 
ti Kellerį), jis grimsta iki siautėjančio žvėries, 
kaip jo pirmatakas Šarūnas. Tiesa, ir Šarūnas ti- 
ki velėmis ir vaiduokliais, tačiau tai daugiau vaiz- 
duotės padariniai, tradicijų pažadinti. Dievo 
klausimas su abejonėmis ir kančia Šarūnui ne- 
iškyla, kaip iškyla Skirgailai. Nei gėrio bei blo- 
gio, nei Dievo ir sielos išganymo klausimai, ku- 
rie yra svarbūs Vaišvilkui “Mindaugo mirty"', di- 
desnės reikšmės neturi nė V. Krėvės Mindaugui. 
Šis juos palieka spręsti kunigams, Jis pats tesi- 
rūpina gerais santykiais su vyskupais bei Roma. 
Bet tai ne religijos, o politinės išminties padik- 
tuoti rūpesčiai Lietuvos karalystei apsaugoti nuo 
sunaikinimo. Šitoks V. Krėvės Mindaugas gal 
iš tikro atitinka istorinį Mindaugą. 


Pažmština, kad V. Krėvės “Skirgailos" dra- 
mos herojų daugumas į savo religiją žiūri poli- 
tiškai ir per ją siekia naudos. Šitaip elgiasi dau- 
gumas kryžiuočių ir kalavijuočių ir net lenkų 
vyskupas nominatas Henrikas Mazovietis. Šituo 
atžvilgiu krikščionys maža kuo tesiskiria nuo 
pagoniškųjų krivių, kurie už Šarūno pažadėtas 
dovanas atiduoda į žmonas Voverę, nors ši ir 
buvo pasižadėjusi dievams tarnauti gabijoj. Be 
abejo, šitokių utilitaristinių ir politinių pažiūrų 
į Kristaus religiją niekada nestigo pačių krikš- 
čionių tarpe; ypač jų nestigo, krikščionybę ofi- 
cialiai įvedant Lietuvoj. Betgi lenkų vienuolis 
Jonas Skarbekas stengiasi nepasiduoti politi- 
niams interesams, palaiko Onoj Duonutėj pasi- 
priešinimą prieš Skirgailos prievartą pirmiausia 
religiniais ir moraliniais motyvais: tačiau politi- 
nio išrokavimo šešėlis truputį krenta ir šitam 
uoliam vienuoliui. Daugiau jis pasidaro nesim- 
patiškas kitu atžvilgiu. Dėl savo didelio uolu- 
mo jis neišvengia melo ir apgaulės; jis pakrikš- 
tija jau mirusį Stardą, o viešai paskelbia, kad 
šis prieš mirtį atsivertė. Šitą primityvišką ir ne- 
simpatišką Skarbeko bruožą dar sustiprina per 
dažnas kalbėjimas Dievo ir Bažnyčios vardu. 
Tiesa, kad kalbėjimas Dievo ir Bažnyčios vardu 
dar nemaloniau skamba Henriko Mazoviečio, 
politiko, lūpose; tačiau tai Skarbeko perdėjimą 
nesušvelnina. 


Negalima būtų pasakyti, kad šitoks dvasiš- 
kių vaizdavimas “Skirgailoj" rodytų Vinco 
Krėvės palankumą jiems šiame veikale. Ta- 
čiau kad V. Krėvė yra padaręs šituo atžvil- 
giu evoliuciją palankumo ir objektyvumo link- 
me, liudija jo vėliausia istorinė drama “Mindau- 
go mirtis“. Čia ne tik kunigai ir vyskupas yra 
pavaizduoti teisingais ir gerais žmonėmis, nesu- 
interesuotai atsidėjusiais religijai ir taikai; čia 
net vienas kalavijuočių ordino riteris, buvęs or- 


dino magistras, yra teisingas ir taikus vyras. 
Nors ir nedidelė rolė yra skirta dramoj vyskupui 
Kristijonui, tačiau šis vistiek iškyla, kaip Min- 
daugo draugas, jo svarbiausias gynėjas ir nedvi- 
prasmiškas grobuoniškų kryžiuočių ir kalavijuo- 
čių kaltintojas. Šitokį vaizdavimą galima būtų 
pavadinti ne tik objektyviu, bet ir palankiu. 


5. Vaizdavimo būdas ir priemonės 


Kiekviena tikra drama yra veiksmas, kyląs 
iš konflikto, kuriame susiduria veikėjų priešin- 
gi siekimai ir charakteriai. Šitas veiksmas, pa- 
gristas psichine kova, pasireiškia veikėjų mimi- 
ka, gestais, kūnų padėtimi, dialogais, balso in- 
tonacija ir tyla. Nors visos šitos išraiškos prie- 
monės gali būti svarbios draminiame kūriny, ta- 
čiau dialogas visada yra svarbiausia vaizdavimo 
priemonė, atskleidžianti pagrindinius veikėjų 
siekimus, jų jausmus bei aistras ir jų charakte- 
rių bruožus. Tokia pat išraiškos priemone dia- 
logai yra ir epiniame kūriny: poemoj, romane, 
apysakoj ir novelėj. Tik čia dialogas gali tar- 
nauti ir pasakojimui, ir nuotaikai bei jausmams 
reikšti, kurie nebūtinai yra priešingi kitam po- 
kalbio dalyviui. Tuo tarpu dramatinis dialogas 
visada yra didesnis ar mažesnis prieštaravimas, 
kad veiksmas būtų pastūmėtas viena ar kita 
linkme, į konflikto įtempimą ar atleidimą. Kai 
dramos veikėjų dialoge nebelieka prieštaravimo, 
tada įtampa visai atslūgsta ir veiksmas sustoja, 
kitaip sakant, tada drama pasibaigia. Jei dialo- 
gas ir šiokiu atveju tęsiamas, jis tada jau epi- 
nis ar lyrinis, bet ne dramatinis. 


Deja, nevisi rašytojai jaučia dramatinio dia- 
logo skirtumą nuo epinio ar lyrinio. Yra rašy- 
tojų, kurie dramatiniu dialogu nori ir papasako- 
ti ir veikėjų nuotaikas atskleisti, mažai sieloda- 
miesi, kad šitos nuotaikos nėra priešingos vie- 
nos antroms. Prie tokių rašytojų priklauso ir 
V. Krėvė. Ir jis neretai sumaišo dramatinį, epinį 
ir lyrinį dialogą, šitaip patenkindamas savo dra- 
matinius, epinius ir lyrinius polinkius. Tai ypač 
matyti jo “Šarūne". Čia jis dialogais pasakoja 
įvykius, kurie eina už scenos, čia jis taip pat 
plačiai perduoda personažų mintis, jausmus ir 
nuotaikas, nors jos ir netarnauja veiksmui pa- 
stūmėti ar įtempti. Užuot jas suglaudęs į trum- 
pas replikas, V. Krėvė neretai savo veikėjų min- 
tis ir jausmus išvysto. Antai, jo Šarūnas kalba: 
“Bi žmonės! Jums kad tik mergos, jums kad tik 
šiluma, laimė! Kad tik glaustis į kits kitą, kaip 
avys skarde". Šitą žmonių mėgstamo patogumo 
mintį tikras dramatikas išreikštų kokiu vienu sa- 
kiniu, kuris jam atrodytų vaizdesnis. Tuo tar- 
pu V. Krėvė tą mintį išvysto paraleliniais saki- 

niais. Arba štai Šarūnas kitur replikuoja: “Ką 
gi mylėti? Žmones? Kai pamąstau, jog vienu 
oru kvėpuoju su jais, vieną duoną valgau, vieną 
vandenį geriu, koktu darosi, ir pikta, ir dvokia". 
Čia visi vienos minties išskaičiavimai repliką 
lyriškai ištęsia, bet ne sutraukia, kaip to reika- 
lautų dramatinio dialogo prigimtis. 


Šitokių išvystymais ištęstų replikų yra ir 
“Skirgailos? dramoj. Antai, apie krikščionių 
Dievą kunigaikštis sako: “Visas vargas, kuris 
ištiko mūsų kraštą, nuo jo pareina. Jis pavy- 
dus ir nuolat kovoja su kitais dievais, ir todėl 
per jį nėra žmonėms gyvenimo ant žemės. Kol 
apie jį nebuvo girdėti pas mus, gera buvo mūsų 
šaly". Kas čia pasakyta keturiais sakiniais, dra- 
matikas tai pasakytų vienu ar dviem, neliesda- 
mas niuansų, kad tik veiksmas nebūtų stabdo- 
mas. Tuo tarpu V. Krėvei sunku atsisakyti čia 
niuansų, Čią minties pakartojimą pabrėžimų, ku- 
rie verčia replikas išvystyti. 

Mažiausia replikų ištęsimo ir apkrovimo 
niuansais yra paskutinėj V. Krėvės istorinėj 
dramoj “Mindaugo mirty". Čia ir replikos tau- 
pios, ir dialogai nėra tokie ilgi kaip “Šarūne"". 


Nė vienoj savo istorinėj dramoj V. Krėvė 
neišvengia epiko bruožų—aplinkybių, ypač po- 
litinių aplinkybių plataus pavaizdavimo. “Min- 
daugo mirty", kur dialogų replikos taupiausios, 
politinių aplinkybių išdėstymas veikėjų dialo- 
gais užima didžiąją antrojo veiksmo dalį (dviem 
atvejais tai sudaro daugiau kaip 30 puslapių). 
Tam politinių aplinkybių išdėstymui, kurį atlie- 
ka lenkų ir kryžiuočių pasiuntiniai, susidurdami 
su Skirgaila ir jo žmonėmis, “Skirgailos? dra- 
moj autorius paskiria apie 90 pirmųjų puslapių. 


Aplinkybių ir aplinkos vaizdavimo dialo- 
gų dar daugiau yra “Šarūne". Kol centrinis he- 
rojus pasirodo scenoj, V. Krėvė prirašo arti 90 
puslapių, kuriuose autorius dialogais vaizduoja 
Šarūno aplinką su jo žmonėmis ir šių nuotaiko- 
mis Dainavoj, Šarūnui išvykus į tolimą karą. 
Daug vietos skiriama papročių vaizdavimui. An- 
tai, Dainavos jaunimo žaidimams vasarą miško 
aikštėj yra paskirta 30 su viršum puslapių. Be 
to, "Šarūnė" V. Krėvė vaizduoja merginų vaka- 
ravimą, vestuvių puotą, maro nuotaiką ir įvai- 
rius asmenis, nesusietus su Šarūno šeimynine 
drama. Višų tų asmenų ir scenų dialogai tezt- 
skleidžia tik foną ir aplinką, kurioj pasirodo Ša- 
rūnas. Vaizduojant tai epiniu būdu, daug kas 
būtų buvę galima sutraukti. Tuo tarpu tai vaiz- 
duodamas dialogais (senių plepalais, moterų de- 
javimais, merginų dainomis), V. Krėvė per 160 
su viršum puslapių gerai neužmezga net veiks- 
mo intrygos, nes 167 puslapy, kur baigiasi jau- 

nimo žaidimai miško aikštėj, Šarūnas tėra su- 
grįžęs iš tolimo karo ir tepasikeitęs keliais žo- 
Gžiais su Vovere. Nors toliau “Šarūne" užsi- 
mezga intryga, nors veiksmas šiek tiek juda, nors 
dialogai tampa dramatiškesni, tačiau ir tada Ša- 
rūno dramos istorija vystosi labai lėtai. Antai, 
kol autorius prisiruošia atskleisti, kad Eglė slap- 
tai yra atidavusi savo vainikėlį Alūnui, jis lei- 
džia Eglei su moterimis ir merginomis kalbėtis 
ir dainuoti per 26 puslapius. 


“Šarūno" dramatiškumui nemaža yra pa- 
kenkusi ir V. Krėvės pamėgta tautosaka — pa- 
sakojimai ir dainos. Anoniminių liaudies dainų, 
paties V. Krėvės sukurtų ar pritaikytų dainų yra 
beveik kiekvienoj “Šarūno scenoj, kur tik pa- 
sirodo Voverė ar Eglė. Kadangi taip pat mėgsta 
dainuoti V. Krėvės vyrai, ypač vaidilos, tai re- 
ta “Šarūno"' scena apseina be dainų. Jos užima 
puslapį, du ir daugiau teksto ir, žinoma, šitaip 
sustabdo veiksmą. 

Dainos, kaip vaizdavimo priemonė, nevarto- 
jamos nei “Skirgailoj", nei “Mindaugo mirty“ 
(išskyrus čia vieną dainelę), tačiau tautosakinių 
elementų ir ten yra. Antai, Kernavos pily, vos 
tik merginos užsimena apie Mindaugo galybę, 
senė Ringailė tuojau ir pasileidžia į pasakas 
(Dainavos šalies padavimų stilium) apie Mindau- 
go raganiškumą (jis galįs pavirsti sakalu ar vil- 
ku). Ir “Skirgailoj" yra scena apie vaiduoklius. 
Tačiau čia ji neatrodo, kaip tautosakinis intar- 
pas, nes ji gerai susieta su Stardo mirtimi ir su 
Kellerio slaptu pasirodymu pily. Todėl ir mer- 
ginų baimė dėl vaiduoklio yra pagrįsta pačiais 
dramos įvykiais. 


Negalima laikyti laimingu vaizdavimo būdu 
dainų poetinių (stereotipinių) priemonių vartoji- 
mą greta realistinės kalbos terminų. Tų dviejų 
stilių (tradicinio bendrinio ir individualaus rea- 
listinio) sujungimo mažiausia pasitaiko “Skirgai- 
loj". Pvz., visai nekliūva skaitytojui, kai kalboj 
su savo tarnaitėmis Ona Duonutė pavartoja ma- 
žybinį "mergelės" terminą. Bet jau keistokai 
skamba, kai lenkas vienuolis Skarbekas Oligę 
pavadina "mergyte", arba kai vokietis Kelleris, 
pirmą kartą pamatęs Duonutę ir ja užsidegęs, 
jai sako: “tavo skaistus veidelis"... “tu tyliom 
akytėm". Šito riterio lūpose tai jau per saldų. 
Tačiau šito saldumo nejaučiam, kai Aldoną “Min- 
daugo mirty" karalius vadina “balandėle", nors 
apskritai jo kalba realistinė, be švelnumo. To 
nejaučiam gal dėl to, kad Mindaugas vaizduoja- 
mas senas. Tautosakiniai malonybiniai trafare- 
tai, kaip “motulė žemelė"' ir “berneli raiteli" pa- 
kenčia ir senės Ringailės pokalby su mergino- 
mis, nors tas raitelis yra jau senas karys. Neat- 
rodo sentimentalus nė Aldonos Daumantienės 


Vincas Krėvė 
Paskutiniaisiais savo amžiaus metais 


“sakalėlis", kai ji kreipiasi į savo vyrą po ilgo 
nesimatymo su juo. 

Daug kur pateisinami malonybiniai mažybi- 
niai daiktavardžiai “Šarūne". Apskritai ten jie 
knibždėte knibžda. Juos labai dažnai vartoja 
Voverė. Jos švelniam būdui ir jos liūdnam liki- 
mui šitie stereotipiniai sentimentalūs žodžiai 1a- 
biausiai ir tinka. Tačiau keistai skamba “Šarū- 
ne" įvairių stilių sumaišymai. Antai, vos grį- 
žęs iš nelaisvės, Tautvilas užkalbina Voverę, o ši 
jau atsako dainuodama: 


“Nera ko man, berneli, kalbėti, 
Nera ko, raitužėli'. 


Į tai jai Tautvilas taip pat atsako daina su 
gausybe malonybinių žodelių. Šitoks sentimen- 
talus dainuotinis dialogas trunka per pusantro 
puslapio, lyg kokioj itališkoj operoj. Paskui 
Vovereė ir Tautvilas griebiasi prozos ir detaliai 
išsako tai, ką jau buvo išdainavę, tik Tautvilas 
vis mažiau. bevartoja malonybinių žodelių. Bet 
kai Voverė atsisako palikti Šarūną, su kuriuo ji 
yra sutuokta, Tautvilas pradeda šitaip ją plūsti: 
“Gyvatės jūs visos! Kaip kalės, karstotės ant 
kaklo kiekvienam, kas tik turtingesnis, gražes- 
nis akyse pasipainioja... Ir tu negeresnė... 
Nusmeigti tave, kaip gyvatę, kad nemeluotai, ne- 
viliotai daugiau žmonių". Tai jau natūralistinė 
kalba, diametraliai priešinga tam sentimenta- 
liam dainų stiliui, kuriuo Tautvilo ir Voverės 
pokalbis buvo pradėtas. 

Natūralistiškai plūstasi ne vien Tautvilas. 
Šuns ir kalės vardus prisega kitiems nevienas 
“Šarūno? veikėjas. Ten nemaža yra ir kitų na- 
tūralistinių terminų ir posakių. Jie dažniausiai 
girdimi vyrų replikose, nors juos taip pat ret- 
karčiais paleidžia ir moterys. Dainų ir raudų ste- 
reotipinės terminologijos gausiau moterų kalbo- 
se negu vyrų, tačiau ir šie neapseina be malony- 
binių-mažybinių žodelių. Vienu momentu kalba- 
ma realistiškai ir grubiai, kitu momentu senti- 
mentaliai, su malonybiniais stereotipais. Kad ši- 
tokių nenuoseklumų ar stiliaus sumaišymų pasi- 


420 


taiko gyvenime, visai nenuostabu. Tam jis ir 
gyvenimas. Bet šitoks stiliaus maišymas lite- 
ratūros veikale šį nuspalvina dirbtiniais dažais, 


įkyrios, kai “Šarūno“ dialogai ištįsta. 


Todėl “šarūnas"' atrodo, kaip dialogais pra- 
vestas epas arba epiškai ir lyriškai atausta dra- 
ma. Nors kai kurios dialogų vietos ir atskiros 
replikos yra vaizdingos ir kupinos jėgos, tačiau 
jos dažnai yra paskendusios tarp samprotavimų 
ir digresijų. Todėl lieka suprantamas Lietuvos 
valstybinio teatro elgesys, kai jis buvo sumanęs 
pastatyti “Šarūną"' scenoj. Tada jis šitą kūrinį 
atidavė iškopiuruoti P. Vaičiūnui. Šis taip jį 
išbraukė, kad iš V. Krėvės “Šarūno" beliko gal 
ketvirtadalis ar penktadalis pirmykščio teksto. 
Jei kažinką panašaus būtų padaręs pats V. Krė- 
vė, legendarinio Šarūno drama techniniu atžvil- 
giu būtų tik laimėjusi. Dabar joje teiškyla dra- 
matiška Šarūno figūra, primityvios kultūros in- 
dividualisto maištininko figūra. Kito tokio kraš- 
tutinio individualisto lietuvių literatūroj nėra, 
nors atskirų jo bruožų tas pats V. Krėvė yra da- 
vęs “Dainavos šalies padavimuose'' ir Skirgailos 
personaže. 


Nors “Mindaugo mirtis“ dramatinės techni- 
kos atžvilgiu žymiai tobulesnė už “Šarūną"', ta- 
čiau politinis elementas joj yra prislėgęs žmo- 
giškai emocionalinį ir sutrukdęs veikėjų charak- 
terių išvystymą. Jie nėra nei gilūs nei platūs, 
neišskiriant net centrinio herojaus—Mindaugo. 


Tiek idėjiniu svoriu, tiek dramatine intry- 
ga bei veiksmu, tiek išvystytais charakteriais už 
“Mindaugo mirtį" ir “Šarūną"" yra pranašesnis 
“Skirgaila". Tai V. Krėvės geriausia ir visuoti- 
niausia istorinė drama. Joje gal reikėjo nu- 
braukti per ilgas politines ekspozicijas ir su- 
trumpinti kai kuriuos dialogus. Gaila, kad šita 
kryptimi V. Krėvė savo dramos nepataisė po to, 
kai B. Dauguvietis ją buvo gana gerai iškopiu- 
ravęs, statydamas ją Lietuvos valstybinio teatro 
scenoj. 


FRAGMENTAI 


Iš MANO PAšNEKESIŲ SU VINCU KRĖVE 


I. Lietuvoje 


1940 metų pradžioje nukėlus į Vilnių huma- 
nitarinių mokslų fakultetą, V. Krėvė taip pat 
apsigyveno Vilniuje ir dirbo kaip profesorius, 
ligi universitetą 1943 m. kovo mėnesį vokiečiai 
uždarė. Šiuo vokiečių siautėjimo metu pats V. 
Krėvė tik laimingu sutapimu išvengė Gestapo 
nagų ir likimo, ištikusio Balį Sruogą, V. Jurgutį 
ir daugelį kitų. 


Gyvendamas Vilniuje, buvau dažnas svetys 
Sruogų šeimoj. Lygiai gana dažnai tos šeimos 
lankytojas buvo ir Krėvė. Čia mudu susitiki- 
nėdavom tai šiaip bendriems pokalbiams, tai 
prie šachmatų lentos. Tenka pastebėti, kad tuo 
metu Sruogų bute galėjai dažnai sutikti mūsų 
žymiuosius rašytojus, mokslo žmonių ir vieną 
kitą iš kitų profesijų. Sruogų butas buvo tas 
jaukus kampelis, kur draugiškuose pokalbiuose 
būdavo diskutuojami literatūros, meno bei teat- 
ro reikalai, kaip lygiai būdavo svarstomi klau- 
simai, liečią to meto Lietuvos padėtį bei karo 
pabaigos galimas pasėkas. Kartais ten susirink- 
davom, B. Sruogos pakviesti, jo naujos kūrybos 
išgirsti. 

Kai V. Krėvei, besislapstant nuo vokiečių 
Gestapo, teko kurį laiką pagyventi mano bute 
ir didesniąją dalį laiko praleisti su manim ar 
mano šeima, mūsų gera pažintis virto artima 
bičiulyste. 

4-5 savaites Krėvei pagyvenus pas mane, pa- 
tyrėm, kad mano butas darosi jam nesaugus. 
Vienas ūkininkas-policininkas (vėliau tragiškai 
žuvęs) išsivežė Krėvę į savo ūkį, netoli Ukmer- 
gės. Turimos žinios apie tą vietą ir tos apylin- 
kės sąlygas davė pagrindo mums manyti, kad 
tenai Krėvė galės ramiai pagyventi iki lauktų 
politinių permainų, ar iki karo galo. Deja, Krė- 
vei nebuvo lengva slapstytis: per ne lyg daug 
kas jį gerai pažinojo. Taip, tik nuvykus į to ūki- 
ninko sodybą, jo 10-11 metų sūnus, pasikvie- 
tęs tėvą virtuvėn, sako: “Tėte, rytą tu sakei va- 
žiuojąs į Vilnių parvežti dėdės, o parvežei Krė- 
vę'. 

Maždaug už trijų mėnesių Krėvei teko pa- 
sišalinti ir iš tenai. Grįžęs į Vilnių nakties me- 

tu, norėjo laikinai sustoti pas vieną rašytoją. 
Bet šis davė aiškiai suprasti, kad, neva dėl mais- 
to stokos, jo bute Krėvei vietos nėra. Tad pasta- 
rasis, paskatintas mūsų bendro bičiulio V. M. P., 
vėl apsigyveno pas mane. Bene po trijų savai- 
čių Krėvė, gerai užsimaskavęs, išvyko į Mari- 
jampolės apskritį, pas ūkininką Bliūdžių. Kadan- 
gi vokiečių Gestapo susidomėjimas Krėve ir to- 
liau nemažėjo, tai jis po dviejų ar kiek daugiau 
mėnesių, palikęs Bliūdžiaus sodybą, apsigyveno 
A. Panemunėje pas dukterį dienos metu, o nak- 
voti eidavo pas pulk. K. Žuką. Čia Krėvė gyve- 
no iki 1944 m. liepos mėn., ligi pasitraukimo iš 
Lietuvos. 


Ta pačia proga noriu pridurti, kad 1941 m. 
vokiečiams užėmus Vilnių, Krėvė buvo įskųstas 
Val. Zagorskio, savo laiku patyrusio daug gero 
iš jo, bet dėl mūsų saugumo policijos viršininko 
ir kitų pastangų, po 4 dienų V. Krėvė buvo pa- 
leistas. 


II. Austrijoje 


Atvykęs į Vieną 1944 m. rugpjūčio gale, ra- 
dau Krėvę čia gyvenantį jau antrą mėnesį, kuk- 
liam kambarėlyje, gautame per gerus žmones. 
Nors Krėvė turėjo ir labai sunkių išgyvenimų 
savo tremties pradžioje, bet, kaip visuomet, jis 
nesiskundė ir nieko piktu žodžiu neminėjo. Spar- 
čiai sunkėjant gyvenimo sąlygoms ir didėjant 
pavojams, pirmoje rugsėjo pusėje Krėvė su žmo- 
na išvyko į Wiener-Neustadt pas dukterį ir žen- 
tą, o aš su šeima išvykau į Landshutą Bavarijo- 
je. Iki susitinkant su V. Krėve šitam krašte, 
ryšį palaikėme laiškais. 


Taip 1944 m. spalių 9 d. Krėvė man rašė: 
“Mes gyvenam šiandien antras mėnuo Wiener- 
Neustadt, kur vienoje įmonėje dirba mano žen- 
tas ir duktė. Miestelis nemažas, senas, savo gat- 
vėmis labai primena Vilnių, kad kartais net už- 
simiršti, kad nesi Vilniuje. Čia yra keliolika lie- 
tuvių, kurie dirba ten, kur ir mūsų vaikai. Ne- 
toli nuo čia (8 klm.) yra lietuvių stovykla. Su 
ten gyvenančiais irgi dažnai susitinkame. Čia 
įsikūrėme kiek geriau nei Vienoje, o ir žmo- 
nės čia kiek geresni ir mandagesni negu Vienoje“. 

Gi 1944 m. spalių 19 d. laiške Krėvė sakė: 
“Mes manėme čia gyventi iki karo pabaigos. Bet 
Wiener-Neustadt yra Vengrijos pasieny, ir čia 
darosi tvanku. Su dideliu pasigailėjimu turėsi- 
me gana skubiai iš čia išvykti ir kol kas nežino- 
me kur vykti". 


Todėl jis toliau ir sakė: “Dovanokite, kad 
pasiteirausiu, ar jūsų apylinkėje negalima būtų 
rasti galimybės įsitaisyti. Kalbu tik apie kam- 
barį". 


Gruodžio 4 d. laiške Krėvė man rašė: “Gy- 
vename dar Wiener-Neustadt, nors frontas la- 
bai jau priartėjo. Nuo mūsų, rodos, netoliau kaip 
už šimto dvidešimties kilometrų, bet čia panikos 
jokios nematyti, žmonės nesijaudina ir netiki, 
kad dėl bolševikų jiems kas blogo būtų. Mes 
irgi sėdim kol kas ir manom, kad gal tikrai iki 
Naujų Metų ar Kalėdų nieko čia tokio neatsi- 
tiks ir šventes gal galėsime čia dar ramiai pra- 
leisti. Tik prisimena man mūsų išgyventos nuo- 
taikos, kada artėjo prie mūsų bolševikai Lietu- 
voje. Vis galvojai žmogus tada, kad gal gi su- 
laikys juos, gal gi jie ir neateis... Vis gyvenai 
kažkokiomis, nors ir neramiomis, viltimis. Šian- 
dien tas pat čia“. 


Gruodžio 14 d. laiške sakė: “Tikimės, kad 
gal tikrai pasimatysime ir šalia jūsų apsigyven- 
sime, o iš ten drauge grįšime Lietuvon... Dar 
kartą dėkoju ir laukiu jūsų signalo". 


Po eilės žygių ir pastangų vietos įstaigose 
Krėvei kambarys buvo paskirtas ir man praneš- 
ta 1945 m. I. 9. raštu užvardintu, kad tai “Be- 
treff Guartier fūr prof. W. Krewe aus Litauen 
z Zt. Wiener-Neustadt". Apie šitai tuojau pra- 
nešiau Krėvei telegrama, o vėliau ir laišku. 


Ta sodyba tolokai nuo didesnių kelių ir ge- 
ležinkelio, gražiai įrengta, tikrai rami vieta. Apy- 
linkė banguoto paviršiaus, su kalneliais, kepu- 
retais mažais pušynėliais. Deja, neteko Krėvei 
pasinaudoti tuo kambariu: mano telegrama per 
vėlai jį pasiekė. Todel 1945 m. I. 29. Krėvė man 
rašė iš Sch6ording am Inn: “Tik tik gavau jūsų 
laišką rašytą I. 24. Mudu su žmona išvažiavome 
I. 14, bet iki to laiko nebuvom gavę nei jūsų te- 
legramos, nei laiško". O toliau jau sakė: “Šian- 
dien laišku atsiuntė žentas ir jūsų telegamą". 
Tam pačiam laiške Krėvė man praneša ir tokią 
žinutę iš Lietuvos: “Žentas rašo, kad atvykęs iš 
Lietuvos sužeistas partizanas pasakojęs, kad, 
dar jam esant Lietuvoje, apie gruodžio vidurį, 
vietiniuos laikraščiuos rusų vyriausybės buvo 
paskelbta Lietuvai užuojauta, nes, jų žiniomis, 
Lietuva netekusi Krėvės, kuris su žmona buvo 
Vokietijoje vokiečių nužudytas. Kada jam pa- 


422 


sakė, kad aš neseniai gyvenau W-Neustadt, jis 
nenorėjo tiketi ir, tik sužinojęs, kad ir dabar 
čia gyvena duktė ir žentas, patikėjo". 


1945. II. 28. Krėvė, tarp kita ko, rašė: “Čia 
nieko negali gauti, net sunku nusipirkti, į ką 
turi teisę sulig kortelių. Aš visai neturiu rašy- 
mui popierio ir gauti čia jo negaliu. Na, gal 
apie pavasarį imsimės rūpintis tikrai pas jus at- 
sikelti"'. 

1945. III. 19. Krėvė sakė: “Iš jūsų laiško, 
kurį vakar gavau, nujaučiu, kad jūsų nuotaika 
pasikeitė gera linkme. Negaliu to pasakyti apie 
save. Pavasaris mane blogai paveikia visuomet. 
Be to, ilgu be įprasto darbo. Man vis vaidenasi, 
kad Lietuvoje dabar žmonės kruta, dirba, o aš 
čia stūksau, kaip niekam nereikalingas daiktas. 
Be to, įkyrėjo vaidinti trečiaeilio, beteisio Žmo- 
gaus rolę, nuolat galvoti, kas bus rytoj, ar ne- 
gresia dar pavojus iš 'draugų' pusės — vienu 
žodžiu, jaustis medžiojamu zuikiu. Atgimstanti 
gamta aštriau sužadina jausmus, giliau sujudi- 
na sielą ir mintys kažkaip 2 bunda ir 
veržiasi iš pasąmonės". 


1945 m. balandžio 10 d. Kuo be kita ko, 
Krėvė rašė: “Šiandien leidžiamės į sunkią kelio- 
nę. Važiuojame į pietus, šimtą kilometrų už 
Salzburgo. Aš labai nenoriai važiuoju į ten, bet 
turiu nusileisti... Piesendorfe laikinai galėsime 


apsistoti pas žento motiną, kol pasiseks surasti 


šiokią ar tokią prieglaudą“. 


. Čia Krėvė sulaukė karo pabaigos. Salzburgo 
ir jo apylinkių lietuviams susitelkus į Glasen- 
bachą, Krėvė tenai suorganizuoja lietuvių gim- 
naziją, jai vadovauja, vienkart dėsto lotynų kal- 
bą ir redaguoja lietuvių leidžiamą žurnalą “Į Tė- 
vyne". kol. prof. Alfredo Senno pastangų dėka, 
gaves pakvietimą iš Pennsylvanijos universite- 
to. išvyksta i Ameriką. I ši kraštą Krėvė atvyko 
1947 m. balandžio 17 d. 


III. Amerikoje 


Krėvė nesitenkino vien darbu universitete 
ir savo kūryba, jis buvo gana veiklus ir šiaip 
lietuviškam darbe — tai skaitydamas paskaitas 
Lituanistiniam Institute (1950-51 m. Philadel- 
phijoje gyvenančios profesūros suorganizuotam), 
tai padarydamas pranešimą ar paskaitydamas 
paskaitą lietuvių susirinkimuose; - gyvai : sekė 
spaudą ir ypatingai domėjosi tais klausimais, ku- 
rie daugiau ar mažiau lietė Lietuvą ar jos atva- 
davimo galimybes. 


Labai dažnai susitikdavau su Krėvė ir, be- 
maž visuomet, jo pirmas klausimas būdavo: 
“Kas girdėti? Kaip manai, kada galėsime grįžti 


Vincas 


į laisvą Lietuvą?" Jis tiesiog skausmingai ilgė- 
jos Lietuvos ir jo pamėgto darbo tenai. Ne vie- 
ną kartą jis yra prasitaręs, kad “tenai dirbau 
Lietuvai, o čia dirbu už duoną'"'. 

Vėliau, pasirodžius vienam kitam tendencin- 
gam rašiniui spaudoje apie V. Krėvę, jis nera- 
dos vertu leistis į kalbas su jų autoriais, pasi- 
traukė iš viešesnės veiklos, apsiribodamas savo 


Krėvė 


karste 


darbu universitete ir kūryba namuose. Ligi pas- 
kutinių savo dienų jis rašė “Dangaus ir žemės 
sūnus". | 


Daug valandų praleidau su Krėve; daug 
klausimų svarstyta, nemaža ir asmenų paliesta. 
Dalis mūsų pokalbių mano pamiršti, kiti iš jų, 
dėl tam tikrų priežasčių, būtų per anksti viešai 

VINCO KRĖVĖS RAŠTŲ PASKUTINIS PUSLAIPIS 


(Šiuo puslapiu Vincas Krėvė baigė savo gausią kūrybą) 


7 


minėti; kai kas iš Krėvės pasisakymų jau anks- 
čiau buvo mūsų spaudoje (Žiūr. L. Dovydėno 
straipsnius 1955 m. “Naujienų"' priede—Liter:- 
tūroj). Buvau numatęs visą eilę klausimų išsi- 
aiškinti su Krėve vėliau, ypač 1954 m. mūsų 
bendro vasarojimo metu... Ne vieną kartą mū- 
sų pokalbiuose buvo prisiminti motyvai, padėję 
Krėvei apsispręsti už dalyvavimą vadinamoje 
liaudies vyriausybėje. Šitas klausimas buvo pra- 
eityje spaudoje vienaip ar kitaip vertintas. - 


Prieš tai dar noriu pridurti, kaip V. Krėvė 
man pasakojo, kad anksčiau dar A. Smetoxa jam 
buvo pasiūlęs švietimo ministerio vietą, bet jis, 
Krėvė, atsisakęs pasiūlymą priimti, nes neno- 
rėięs skirtis su savo darbu ir nematė galėsiąs 
švietimo reikelus tvarkyti pagal savo supratimą. 


Grįžtant prie klausimo, kodėl Krėvė sutiko 
ieiti į tą “liaudies"' vyriausybę, aš atpasakosiu tuos 
motyvus paties Krėvės žodžiais: “Kada mane vė- 
lyvą nakti pakvietę į rusų atstovybę pasiūlė u?- 
sienio reikalų ir min. pirm. pavaduotojo vietą, 
aš be galo nustebau ir pareiškiau, kad tokios 
vietos aš niekados neišdrįsčiau imti, nes politi- 
koje nenusimanau ir politika nesidomėjau. Be 
to, man labai keista, kad šitą pasiūlymą man 


Uras 


Vinco Krėvės 


rašomasis 


daro ne p. Merkys, einąs respublikos prezidento 
pareigas ir ne prezidentūroje, o p. Dekanozo- 
vas ir sovietų atstovybėje. Dekanozovas išsisu- 
kinėdamas atsakė, kad, žinoma, tą pasiūlymą 
padarys p. Merkys, bet jis tik norėjęs sužinoti, 
ar aš sutiksiąs. Aš atsakiau, kad nesutinku, o 
savo motyvus, nors ir dalinius, jau esu sakęs. 
Spaudimui neatleidžiant ir nežinodamas, kas čia 
iš tikrųjų darosi, aš pasakiau, kad turiu gerai pa- 
galvoti ir pasitarti. Kitą dieną buvau iškviestas 
pas p. Merkį į prezidentūrą. Jis primygtinai spy- 
rė mane sutikti. Tarp kita ko jis pridūrė: ar bū- 
sią geriau, jei ton vieton atsises komunistas, ku- 
riam Lietuvos reikalai nerūpi. Ir jam galutino 
atsakymo nedaviau. Nuvykau pas St. Šilingą. Šis 
nedvejodamas man pasakė: “Turi sutikti. Jei 
man pasiūlytų, ir aš sutikčiau, nes reikia gelbė- 
ti, kas galima". “Dar pakalbėjęs gerą valandą, 
pakilau eiti pas p. Galvanauską", — toliau pa- 
sakojo Krėvė. — “Man išeinant, Šilingas pridū- 
re: “Neužmiršk, kad sunkaus kryžiaus, kurį li- 
kimas nori uždėti ant tavo pečių, neturi tiesos 
nusikratyti". Jau duryse jis nustvėrė mane už 
kaklo, apkabino abiem rankom ir pabučiavo. 
“Tai mano tau palaiminimas į Golgotą kopti". 


stalas 

Tariausi su Galvanausku. Tas pat: “Turi sutik- 
ti". Vėliau kreipiausi į L. Bistrą, dr. K. Grinių. 
Ir čia tas pat: — “Sutik"'. Gal, esą, tuo būdu bus 
galima ilgiau išsaugoti esamą politinę santvarką 
ir krašto ūkį nuo suirutės. Be to, gi ir Maskva 
tiesiogiai ir per Dekanozovą buvo kategoriškai 
pareiškusi, kad ji nesikiš į Lietuvos vidaus rei- 
kalus ir nevers daryti didesnių vidaus politinių 
bei ekonominių pakeitimų“. 


Tad V. Krėvė ėjo ton vyriausybėn su aiškiu 
nusistatymu, viešai jo pareikštu prie nežinomojo 
kareivio kapo: “Mes kovosime už tuos idealus, 
dėl kurių jūs žuvote“. Ta pati viltis pasireiškė 

Vinco Krėvės karstas šv, Andriejaus 
bažnyčioje, Philadelphijoje. 


keleto tūkstančių Lietuvos mokytojų suvažia- 
vime sporto rūmuose, ten pasirodžius V. Krė- 
vei. Tokios vilties buvimas aidėjo ir mokslinin- 
kų, kultūros darbuotojų bei menininkų priim- 
toje rezoliucijoje — “Tegyvuoja laisvoji Lietu- 
va!" 


“Patyręs Maskvoje iš Molotovo", toliau pa- 
sakojo V. Krėvė, “jog okupantų pažadai ir tie 
kategoriški tvirtinimai, kad jie nesikiš į Lietu- 
vos vidaus reikalus ir nevers daryti politinių 
bei ekonominių pakeitimų, tėra apgaulė ir bjau- 
rus melas, aš grįžęs iš Maskvos tuojau įteikiau 


Kauno ir Vilniaus universitetų profesoriai 


atsistatydinimo prašymą ir daugiau tos vyriau- 
sybės veiksmuose nedalyvavau“. 


Krėvė ir Klaipėdos krašto sukilimas 


Dėl vietos stokos ir kitų aplinkybių, šiuo 
reikalu Krėvės man pasakotų faktų čia suminė- 
siu tik dalį ir suglaustai. Kada Klaipėdos krašto 
atvadavimo sukaktis buvo gana plačiai paminė- 
ta ir Amerikoje, aš paprašiau V. Krėvę, kaip 
anuo metu buvusį Šaulių Sąjungos pirmininką, 
papasakoti jam žinomus faktus. 

“Sukilimo reikalu tikrai gerą projektą pa- 
siūlė p. p. Simonaitis ir Stikliorius, — pasakojo 
V. Krėvė, — grįžę iš nesėkmingos misijos į Pa- 
ryžių. Ukrainiečiui Jurevičiui tarpininkaujant, 
per ukrainiečių politinį centrą Berlyne, man ir 
kap. Džiūvei teko pasimatyti su Reicho krašto 
apsaugos ministeriu gen. von Seeckt ir gauti jo 
pritarimą sukilimui ir jo užtikrinimą, kad Klai- 
pėdos krašte esančios vokiškos organizacijos lie- 
tuviams nesipriešins, ir, kaip atrodė, tik jo dėka 
ir bemaž veltui buvo gauta reikalingi ginklai. 
Reikalingoms lėšoms gauti buvo nusistatyta 
įkeisti Šaulių Sąjungos nekilnojamąjį turtą — 


neša Vinco Krėvės karstą. 


žemės sklypus. Įkeitimo reikalu aš ir kap. Kli- 
maitis kreipėmės į kun. Juozą Vailokaitį. Šis, 
išklausęs visą reikalą, pareiškė, kad nors ir ne- 
tiki pasisekimu, bet pinigų duos, ir tai ne kaipo 
paskolą, bet kaip jo įnašą —auką į tą reikalą. 
Jis paskyręs $12500 ir, esant reikalui, jis nusi- 
statęs dar pridėti $10,000. Sekančią dieną tie pi- 
nigai buvo mums įteikti. Žygio vadu buvo nu- 
matyta kandidatais Čaplikas, o šiam nesutikus— 
Variakojis. Bet kai žygio išvakarėse Variakojis 
užtrenkė duris prieš nosį man ir M. Lipčiui, te- 
ko rasti kita išeitis“. 


L. Gira bėdoje 


Kartą kalbant su V. Krėve apie L. Girą, jis 
papasakojo vaizdelį iš Giros gyvenimo: “1926 
m., pasikeitus vyriausybei, L. Gira buvo atleistas 
iš teatro direktoriaus pareigų. Jis ir Girienė krei- 
pėsi į mane prašydami pagalbos kur nors gaut 
jam tarnybą. Pagalvojęs, kad Gira yra nemažai 
pasidarbavęs krikščionims demokratams, nuėjau 
pas kun. J. Vailokaitį ir paprašiau, kad jis duo- 
tų Girai bent kokį darbą. Vailokaitis trumpai ir 

aiškiai pasakė: “Girai darbo neturiu; aš jį gerai 
pažįstu, ir net geriau už jus; jei norite, aš duo- 
sių jam porą šimtų litų, bet tik ne darbo". Ne- 
pavykus mano misijai čia, nuėjau pas Jurgutį— 
rezultatas tas pat. Tada nutariau nueiti pas švie- 
timo ministerį prof. Čepinskį. Čepinskiui jau 
trumpai ir aiškiai sakau: jūs tą Žmogų atleido- 
te, jūs duokite jam kokį darbą. Čepinskis, kiek 
pagalvojęs, sako: “Gerai, galiu priimti Girą kny- 
gų leidimo komisijos sekretoriaus vieton“. Kada 
nuėjęs pas Girą pasakiau, kad jis gali eit švieti- 
mo ministerijon ir ten gauti tą darbą, jo žmona 
apsipylė ašaromis, kadangi jos vyras buvo di- 
rektorius, o dabar kuone sargu turės būti. Ne. 
Esą, ji geriau nusišausianti. Kaip tyčia, prie 1o- 
vos ant staliuko pamačiau padėtą revolverį. Kad 
išvengus tragedijos, aš jį paemiau, bet, pasiro- 
dė, tas ginklas buvęs be šovinių. Už trijų dienų 
Gira tą darbą paėmė, vadinasi, Girienė nusilei- 
do. Kiek vėliau paaiškėjo, kad bedirektoriauda- 
mas teatre išeikvojo apie 18000 litų iždo pinigų. 


Gavęs knygų leidimo kom. sekretoriaus vie- 
tą, draug gavo ir jos kasą. Ta kasa jis tuojau 
pat pasinaudojo aniems 18000 litų padengti. Jau 
gerokai po gruodžio 17 dienos mane pakvietė 
Voldemaras ir pasakė, kad aš turiu sekančią die- 
ną išvykti į Maskvą, dalyvauti L. Tolstojaus 100 
metų gimimo sukakties minėjime. Vos grįžus 
tą dieną į namus, įpuolė mano butan Gira su 
kažkokiu buteliukų rankoje ir, gana tragiškoj 
pozoj atsistojęs, pareiškė turįs nusinuodyti. 
Paklausus, kas yra, kodėl jis turi nuodytis, atsa- 
kė, kad rytojaus dieną ateina valstybės kontro- 
lės revizoriai patikrinti piniginių reikalų kny- 
gų leidimo komisijoje, o jis iš ten paėmęs 18000 
litų. Prašo gelbėt, nes kitaip jis nusižudo. Ir vėl, 
nenorėdamas būti tragedijos liudininkų, nuėjau 
pas Voldemarą. Jo neradęs, nuėjau pas jo pa- 
vaduotoją — gen. Daukantą. Ir to neradau — iš- 
vykęs. Tada nuėjau pas Joną Mašiotą, valstybės 
kontrolieriaus pavaduotoją. Papasakojęs jam vi- 
są reikalą, paprašiau, kad nesiųstų revizoriaus, 
kol aš sugrįšiu iš Maskvos ir tą reikalą kaip nors 
sutvarkysim. Mašiotas prižadėjo reviziją atidė- 
ti. Tačiau jau tos pat dienos vakarą man pa- 
skambino Mašiotas ir pranešė, kad jis turi nu- 
sišauti, nes, sutikdamas reviziją atidėti, jis tam- 
pa Giros bendrininkų nusikalstamam darbe. Ta- 
da aš sakau Mašiotui: — Kam tu šausies, tegu 
šaunas tikrasis kaltininkas — Gira, o tave nuo 
duoto žodžio atleidžiu. Nežinau, kaip tai įvyko, 
bet revizijos nepasiuntė, o grįžęs iš Maskvos 
apie tai nesiteiravau. Gana to, kad tuojau po su- 
grįžimo iš Maskvos aš, V. Mykolaitis-Putinas ir 
Balys Sruoga, žinoma, Girai pasirašius, pardavėm 
jo žemės sklypą ir tą skolą padengėm“'. 


428 


“Kol 


“1905 metais kilus naramumams Rusijoje, 
kartą pasakojo V. Krėvė, “ir į tą sąjūdį įsi- 
traukus studentams, Kijevo universitetas buvo 
uždarytas. Tais pat metais aš įstojau į PPS par- 
tiją. Nenorėdamas nustoti laiko, padaviau pra- 
šymą leisti man išvykti Austrijon, į Lvovo uni- 
versitetą su Mano gaunama stipendija. Gavęs to- 
kį leidimą ir aprūpintas PPS rekomendacija Pil- 
sudskiui, išvykau Lvovan. Ten nuvykęs, krei- 
piausi į Pilsudskį, norėdamas gauto jo patarimų 
įsikūrimo reikalu. Radau jį sergantį, gulintį 10- 
voje, mat, buvo nušalęs. Pas jį pagyvenęs tris 
dienas, nusikėliau į išsinuomotą kambariuką ir, 
žinoma, tuojau pradėjau studijuoti. 

Lvovo PPS-kai Pilsudskį vadindavo “Kro- 
lem"'. Pasirodo, šitą titulą jis gavo pasipasako- 
jęs, kad burtininkė iš jo rankos išpranašavus, 
jog jis būsiąs “Krolem". Turiu pastebėti, kad 
Pilsudskis gana gerai kalbėjo lietuviškai“. 


Kijevas-Bakų 


Vienas kitas iš anksčiau rašiusiųjų Krėvės 
biografiją nurodo neteisingas priežastis, priver- 
tusias Krėvę pakeisti privat-docento darbą Ki- 
jevo universitete į Bakų gimnazijos mokytojo 
vietą. Anų Krėvės biografų tvirtinimu, jo toli- 
mesnis darbas Kijevo universitete buvo sąlygo- 
jamas, kad jis pakeistų katalikų tikybą į pra- 
voslavų ar liuteronų. Šitą sąlygą, esą, jam sta- 
tęs Mokslo apygardos globėjas Zilov. Tuo klau- 
simu man kalbantis su V. Krėve, jis tą tvirtini- 
mą griežtai paneigė, o tą reikalą jis man papa- 
sakojo taip: “a) Švietimo ministerijos išleistas 
aplinkraštis, draudžiąs privat-docentams daly- 
vauti fakulteto tarybos posėdžiuose; b) žymiai 
didesnis atlyginimas, dirbant Kaukaze... Tenai 
pradėjęs darbą, iš pirmos dienos gavau penkme- 
tį, butpinigius ir kitus priedus. Tenai mano alga 
buvo didesnė už bet kurio Rusijos universiteto 
profesoriaus algą. Kitą penkmetį gavau ryšium 
su Romanovų giminės 300 metų sukakčia. Prie 
to dar prisidėjo pajamos už duodamas pamokas 
kitų gimnazijų mokiniams. Taip kad per mėnesį 
man susirinkdavo apie 700 rublių. Jau bene 1915 
metais turėjau santaupų banke apie 14000 rub. 
Buvau nusistatęs, išsitarnavęs pensiją, grįžti į 
Vilnių, nusipirkti namelį ir, čia apsigyvenęs vi- 
sam laikui, dirbti pagal savo sugebėjimus. Iš 
savo algos 75 rublius kas mėnuo siųsdavau tė- 

Krėvės civilinės tarnybos laipsnis buvo 
“Nadvornyj Sovietnik", kas, užsienio pase įra- 
šant vokiečių ir prancūzų kalbomis, išeidavo su 
ekscelencijos titulu. “Dėl to titulo", Krėvė sa- 


kė, “Austrijoje turėjau net linksmų nuotykių. 
Užsiregistruojant viešbuty, tarnautojas pradėjo 
mane tituluoti ekscelencija. Aš nustebęs jį klau- 
siu: — Kodėl jūs mane taip vadinate? Tarnau- 
tojas atsiprašydamas sako: “Suprantu, jūsų eks- 
celencija atvykote incognito'. 


Kitą dieną, nuėjęs pas savo gerą pažįstamą 
Savicki, papasakojau jam tą nuotykį viešbutyje. 
“Parodyk man savo pasą“, sako Savickis. Pa- 
no man, koks čia reikalas. “Kitą kartą“, toliau 
pasakojo V. Krėvė, nuvykus į Vieną, mudu su 
Savickiu nuėjome apžiūrėti meno muziejaus. 
Sargas paaiškino, kad sekmadieniais muziejus 
uždarytas ir, žinoma, mes jo pažiūrėti negalėsi- 
me. Gaila. Kas daryti? Tada Savickis man sa- 
ko: 'Duok tu man savo pasą! Pasą padaviau, o 
jis pakišo jį sargui. Šis, valandikę pažiūrėjęs, 
pasišalino, bet neilgai trukęs jis grįžo su muzie- 
jaus direktorium, kuris labai mielai pats mums 
aprodė muziejų ir puikiai aiškino. Savickis visą 
tą laiką vaidino mano adjutantą". 


Keistas svetys 


Kartą V. Krėvė man papasakojo apie savo 
pasikalbėjimą su rusu Vasilijevu. Tas pasik=lbė- 
jimas ivyko 1940 m. bene liepos mėnesį Krėvės 
bute. Vasiliievas paskambino iš Sovietų atsto- 
vybės, pareikšdamas norą pasimatyti su V. Kre- 
ve ne kaip su ministeriu, nes ministerius lankyti 
esą ne jo reikalas, bet kaip su žymiu lietuvių 
tautos rašytoju. Palietus vieną kitą bendros reikš- 
mės klausimą, jų kalba užkliuvo už Dostojevskio 
legendos apie didiii inkvizitorių. Čia Vasilijevas 
pastebėjo Krėvei, kad, esą, Žmonijos labui ko- 
mMunistai tęsia didžiojo inkvizitoriaus darbą, ta- 
čiou nesiremdami jokia dievybe. 

— Taip, jūs tai darote, nesiremdami jokia 
dievybe, bet pasiremdami Stalinu. Juk jūs jį lai- 
kote neklaidingu autoritetu visose srityse ir na- 
grinčjate jo raštus, kaip žydų rabinai talmudą — 
pastebėjo Krėvė. 

Vasilijevas nustebo: — Ką? Stalino raš- 
tus? Kurie gali būti Stalino raštai, jei jis nesu- 
geba kelių sakinių be klaidų parašyti. 

Krėvė labai nustebo, išgirdęs tokį pasaky- 
mą, ir paklausė Vasilijevą, kaip jį reikia suprasti. 

— Kaip jūs manote, ar jūsų popiežius pat- 
sai rašo dogmas, kurias paskui skelbia savo var- 
du, kaip visiems katalikams privalomas tiesas — 
atsakė Vasilijevas. 


— Nemanau, bet mes katalikai laikome po- 
piežių reklaidingu, kai jis skelbia ex cathedra,— 
atsakė Krevė. 


— Na, mes irgi panorėjome turėti savo ne- 
klaidingą “popiežių? ir juo padarėme Staliną — 
paaiškino Vasilijevas ir pridėjo, kad komunis- 
tinei miniai, kaip ir kiekvienai kitai, reikalingas 
yra “neklaidingas" autoritetas. 


— Vadinasi, draugai komunistai pasiėmė 
pareigą įkūnyti seną ortodoksų-pravoslavų sva- 
jonę, kad “Maskva turi tapti trečiąja Roma, o 
ketvirtosios nebus", — pastebėjo jam V. Krėvė, 


I tai Vasilijevas pastebėjo, kad nei vienas 
jų atsakingas pareigūnas neturi teisės reikšti sa- 
vo nuomonės, kai jis kalba partijos vardu, kol 
ta kalba nėra aprobuota vadovaujančių viršūnių. 
Tos kalbos ar straipsniai yra sudaromi tam tik- 
ros komisijos, kuri aptaria kiekvieną sakinį, 
kiekvieną išsireiškimą. O kas sako kalbą ar kie- 
no vardų spausdinamas straipsnis, tas visai ne- 
svarbu... 


Toliau nukrypus kalbai apie Jungtines Vals- 
tybes, Vasilijevas pavaizdavo priežastis ir gali- 
mybes, padėsiančias tenai pakeisti esamą san- 
tvarką ir įvesti komunistinį režimą. 


Esą, po pirmojo pasaulinio karo amerikie- 
čiai labai nusipenėio ir pasipūtė, kaip kraujo pri- 
siurbusios erkės, tiek pramoninkai, tiek ir dar- 
bininkai. Darbininkai ten baisiai demoralizavosi 
ir per gerai jie jaučiasi, kad pageidautų permai- 
nų; jie gyvena, kaip visų amerikonų dauguma, 
tik pilvu. Jokių kitų reikalų jie nežino. Sociali- 
niai klausimai, socialinė lygybė, socialinis teisin- 
gumas jų nedomina. Darbininkijos tarpe neran- 
dame tinkamos dirvos, nes darbininkai perdaug 
tamsūs ir sotūs. Komunistų idėjoms yra palan- 
kūs vidutiniai, inteligentų sluogsniai, nes jie jau- 
čiasi materialiai ir moraliai nuskriausti. Jų pa- 
dėtis nuolat blogėja, ių darbas žymiai blogiau 
atlyginamas negu darbininko, jų išsilavinimas, 
inteligencija nevertinama, jie patys negerbiami, 
nes ten gerbiamas tik pinigas ir tasai, kuris to 
pinigo turi. Deja, šių sluogsnių žmonės yra 
minkštakošiai, jie tinka tik ramiai agitacijai, bet 
ne aktyviems veiksmams. Bet kai komunistai 
išstums amerikiečius iš Senojo pasaulio. atims 
iš ių rinkas Europoje ir Azijoje, tada čia kils to- 
kia suirutė, jog jie patys pasikvies Maskvą at- 
kurti santvarką... 

Kitą dieną V. Krėvė panoro revizituoti Va- 
silijevą ir tuo reikalu jis paskambino i Sovietų 
atstovybę sužinoti, kur ir kada jis galėtų Vasili- 
jevą matyti. Pozdniakovas iam atsakė, kad drau- 
sas Vasiliievas išvažiavo Rygon ir vargiai jis į 
čia griš. Be to, pridūrė. kad pas Krėvę buvo at- 
silankęs ne Vasilijevas ir tokio pas juos nėra. 
Tai buvo Ždanovas. Kodėl jis pasivadino Vasili- 
jevu, Pozdniakovas visai nesupranta. 

Literatūros temomis 


Vinco Krėvės apsakymuose vaizduojama ap- 
linka ir žmonės man kėlė klausimą: iš kur jie 
atsiradę — iš realaus gyvenimo ar tai autoriaus 
vaizduotės išdava? Maždaug į šitokios formos 
klausimą V. Krėvė man paaiškino, apytikriai, 
šitaip: 

— Mano apsakymų siužetai imti iš Subarto- 
nių kaimo ar tų apylinkių įvykių, mano paties 
patirtų, ar iš vietos žmonių pasakojimų sužinoti. 
Apsakymų personažai yra paimti tikri, gyvi žmo- 
nės iš tų pačių vietovių. 

Pvz. kun. Žemaitukas— kun. Šlepavičius, pa- 
imtas toks, koks jis tikrumoje buvo, tik vadina- 
mas ne jo tikrąja pavarde, nes vietos žmonės jį 
žinojo ir vadino Žemaitukuų. Mat, Merkinės pa- 
rapijos žmonės tvirtino, kad jų klebonas kilęs 
iš Žemaitijos, 

Arba pvz. “Škerdžius"".— Atostogų metu. — 
sakė V. Krėvė, — vaikščiodamas tėviškės apylin- 
kėse, netikėtai pamačiau tą žmogų —skerdžių. Jo 
išvaizda, jo kalba man padarė didelį įspūdį. 
Grįždamas namo, nei tai sau duodamas pažadą, 
nei: tai į savo bendrą kalbėdamas, pasakiau: — 
Tą Žmogų aš aprašysiu. 

“| Taip ir kitų apysakų asmens (“Bedievis*', 
“Raganius"' ir t.t.) paimti gyvi žmonės, nepride- 
dant ar atimant jų turimų gerų ar blogų savy- 
bių, ne vienas jų paliktas su savo tikra pavarde. 


Krėvės “Pagundos" siužetas imtas iš jo pa- 
sikalbėjimo su Vasilijevu-Ždanovu. 


Krėvė, kurdamas savo veikėjus, labai su jais 
susigyvendavo, pasiduodavo jų būdui. Pvz. ka- 
da “Dangaus ir žemės sūnuose'' kūrė Erodą, jis 
buvo toli ne tas švelnus, kuklus Krėvė, šeimos 
nariams teko pasistengti nesipainioti jam po ko- 
jomis... Bet kada vieną dieną Erodas buvo 
baigtas, Krėvė linksmas iš savo kambario pa- 
traukė į virtuvę pas žmoną ir pranešė: Erodą 
kurti baigiau. Šitą įvykį man pasakojo p. M. Krė- 
vienė, čia pat esant ir Krevei. 


"Krėvė, atitrūkęs nuo savo darbo kambary- 
je, mėgo šį tą padirbėti lauke, tai piktžolę iš- 
pešti, tai medelius palaistyti. Įdomu būdavo ste- 
bėti iš šalies V. Krėvę prie tokio darbo, kada 
jis su tam tikru įrankiu rauna piktžolę: čia jis 
vieną ima iš lengvo, čia kitą jis kuone jėga 
smogia. Iš jo darbo būdavo aišku, kad jis kuria 
tokį ar kitokį personažą, ir kaip jie veikia ar 
kalba. į | 

Paskutinį kartą su Krėve kalbėjau 1954 m. 
liepos 5 dieną. Grįžęs iš ligoninės, jis nesijautė 
visai sveikas. Ir tada radau jį gulinėjant. Iš ša- 
lies žiūrint, atrodė, kad tai daugiau dėl poilsio, 

o ne dėl ligos. Kalbėjome, kaip paprastai, apie 
politinius įvykius, apie Lietuvos atvadavimo ga- 
limybes, bet tą dieną daugiau mūsų kalba suko- 
si apie artėjančias mūsų bendras atostogas pa- 
jūryje. Mat, Vinces Krėvė buvo didelis mėgėjas 
maudytis jūroje, pasigrumti su bangomis. Jis sa- 
kydavo, kad jūra jį sustiprina, atgaivina, net, 
esą, jo matymas pagerėja. 


Tik tada supratau, kad jo savijauta nėra ge- 
ra, kai į vieno šeimos nario pastabą, kad 'mū- 
sų ligonis gerai atrodo“, jis liūdnokuų balsu atsa- 
kė: “Nesvarbu, kaip aš atrodau, svarbiau, kaip 
aš jaučiuosi". Atsisveikindamas pažadėjau vėl 
pas jį atsilankyti, kad jau galutinai aptarus mū- 
sų išvykimą į pajūrį. 

Taip, aš atsilankiau pas Krėvę, ir labai grei- 
tai — už dviejų dienų, bet jau pas mirusį... 


Šis tas prie Krėvės biografijos 


Vienas kitas, anksčiau davęs žinių iš Krėvės 
biografijos, klaidingai nurodo jo gimimo datą. 
Pvz. L. Gira “Lietuvos Albume“'' rašo, kad Vin- 
cas Krėvė gimęs 1884 m. spalių 17; taip tą datą 
nurodo ir V. Bičiūnas-“ Mūsų Rytojuje" 1934 m. 
Gi Kuzmickis, V. Krėvės 65 m. sukakties proga, 
rašo, kad Krėvė gimęs 1882 m. spalių 17 d. Nei 
viena iš šių datų nėra teisinga, Iš tikrųjų Krėvė 
yra gimęs 1882 m. spalių 19 d. Šitą datą turiu 
iš paties Krėvės ir iš jo vidaus paso No. 500965, 
duoto Kaune 1921 m. vasario mėn. 21 d. 


1904 metais įsigijo brandos atestatą Kaza- 
nės I-je gimnazijoje ir tais pat metais įstojo į 
Kijevo universitetą. 1905 metais išvyko studi- 
juoti Austrijon. 1907 m. baigęs universitetą su 
filosofijos daktaro laipsniu, grįžo Kijevan ir, čia 
apgynęs disertaciją apie indoeuropiečių protė- 
vynę bei jų kilmę, igijo magistro laipsnį ir di- 
dįjį aukso medalį. Bene 1911 metais Krėvė iš- 
vyko i Bakų ir tenai gyveno iki 1920 metų. Krė- 
vės jungtuvės įvyko 1913 m. rugpjūčio 24 d. Šv. 
Mikalojaus bažnyčioje Vilniuje. Rusų revoliu- 
cijos pasėkoje, susikūrus Azerbaidžano respubli- 
kai, jis buvo Lietuvos vyriausybės paskirtas te- 
nai konsulu. 


1920 m. vasarą V. Krėvė su šeima galutinai 
grįžo į Lietuvą ir ėmėsi dirbti literatūrini, moks- 
linį bei visuomeninį darbą. Paskirtas į Lietuvos 
universiteto branduoli, jis paėmė vesti slavų li- 
teratūros ir kalbų katedrą, sutvarkė humanita- 


rinių mokslų fakultetą ir per 14 metų buvo jo 
dekanu. 


Už nuopelnus tautosakos rinkimo ir tyrimo 
srity Latvijos universitetas suteikė Krėvei dak- 
taro honoris causa titulą. 


DS 


VINCO KRĖVĖS VERTINIMAS DABAR LIETUVOJE 


Vinco Krėvės septyniasdešimtąjį 
gimtadienį minėjo spauda ir radijas 
Lietuvoje, nors klaidinga (spalio 17 
dienos) data. Ta proga buvo pažy- 
mėta, kad geriausi Vinco Krėvės kū- 


riniai, kaip “Dainavos šalies senų 
žmonių padavimai", “šiaudinėje pa- 
Stoseje „1 Razanius“, "Skirgaila, 


"Šarūnas", tvirtai įėjo į lietuvių li- 
teratūros klasikinį fondą. Reikšmin- 
gi jo nuopelnai, keliant lietuvių lite- 
ratūros meninį meistriškumą ir ypač 
literatūrinės kalbos kultūrą. 


Tokios mintys buvo reiškiamos 
vilniškėje “"Tiesoje" ir per Vilniaus 
radiją. 


Vinco Krėvės raštai Lietuvoje bu- 
vo grąžinti jau 1955 metais, kai Vil- 
niuje buvo išleistas jo rinkinys “Ap- 


sakymai ir padavimai". čia įėjo 
“Daina apie arą," “Gilšė", “Perkū- 
nas, Vaiva ir Straublys", “Sker- 
džius", “Bedievis'", “Antanuko ry- 
tas", “Galvažudys", “Bobulės var- 
gai", “Išsibarė", “Dvainiai", “Vis to- 
ji Amerika", “Migla", “Draugai", 


“Tortas. Vincą Krėvę įvedė Kostas 
Korsakas, žadėdamas jį pasverti 
“marksistinės. metodologijos  požiū- 
riu". Tokia metodologija įžangos au- 
toriui nepadėjo įveikti Vinco Krėvės 
šedevro “Skirgailos? ir “Mindaugo 
mirties". Tad istorines V. Krėvės 
dramas praslystama su tam tikru 
išdidumu ir be reikiamo šių veikalų 
supratimo. šiaipgi pro minėto meto- 
do žargoną straipsnyje jaučiamas 
palankumas ir pagarba didžiajam 
rašytojui. 

štai ilgesnė ištrauka iš K. Korsa- 
ko įžangos: 

“Savo veikalais V. Krėvė įnešė 
daug nauja į lietuvių literatūros įdė- 
jinį-tematinį turinį, į atskirų jos žan- 
ru raidą; į literatūrinės kalbos bei 
stiliaus vystymąsi, nusipelnydamas 
mūsų literatūros klasiko vardą. 


V. Krėvės kūryba, būdama nepa- 
prastai plati ir įvairi tiek tematiniu, 
tiek žanriniu atžvilgiu, yra ne ma- 
žiau sudėtinga ir prieštaringa savo 
idėjiniu turiniu. 

V. Krėvė, ėmęs rašyti po 1905 
metų revoliucijos nuslopinimo užsto- 
jusiame reakcijos laikotarpyje, kai 
ir Lietuvos kultūriniame bei literatū- 
riniame gyvenime pasireiškė apolitiš- 
kumo, buržuazinio  individualizmo, 
“menas Menui'' ir kitos panašios ten- 
dencijos, neišvengė jų poveikio. Lai- 
kotarpio visuomeninės-kultūrinės są- 
lygos ir ano meto buržuazinėje lite- 
ratūroje vyravusios nuotaikos bei 
meninės išraiškos priemonės uždėjo 


tam tikrą atspalvį ant visos eilės V. 
Krėvės kūrinių. 

Greta raiškaus realistiško vaizda- 
vimo, greta natūralaus tikrovės su- 
vokimo, kai kuriuose V. Krėvės kū- 
riniuose matome stiprų polinkį į pa- 
brėžtiną psichologizmą, į romantinį 
idealistinį vaizduojamųjų reiškinių 
traktavimą, į jų meninį atskleidimą 
įvairių simbolių bei alegorijų pagal- 
ba. Greta savito lietuviško liaudiš- 
kumo, paremto Dzūkijos kaimo bui- 
ties ir žmonių giliu pažinimu, mūsų 
tautosakos panaudojimu, — V. Krė- 
vės kūryboje matome polinkį imtis 
temų bei motyvų iš rytietiškų legen- 
dų, iš biblijinių padavimų. šis orien- 
talistinis polinkis buvo madingas da- 
lykas XX a. pradžioje, lygiai kaip 
ir "stiprios asmenybės" kultas, pa- 
grįstas ano meto moderniomis bur- 
žuaz nio individualizmo teorijomis. 


“Stiprios asmenybės" tema V. Krė- 
vės kūryboje susilaukė ryškaus ir 
plataus įkūnijimo. Negalėdamas ras- 
ti "stiprių asmenybių" kasdieninėje 
aplinkoje, buržuazinėje visuomenėje, 
V. Krėvė nukreipė savo kūrybinį 
žvilgsnį į žiląją praeitį, į feodalinės 
Lietuvos senuosius laikus, iškeldamas 
legendinių Dainavos krašto valdovų 
— Šarūno; Kunoto, Margio, arba is- 
torinių Lietuvos kunigaikščių — Min- 
daugo, Skirgailos paveiksluose tokių 
stiprių, valingų, savaimingų asme- 
nybių ryškius pavyzdžius, atskleis- 
damas jų psichologijos sudėtingume 
ir gyvenimo tragizme herojaus" 
santykį su artimiaisiais žmonėmis, 
su liaudies mase. 


Taigi, V. Krėvės istorinės tema- 
tikos veikalai, užimą žymią vietą jo 
kūryboje, kad ir duodami kai kurį 
vaizduojamosios epochos nušvietimą, 
iš tikrųjų yra autoriaus gyvenamo- 
jo meto idėjinių-psichologinių pro- 
blemų sprendimas, perkeltas į isto- 
rinę medžiagą. Tas pat pasakytina 
ir apie V. Krėvės misteriją “Likimo 
keliais", kur simbolinėmis scenomis 
bei alegorinių personažų paveikslais 
vaizduojamas Lietuvos istorinis ke- 
lias autoriaus gyvenamojo meto po- 
litinių bei visuomeninių aspiracijų 
požiūriu. į 

V. Krėvės kūryba, pažymėta savo- 
jo meto idėjinėmis-meninėmis ten- 
dencijomis, siejančiomis ją su lietu- 
vių buržuazinės literatūros vystymo- 
si XX amžiuje būdingomis apraiško- 
mis, kartu turi ir tokių vertingų ypa- 
tybių, kurios iškelia geriausius V. 
Krėvės kūrinius augščiau lietuvių 
buržuazinės literatūros idėjinio-kla- 
sinio ribotumo, daro juos artimus ir 


brangius visai mūsų tautai, plačioms 
liaudies masėms. 

Svarbiausioji iš tų ypatybių yra 
V. Krėvės kūrybos liaudiškumas, sa- 
vo šaknis imąs jau iš rašytojo jau- 
nystės. 

Lietuvių liaudies dainų ir padavimų 
pasaulis, patarlių ir priežodžių loby- 
nas visam laikui tapo V. Krėvei ne- 
išsemiamas šaltinis, teikęs jo kūry- 
bai temų ir motyvų, poetinės išraiš- 
kos priemonių, gaivinęs jo veikalų 
liaudiškumą. Jau savo pirmuoju 
1906 m. spaudoje paskelbtu kūriniu 
— legenda “Gilšė" V. Krėvė parodė, 
kaip galima meniškai plačiai ir psi- 
chologiškai giliai atkurti paprastą 
liaudies padavimą apie ežero dugnan 
nugrimzdusią pilį, kokias svarbias 
etines bei moralines problemas ga- 
lima atskleisti jo turinyje. “Gilšės" 
legenda, tapusia klasišku šio žanro 
pavyzdžiu, V. Krėvė ne tik davė pra- 
džią ištisam panašaus pobūdžio kū- 
rinių ciklui savo kūryboje, bet ir įė- 
jo iš karto į lietuvių literatūrą kaip 
ryškaus, savaimingo talento subren- 
dęs menininkas. 

Kituose, vėliau parašytuose šio po- 
būdžio kūriniuose, sudariusiuose po- 
puliarųjį rinkinį “Dainavos šalies se- 
nų Žmonių padavimai", V. Krėvė, 
originaliai naudodamasis tautosakine 
medžiaga, pasireiškė kaip romantinės 
legendos meistras, iki tol beveik ne- 
turėjęs sau pirmtakų mūsų literatū- 
roje. Senovinė Lietuva V. Krėvės le- 
gendose vaizduojama idealizuotai 
kaip nepaprasta šalis, supama plačių, 
tamsių girių, kur ant augštų kalnų 
tvirtose pilyse gyvena “narsieji ber- 
nužėliai" ir “skaisčios mergelės" — 
galingi kunigaikščiai ir narsūs bajo- 
rai, kurie ruošia nuolatinius karo 
žygius prieš savo kaimynus ir did- 
vyriškai kovoja prieš nuožmiausius 
lietuvių tautos priešus — kryžiuo- 
čius. Nors V. Krėvės legendose duo- 
damas senovinės — priešfeodalinės 
ir feodalinės— Lietuvos vaizdas yra 
romantiškai idealizuotas ir neatitin- 
kąs istorinės tikrovės (autorius nė 
nesiekė istorinio tikslumo), nors kai 
kurios tų legendų yra nelaisvos ir 
nuo “stiprios asmenybės" kulto ten- 
dencijų, 0 vietomis ir nuo naciona- 
listinės ideologijos elementų, tačiau, 
aplamai, V. Krėvės “Dainavos šalies 
padavimų" turinys savo esme yra 
liaudiškas ir giliai humaniškas, per- 
sunktas karšto patriotizmo, neapy- 
kantos gimtojo krašto priešams ir 
išdavikams, laisvės, meilės, pasigėrė- 
jimo didvyriškumu, drąsa ir narsu- 
mu, pasiaukojimu tėvynės labui. 

Rašydamas savo romantines legen- 
das, V. Krėvė sukūrė savaimingą jų 
stilių, paremtą lietuvių liaudies dai- 
nų poetikos priemonėmis, pasižymin- 

ti gausia palyginimų, paralelizmų, 
pakartojimų, mažybinių bei meilybi- 
nių formų vartosena, sakinio ritmiš- 
kumu, išplėstiniais periodais. Pana- 
šiu stiliumi yra parašyta ir V. Krė- 
vės dramatizuota epinė poema, au- 
toriaus vadinama “senųjų dienų gy- 
venimo pasaka" “šarūnas", kur, 
be to, dar apstu lyrinių dainų, sukur- 
tų sekant mūsų liaudies dainų poe- 
tika bei kompozicija. šio romantizuo- 
to, tačiau kartu ir lietuviškai liau- 
diško stiliaus, — vietomis kad ir 
pereinančio į stilizaciją, — kūriniais 
V. Krėvė parodė, kaip vaisingai ga- 
lima panaudoti lietuvių liaudies poe- 
tinę kūrybą originaliosios grožinės 
literatūros tolimesniam vystymui, li- 
teratūrinio stiliaus bei kalbos forma- 
vimui, 

Ne mažiau ryškiai ir savaimingai 
liaudiškumas pasireiškė ir V. Krėvės 
realistiniuose apsakymuose, vaizduo- 
jančiuose daugiausia lietuviškojo, — 
tiksliau Dzūkijos — kaimo žmones 
bei jų buitį. 

Jeigu romantinio pobūdžio V. Krė- 
vės kūrinių stilius yra persotintas 
gausiomis poetinėmis puošmenomis, 
plačiais stilistiniais paralelizmais, tai 
jo realistinių apsakymų bei apysakų 
stilius, priešingai, pasižymi dideliu 
glaustumu ir santūrumu, kartu bū- 
damas nepaprastai raiškus ir tiks- 
lus. Savo romantinėms legendoms bei 
"Šarūno" epopėjai gausiai imdamas 
meninės išraiškos priemonių iš liau- 
dies dainų poetikos, savo realistiniuo- 
se veikaluose V. Krėvė naudojasi dau- 
giau patarlėmis ir priežodžiais, taik- 
liais liaudies posakiais, organiškai 
įjungdamas juos į savo grožinės pro- 
zos stilistinį audinį. Lietuvių liaudies 
šnekamoji kalba V. Krėvės beletris- 
tikoje yra kūrybiškai perleista per 
augštos kalbinės ir stilistinės 
kultūros sietą, išgryninta ir sulydy- 
ta į krikštoliškai vaiskią ir ritmiš- 
kai skambią frazę. šiuo atžvilgiu V. 
Krėvė, be abejo, yra vienas žymiau- 


sių lietuvių literatūros stilistų, tą 
augštą savo stilistinį meistriškumą 
panaudojęs paprastai, kasdienei lie- 
tuviško ka/mo buičiai, eiliniams jo 
žmonėms pavaizduoti. 

Kaip tik šis stilistinis meistrišku- 
mas, susietas su giliu rašytojo psi- 
chologiniu įžvalgumu bei gyvenimiš- 
ku pastabumu, ir sudarc V. Krėvės 
realistinių apsakymų menįnį žavumą, 
jų didžiąją meninę vertę. 

V. Krėvės — apysakininko realisto 
—  naujoviškumas ir originalumas 
yra tai, kad jis, va'zduodamas lie- 
tuviškojo kaimo buitį ir žmones, bene 
pirma-is lietuvių literatūroje savo 
kūrybišką žvilgsnį sutelkė pirmiau- 
sia į žmogų, į jo psichologijos deta- 
lių atskleidimą, parodydamas lietu- 
vį valstietį ne tiek kaip apibrėžto sc- 
cialinio sluoksnio atstovą, o daugiau 
kaip tam tikrą psichologinį charak- 
terį bei tipą. šiuo atžvilgiu V. Kre- 
vė žymiai pagilino ir išplėtė realis- 
tinio vaizdavimo būdą lietuvių lite- 
ratūroje, ir jo apsakymai yra žingsnis 
į priekį lietuvių realistinės beletri:- 
tikos raidoje. V. Krėvės pirmtakų 
šiuo atžvilgiu galėtų būti laikomas 
nebent J. Biliūnas su kai kuriais sa- 
vo apsakymais, taip pat traktuojan- 


čiais moralinius bei psichologinius 
klausimus"'. 

“Lietuvos pionierius“, leidžiamas 
Vilniuje, spalio 20 d. įsidėjo Ant. 


Vengrio straipsnį apie Vincą Krėvę. 
Straipsnyje taip rašoma: 


“šių metų spalio 17 dieną sukako 
75 metai nuo mūsų literatūros kla- 
siko Vinco Krėvės-Mickevičiaus gi- 
mimo dienos. O mirė jis 1954 metais. 
Klasiku vadiname tokį rašytoją, 
kuris savo kūryba yra pavyzdys ki- 
tiems, kurio veikalai nepasensta ir 
išlieka amžiams. 
Vincas Krėvė buvo didelių gabumų 
žmogus. Nors gyvenimo ir mokslo 


sąlygos buvo sunkios, bet jis rado 


savyje valios ir ryžto tiems gabu- 
mams išugdyti. Iš pat mažens V. 
Krėvė labai mylėjo Dzūkų krašto 
gamtą ir paprastus kaimo žmenes, 
iš kurių jis pats buvo kilęs... Studi- 
juodamas tautosaką, lietuvių tautos 
istoriją ir stebėdamas tėviškės žmo- 
nių gyvenimą, V. Krėvė rado įkvėpi- 
mo ir puikiausių temų savo kūrybai. 
Tautosakos motyvais jis parašė išti- 
są knygą, pavadintą “Dainavos ša- 
lies senų žmonių padavimai". Paskai- 
tykime jo kūrinius “Gilšė", “Perkū- 
nas, Vaiva ir Straublys", “Daina apie 
arą". Pasigėrėkime rašytojo kalbos 
grožiu, jo minties lakumu ir gilu- 
MUS 


Paimkime iš kasdieninės anų lai- 
kų kaimo tikrovės sukurtus V. Krė- 
vės apsakymus... įsigilinkime į se- 
nių Lapino ir Vainoriaus galvoseną. 
Žinoma, ta jų galvoseną praplėtė ir 
išryškino pats rašytojas. Lapinas ir 
Vainorus — tikri minties ir jausmo 
galiūnai... 


Gerai perpratę šiuos ir kitus mažes- 
nės apimties kūrinius, mes su laiku 
galėsime imti skaityti tokius V. Krė- 
vės veikalus kaip “Žentas", “šarū- 
nas",-.“Skirgaila". Juos skaitydami, 
mes suprasime, kad V. Krėvei tikrai 
vertas įžymaus rašytojo, literatūros 
klasiko vardo". 


žurnalas “Pergalė" šių metų spa- 
lio numeryje įsidėjo ilgą J. Lankučio 
straipsnį apie V. Krėvės kūrybą, ku- 
ri tęsianti tautinio romantizmo tra- 
dicijas.  “Skirgaila" yra žymiausia 
ne tik V. Krėvės, bet ir visos lietu- 
vių literatūros drama. Gerai įvertina- 
ma “"Šiaudinėj pastogėj", o “Raga- 
nius" esąs vienas iš geriausių V. Krė- 
vės kūrinių. Straipsnio pabaigoje sa- 
koma, kad V. Krėvė yra vienas iš 
stambiausių lietuvių rašytojų, pa- 
grindinį dėmesį skyręs tautinei p-i- 
chologijai atskleisti. 

„AUEDU ZEREMIILJA Už LITERATOŪRĄ 


Mėnesinis kultūros žurnalas “ Aidai", leidžiamas pranciškonų, pamečiui skiria po vieną $500.00 premiją 


vertinimo Komisijos geriausiu pripažintą grožinės literatūros ir mokslo veikalą. šiuo skelbiama jos taisyklės 
1. 


už 


1957 metais ketvirtą kartą premija bus skiriama už grožinę litsratūrą: poeziją, noveles, apysakas, romaną 
ar dramą. 


2. Už komisijos geriausiu pripažintą veikalą skiriama premija nebus skaldoma tarp atskirų autorių. 
Premijos komisija vertins 1956-1957 m. viešumoj pasirodžiusius grožinės literatūros kūrinius ir tais metais 
parašytus, bet dėl dabartinių sąlygų negalėjusius būti išspausdintais. Premijos komisijai neatsiųsti kūriniai 
nebus vertinami. 

4. 


Eilėraščių rinkinys, skiriamas premijai, turi sudaryti nemažiau 32 puslapių knygą, jeigu ji būtų išspausdinta. 
Novelių ar apysakų rinkinys turi būti nemažiau kaip 100 puslapių dydžio spausdintos knygos. 
5. Paskutinė data kūriniams įteikti 1958 metų vasario | d. 


Siųsti “Aidų" redakcijos adresu: Ant. Vaičiulaitis, 
304 Anacostia Rd., S. E., Washington 19, D. C. 


Premijuotą kūrinį, jei jis būtų parinktas iš viešumon dar nepasirodžiusių veikalų, autorius sutinka dalinai ar 
ištisai spausdinti per “Aidus". 


7. Vertinimo komisijos sąstatas bus paskelbtas vėliau. 


j iulaiti Administracijos adresas — Aidai 
+ Ai 25 br nikas 680 Bushwick Ave., Brooklyn 21, N. Ne 
ij iai Andriekus 
Redakcijos nariai — T. Leonardas 2 4) „Aka 
0. F k “Juozas Girnius, Alfonsas Nyka-Niliūnas Dailininko adresas Telesforas Valius, 


84 Pine Crest Rd., Toronto, Ont, Canada 
Ib UL 0 a aa MA Redakcijos adresas — Antanas Vaičiulaitis, 
Leidži Tėvai Pranciškonai 304 Anacostia Rd. S. E., Washington 19, D. C. 

